Maguire ah rathakaa eku United ah ladhuvethi bayyeh, ''Ole out'' vaanetha? - One Online\nމިރޭގެ މެޗުގައި ޔުނައިޓެޑްގެ ކޯޗު ސޮލްޝެއާ --- ފޮޓޯ/ ގެޓީ\nމެގުއާއަށް ރަތަކާއެކު ޔުނައިޓެޑަށް ލަދުވެތި ބައްޔެއް، "އޮލޭ އައުޓް" ވާނެތަ؟\nއިނގިރޭސި ޕްރިމިއާ ލީގުގައި މެންޗެސްޓާ ޔުނައިޓެޑުން މިރޭ ކުޅުނު މެޗުގައި ވޮޓްފޯޑު އަތްދަށުވެ، ކްލަބުގެ ކޯޗު އޮލެ ގުނަ ސޮލްޝެއާއަށް މަގާމު ގެއްލޭނެ ކަމުގެ ބިރާ ކުރިމަތިލާން ޖެހިއްޖެއެވެ.\nމިރޭ ވޮޓްފޯޑުގެ ދަނޑުގައި ކުޅުނު މެޗުން ޔުނައިޓެޑް ބަލިވީ 3-1 ގެ ނަތީޖާއަކުންނެވެ. މެޗުގެ ދެވަނަ ހާފުގައި ޔުނައިޓެޑްގެ ކެޕްޓަން ހެރީ މެގުއާއަށް ރަތް ކާޑުވެސް ދައްކާފައިވާ އިރު، މިއީ ޔުނައިޓެޑަށް މާޔޫސީ ބައްޔެކެވެ.\nމިރޭގެ މެޗަށް ޔުނައިޓެޑުން ނުކުތީވެސް ޕްރެޝަރުގައި އޮވެގެންނެވެ. ކޯޗު ސޮލްޝެއާ ބޭރު ކުރުމަށް މީސް މީޑިއާގައި "އޮލޭ އައުޓް"ގެ ހޭޝްޓެގާއެކު ބޮޑު ކެމްޕޭނެއްވެސް ހިނގަމުންދާ އިރު، މެޗުން އޮތީ މޮޅުވާން މަޖުބޫރުވެފައެވެ. ސަބަބަކީ މެޗަށް ނުކުތް އިރު، ޔުނައިޓެޑުން އެންމެ ފަހުން ލީގުގައި ކުޅުނު ހަ މެޗުގެ ތެރެއިން ހަތަރު މެޗުން ބަލިވެފައި އޮތުމުގެ އިތުރުން ޓީމުގެ ދަށް ކުޅުމެވެ. އޭގެ ތެރެއިންވެސް އޮކްޓޯބަރު މަހު ލިވަޕޫލާ ދެކޮޅަށް ކުޅެ، 5-0 އިން ބަލިވި މެޗާއި އިންޓަނޭޝަނަލް ބްރޭކްގެ ކުރިން މެންޗެސްޓާ ސިޓީއާ ދެކޮޅަށް ކުޅުނު ޑާބީ މެޗުގައި ޔުނައިޓެޑްގެ ފަރާތުން ފެނުނު ދަށް ކުޅުމުގެ ސަބަބުން ކޯޗު ސޮލްޝެއާއަށް އޮތީ ޕްރެޝަރު ބޮޑުވެފައެވެ.\nއެ މެޗުތަކަށްފަހު ގިނަ ބަޔަކު އެންމެ ބޮޑަށް ފާޑު ކިޔަމުން ދިޔައީ ކެޕްޓަން މެގުއާއަށެވެ. އަނިޔާއެއްގައި ހުރުމަށްފަހު އެނބުރި އައިސް، މެގުއާ ކުޅުނު މެޗުތަކުގައި އޭނާގެ ފަރާތުން ބޮޑެތި ގޯސްތައް ފެނިގެންދާ އިރު، އެކަމަށް ލެޖެންޑަރީ ކުޅުންތެރިންވެސް ދިޔައީ ފާޑު ކިޔަމުންނެވެ. ހާއްސަކޮށް މިރޭގެ ރަތް ކާޑާއެކު މެގުއާއަށް ފާޑު ކިޔުން ބޮޑުވާނެ ކަމަށް ބެލެވެއެވެ.\nމިރޭގެ މެޗު ފެށިގެން ފުރަތަމަ 10 ވަރަކަށް މިނެޓުގައިވެސް ޔުނައިޓެޑަށް ދިޔައީ އޮބި ނޯވެގެންނެވެ. ވޮޓްފޯޑުން ކުރިއަށް ޕްރެސްކޮށް ޔުނައިޓެޑުގެ ޑިފެންސަށް ޕްރެޝަރު ބޮޑު ކޮށްލިއެވެ. އެ ޕްރެޝަރުގެ ތެރެއިން އަށްވަނަ މިނެޓުގައި ވޮޓްފޯޑަށް ޕެނަލްޓީއެއް ލިބި ބޭކާރުވިއެވެ.\nފުރަތަމަ ޖެހި ޕެނަލްޓީ ޑޭވިޑް ޑެހެއާ މަތަކުރުމުން ރީބައުންސްގައި ވޮޓްފޯޑުން ގޯލަށް ވައްދާލި ނަމަވެސް ޕެނަލްޓީ ޖެހުނީ އަލުން ޖަހާށެވެ. އެއީ ޕެނަލްޓީ ޖެހި ވަގުތު ވޮޓްފޯޑު ކުޅުންތެރިން އޭރިއާ ތެރޭގައި ތިބުމުންނެވެ. ދެވަނަ ފަހަރަށް ވޮޓްފޯޑުގެ ޕެނަލްޓީ އަލުން ޖެހީވެސް ފުރަތަމަވެސް ޕެނަލްޓީ ނާކާމިޔާބު ކޮށްލި އިސްމައިލާ ސާއެވެ. ސާގެ ދެވަނަ ޕެނަލްޓީވެސް ޑެހެއާ މަތަކުރިއެވެ.\nޕެނަލްޓީ ނާކާމިޔާބުވި ނަމަވެސް ވޮޓްފޯޑުން ފުރަތަމަ ހާފުގައި ދެ ގޯލު ޖެހިއެވެ. ސާގެ އިތުރުން ވޮޓްފޯޑަށް ފުރަތަމަ ހާފުގައި ގޯލު ޖަހައިދިނީ ޖޮޝުއާ ކިންގެވެ. މާޔޫސް ކަމުގައި ހާފު ނިންމާލި ޔުނައިޓެޑުން ދެވަނަ ހާފަށް ވެންޑަބީކް ކުޅެން ނެރުނު އިރު، ދެވަނަ ހާފުގެ ކުރީކޮޅުގައި އޭނާ ގޯލެއް ޖެހިއެވެ.\nއެ ގޯލާއެކު އުންމީދުގައި ކުޅެމުން ދިޔަ ޔުނައިޓެޑު އަނެއްކާވެސް މާޔޫސްވީ 69 ވަނަ މިނެޓުގައި މެގުއާއަށް ދެއްކި ރަތް ކާޑާއެކުގައެވެ. މެޗުގެ ޓެކްޓިކްސް މުޅިން ގޯހުން ގޯހަށް ގޮސް ވޮޓްފޯޑުން ވަނީ ފަހު ދެމިނެޓުގައި ޔުނައިޓެޑް ކޮޅަށް ފުލުފުލުގައި ދެ ގޯލު ޖަހައި ލަދުގަންނަވާ ލައިފައެވެ. އެ ދެ ގޯލު ޖެހީ ޖާއޯ ޕެޑްރޯ އާއި އެމެނުއަލް ޑެނިސްއެވެ.\nގުޅޭ ޓެގު އިނގިރޭސި ޕްރިމިއާ ލީގު މެންޗެސްޓާ ޔުނައިޓެޑް ފުޓްބޯޅަ އޮލެ ގުނާ ސޯލްޝެއާ\nރޮނާލްޑޯ 800 ހަމަކޮށް ރައްދުދީފި، ޔުނައިޓެޑުން އާސެނަލް ބަލިކޮށްފި\nއެމްޕީބީއޭގެ ތާރީހީ މުބާރާތް ފެށިގެން ފޯރިއާއެކު ކުރިއަށް\nއަންހެން ފުޓުބޯޅައިގެ ފުރަތަމަ މުބާރާތް ނައިފަރުގައި: ދެން ބާއްވާނީ ލާމު، ފުވައްމުލަކު އަދި ކުޅުދުއްފުށީގައި\nނަބާހާ އާއި ނަބީހާ ވޯލްޑް ބެޑްމިންޓަން ޗެމްޕިއަންޝިޕަށް، ތާރީހީ ކާމިޔާބެއް\nސަޕޯޓަރުންނަށް އެވޯޑުތައް ދައްކާލި މެޗުގައި ޕީއެސްޖީއަށް ޕޮއިންޓެއް


އަދިވެސް ސިޙުރު ބާޠިލެއް ނުވެއެވެ ! – ޙެޔޮބަސް\nPosted byއަޖުނާދު އަލީ\t Jul 3, 2012 Jul 4, 2012 Leaveacomment on އަދިވެސް ސިޙުރު ބާޠިލެއް ނުވެއެވެ !\nއެކިމީހުނަށް އެކި ޙާލު ޖައްސަވައި، އެކި ގޮތްގޮތަށް އިމްތިޙާން ކުރައްވާ ﷲ ސުބްޙާނަހޫ ވަތަޢާލާއަށް ޙަމްދާއި ޝުކުރުކުރަމެވެ. އަދި އެއިން ކޮންމެ ޙާލެއްގައިމެ އަޅުތަކުން ޢަމަލުކުރަންވީ ގޮތް އުނގަންނައިދެއްވި މުޙައްމަދު ޞައްލަﷲ ޢަލައިހި ވަސައްލަމައަށް ޞަލަވާތާއި ސަލާމް ލެއްވުން އެދި ދުޢާކުރަމެވެ.\nސިޙުރަކީ އޮތް އެއްޗެކެވެ. ﷲގެ އިޛުނަފުޅާއި ލައިގެން ޖެހޭވެސް އެއްޗެކެވެ. ބައްޔަކީ ވާއެއްޗެކެވެ. ވާންޖެހޭނެވެސް އެއްޗެކެވެ. ސަބަބަކީ ﷲ އެކަންކަން ލައްވާފައިވަނީ ބޭކާރު ގޮތެއްގައިކަމަށް ނުވާތީއެވެ. ބަލިޖެހުމުން އެކަމުން ދިފާޢުވެ ފަރުވާ ކުރުމަކީ ސަބަބުތަކުގައި ހިފުމުގެ ތެރެއިން ހިމެނޭ ކަމެކެވެ. ކުރަން ޖެހޭ ކަމެކެވެ. އެހެނަސް ބަލި ޖެއްސެވުން ވަނީ ﷲ ސުބުޙާނަހޫ ވަތަޢާލާއަށް ޚާއްޞަވެގެންނެވެ. އަދި ޝިފާ ދެއްވޭނޭ ފަރާތަކީވެސް ހަމައެކަނި އެފަރާތެވެ. އަޅުތަކުންނަށް އޮތީ ސަބަބުގައި ހިފައިގެން ދުޢާކޮށް އެކަލާނގެ ޙަޟުރަތުން ވާގި އެދުމެވެ. ދުޢާ ކުރުން ވަނީ އަޅުތަކުންނަށެވެ. އެހެންނަމަވެސް އިޖާބަކުރެއްވުން ވަނީ ﷲ އަށް ޚާއްޞަ ވެގެނެނެވެ. އަޅަކު ކުރާހާ ދުޢާއެއް ވަގުތުން އިޖާބަކުރެއްވުން އެއީ ﷲ ސުބުޙާނަހޫ ވަތަޢާލާއަށް މަޖުބޫރުކަމެއް ނޫނެވެ. އިރާދަކުރެއްވުމާއި ކަންކަން ނިންމެވުން ވަނީ އެކަލާނގެއަށެވެ. އޭގައި އަޅުތަކުންނަށް ކުރެވޭނެ ޝަކުވާއެއް ނޯންނާނެއެވެ. އެކަލާނގެއަށް އީމާންވާ މީހަކުނަމަ އެކަލާނގެ ކުރެއްވި ކޮންމެ މިންވަރަކަށްމެ ރުހި، ތަބަޢަވާން ޖެހޭނެއެވެ.\nލިޔުމުގެ މިހާހިސާބަށް އައިއިރު މިކިޔަނީ ކީކޭބާއޭ، ކިޔަން މިއުޅެނީ ކީކޭބާއޭ ހިތަށް އަރާފާނެއެވެ. މައްސަލައެއް ނެތެވެ. ދައްކަން މިއުޅެނީ ހަމަ މިވާހަކައެވެ. ވިސްނައިދޭން މިއުޅެނީ ވިސްނެން ޖެހޭ ކަމެކެވެ. މުޖުތަމަޢުގެ މުލުން ލުހެވެމުންދާ ކަމެއްގެ ވާހަކައެވެ. މުސްލިމަކަށް ވީތީވެ ކޮންމެހެންވެސް ހުންނަން ޖެހޭ ކަމެއްގެ ވާހަކައެވެ. ޙައިރާންވެ ނުލައްވާށެވެ. ﷲއަށް އޮންނަ އިތުބާރާއި، އެކަލާނގެ އެއްކައުވަންތަ ކުރުމާއި، ތަވައްކަލް ކުރުމާއި ކެތްތެރި ވުމުގެ ވާހަކައެވެ. ދަތި ޙާލެއްޖެހުމުން ނުވަތަ ބައްޔެއް ޖެހުމުން ދޫކޮށްލެވެނީ އެންމެ ފަސޭހައިން މިކަންކަމެވެ. މިފަދަކަމެއް ޖެހުމުން މިމުސްލިމު މުޖުތަމަޢުން އަޅުގަނޑަށް ކުރިމަތިލާން ޖެހުނު އެންމެ ބޮޑު ކަންތަކުގެ ވާހަކައެވެ. ފިސާރި އަހަރުތަކެއް ވަންދެން ރުޤްޔާކޮށް ޤުރުއާނާއި އަޛްކާރުން މީހުނަށް ފަރުވާ ކުރުމުގައި އުޅެވިއްޖެއެވެ. މިވަރުގެ ކަމެއް ނުދެކެމެވެ. އަބަދުވެސް މިމައްސަލަ ކުރިމަތިވެއެވެ. މުޖުތަމަޢެއް ފަސާދަވާނީ މިހާވަރަށެވެ. މިބައިމީހުންގެ އަޤީދާއާއި އީމާންތެރިކަމުގެ ބަލިކަށިކަމާއެވެ. ﷲ އަޅަމެން އެންމެނަށް ހިދާޔަތު ދައްކަވައި މުއުމިނުން ކަމުގައި ލައްވާފާނދޭވެ.!\nކުރަންވީ ޝަކުވާއާއި ނުކުރަންވީ ޝަކުވާއާއި ވަނީ އޮޅިފައެވެ. ޤަބޫލުކުރަންވީ ގޮތާއި ޤަބޫލު ނުކުރަންވީ ގޮތް ވަނީ އޮޅިފައެވެ. ޝިރުކުވެރިންނާއި ސިޙުރުވެރިން (ސިޙުރު ހަދާމީހުނާއި، އަތްބަލާ، ފާލުބަލާމީހުންނާއި، ޖިންނީގެ އެހީގައި ކަންކަން ކުރާމީހުން) ގެ ދަޅަތަކުގައި ޖެހި ﷲ އަށް ޚާއްޞަ ކަންކަމުގައިވެސް އެމީހުނަށް ބަރޯސާވެ ހުރިހާވެސް ބަޔަކީ އެއީކަމުގައި ވަނީ ހީވެފައެވެ. ސުބްޙާނަﷲ. ޙާލަތުމިވަނީ މިހާވެސް ނުބައިވެފައެވެ. މިފަދަ ޝިރުކުގެ ކަންކަން ޢާއްމުވެ އީމާންތެރިކަން ދަށްވެއްޖެނަމަ އެތަނެއް ހަލާކުވެދާކަށް މާގިނަ ދުވަހެއް ނުވާނެއެވެ. ތަނެއް ހަލާކުވާނީ މިހާކެއް ވަރަށް ތޯއްޗެކެވެ. މިހެންކަމުން ތަޖުރިބާގެ ތެރެއިން އަޅުގަނޑު މިދައްކަން އުޅޭވާހަކަ ކަޝްފުކޮށް މިކަމުގައި މުޖުތަމަޢުގެ ޙާލަތު ބަޔާންކޮށްދޭނަމެވެ. ވަރަށްވެސް ސީރިއަސް މައްސަލައަކަށް ވާތީއެވެ.\nދޮރުން ދޮރަށް ރުޤްޔާ ކުރުމުގައި ޙަރަކާތްތެރިވަމުން އަންނަތާ އަހަރުތަކެއް ވީއިރު ގިނައިން އިވޭ ވާހަކަ އަކީ މިއީއެވެ. ގިނަފަހަރަށް އޮންނަނީ ސިޙުރުގެ ކޮންމެވެސް ކަންތައްގަނޑެއް ލައިގަނެފައެވެ. އެފަދަ މީހުންގެ ކިބައިން އެންމެ ގިނައިން އިވެނީ މިއަޑެވެ. ” މިހާރު އެތައް ބަޔަކު ލައްވާ ފަންޑިތަ ހަދައިފީމެވެ. އެތައް ކަމެއް ކުރެވިއްޖެއެވެ. އެތައް ބޭހެއް ކޮށް އެތައް ފަރުވާއެއް ކޮށްފީމެވެ. އެތައް ދުޢާއެއް ކޮށްފީމެވެ. އެކަމަކު އަދިވެސް ރަނގަޅެއް ނުވެއެވެ.” މިފަދަ ބަސްތަކެވެ. ހެޔޮވާނީ ކިހިނެއްހެއްޔެވެ. މިކިޔެނީ ކީކޭ ކަންވެސް މިބައިމީހުނަށް ހަމަ ނޭނގެނީ ބާއެވެ. ދިޔައީ ކޮންބައެއް ކައިރިއަށްތޯ އަދި ކުރީ ކީއްތޯ އަހާލުމުން ދެން ލިބޭ ޖަވާބުވެސް ވިދާޅުވާށެވެ. މާޔޫސީ އަޑަކުން އެބައިމީހުންގެ ދުލުން ބޭރުވަނީ މިފަދަ ޢިބާރާތްތަކެވެ. “މިވެނި ތަނެއްގައި އިންނަ މިވެނި އެވެނި މީހެއް ކައިރިއަށް ގޮސް ފާލުބެލުމުން ބުނީ ތީ ސިޙުރުގެ ކަމެކޭ. ތި ސިޙުރު ހެދީ ކަލޭގެ ވަރަށް ގާތް ނުވަތަ މިވެނި އެވެނި މީހެކޭ. ދެން ދިނީ ތަވީދުތަކެއް. ގޭގޭ އެކިތަނުގައި ހިއްޕާނެ ތަވީދުތަކަކާއި ގައިގަ އަޅާނެ ތަވީދު. ގާތްގަނޑަކަށް އެއިން ކޮންމެ އެއްޗަކަށްމެ 4000 (ހަތަރު ހާސް) ވަރަކަށް ރުފިޔާ ނެގި. މިހާރު 25000 (ފަންސަވީސް ހާސް ) ރުފިޔާ ވަރު އެމީހާއަށް ޚަރަދުވެއްޖެ. ވީކަމެއް ހަމަ ޙަރާމް !”. މާތް ﷲ އިންސާނުން އިމްތިޙާން ކުރައްވާ ހެޔޮގޮތް އަންގަވައިދެއްވުމުންވެސް ބައެއްމީހުން މަގުފުރެދިގެންދާލެއް ސުންޕާކަމާއެވެ! އެކުރެވެނީ ކިހާވަރެއްގެ ކަމެއްކަންވެސް ހަމަ ނޭނގެނީބާއެވެ. ނޫނީ ޤަބޫލުކުރަން ބޭނުން ނުވަނީ ބާއެވެ. ނުވަތަ ހަމަ އެއްވެސް ގޮތެއްނެތިގެން އެކަން ކުރެވެނީ ބާއެވެ. ފާލު ބެލުމަކީ ޝިރުކުގެ ޢަމަލެކެވެ. އެހެނީ ފާލުބެލެނީ ޖިންނީން ބޭނުން ކޮށްގެނެވެ. އަނެއް ގޮތަކީ ހިތުލަފައަކަށް ނުވަތަ ތަރިރުހަނދުގެ ދައުރުވުންތަކަށް ބަލާ ބުނެވޭ ވާހަކަތަކެކެވެ.\nކަން މިހެން އޮތްއިރު ފާލުބަލާ، އަތްބަލާ މީހުން ކައިރިއަށް ދިއުންވެސް ވަނީ ޙަރާމް ވެގެންނެވެ. އެފަދަ މީހެއް ކައިރިއަށް ގޮސް އެފަދަ ކަމެއް ކޮށްފިމީހާގެ ނަމާދު ވަކި މުއްދަތަކަށް ﷲ ޤަބޫލުނުކުރައްވައެވެ. އަދި އެމީހުން އެދެއްކި ވާހަކަ ނުވަތަ އެއިން ބައެއް ވިޔަސް އެއީ ތެދުކަމަށް ޤަބޫލުކޮށްފި މީހާ އިސްލާމް ދީނުން ބޭރުވެ ކާފަރެއް ކަމުގައި ވެގެން ދެއެވެ. މިކަމުގެ ސާބިތު ދަލީލުތައް ވެއެވެ. ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘްފުޅުކުރެއްވިއެވެ. “مَنْ أَتَى كَاهِنًا أَوْ عَرَّافًا فَصَدَّقَهُ بِمَا يَقُولُ فَقَدْ كَفَرَ بِمَا أُنْزِلَ عَلَى مُحَمَّدٍ) “رواه الإمام أحمد 2\_429) މާނައީ: “ކާހިނެއްގެ ގާތަށް (ފާލުބަލާ މީހުން) ނުވަތަ އަތްބަލާމީހެއްގެ ގާތަށްގޮސް އެމީހުން ދައްކާވާހަކަ ތެދުކޮށްފިމީހާ މުޙައްމަދު ޞައްލަﷲ ޢަލައިހިވަސައްލަމްގެ މައްޗަށް ބާވައިލެއްވި ތަކެއްޗަށް ކާފަރުވެއްޖެއެވެ.”\nއަދިވެސް ޙަދީޘްފުޅުކުރެއްވިއެވެ. “مَنْ أَتَى عَرَّافًا فَسَأَلَهُ عنْ شَيْءٍ لَمْ تُقْبَلْ لَهُ صَلاةٌ أَرْبَعِينَ لَيْلَةً” (صحيح مسلم 4\_1751) މާނައީ: ” އަތްބަލާމީހެއްގެ ގާތަށްގޮސް ކަމާކާއި ބެހޭގޮތުން ސުވާލުކޮށްފިމީހާގެ ނަމާދު 40 ރޭ ވަންދެން ޤަބޫލް ނުކުރެއްވޭ ހުއްޓެވެ.”\nވީއިރު މިއީ ކުޑަކަމެއް ހެއްޔެވެ؟ ނޫނެކެވެ. އެންމެ ބޮޑު އެއްކަމަކީ ، އެފަދަ މީހާގެ މައްޗަށް އެސާޅީސްދުވަހުގެ ނަމާދުވެސް ވާޖިބުވެ، އޭނާ އެނަމާދު ކުރަން ޖެހި، ކުރިނަމަވެސް ﷲ އެކަން އޭނާގެ ކިބައިން ޤަބޫލުނުކުރައްވާކަމެވެ. ހުރި ހަލާކެއްގެ ބޮޑުކަމާއެވެ. މިފަދަ ކަންކަމުން މުޅި ދިވެހި އުއްމަތް ސަލާމަތް ކުރައްވާފާނދޭވެ.\nދެން އަނެއް ވާހަކައެވެ. މިއީ ރަނގަޅުގޮތުގައި ދީނުގައި ހުއްދަކުރެއްވި ގޮތަށް ރުޤްޔާ ކުރުވާ ބައެއްމީހުންގެ ކިބައިންވެސް ޢާއްމުކޮށް އިވޭ ވާހަކައެވެ. އެބައިމީހުން ހީކުރާ ގޮތުގައި ބަލި ރަނގަޅުވަނީ ރުޤްޔާ ކުރާމީހާގެ މޮޅުކަމުންނެވެ. ރާޤީއެއް އައިސް ކިޔަވާ އިރަށް މުޅިން އޭނާ ރަނގަޅުނުވެ ދެދުވަހެއް ވެލާއިރަށް ދެން އިވޭނީ މިއަޑެވެ. ” އަދިވެސް ރަނގަޅެއް ނުވެއެވެ. ތިގޮތަށް ކުރިޔަސް ވަކި ވާކަމެއް ނެތެވެ. އިތުރަށް އުނދަގޫ ވަނީއެވެ. މިހާރު ރުޤްޔާކުރާތާ 1 މަސް ނުވަތަ މިވެނި އެވެނި ދުވަހެއް ވީއެވެ. އަދިވެސް މުޅިން ރަނގަޅެއްނުވެއެވެ. އަދިވެސް ސިޙުރު ބާޠިލެއް ނުވެއެވެ.” ޙާލަތަކީ މިއީއެވެ. މިފަދަ މީހުން ހީކުރާ ގޮތުގައި ރުޤުޔާކުރާމީހާ ކިޔަވާ އިރަށް ނުވަތަ ކިޔަވާފައި ފެން ދޭއިރަށް ރަނގަޅުވާންޖެހޭނެއެވެ. މިއީ ދެން ހެއްވާ ކަމެކެވެ. އެންމެ ހެއްވާކަމަކީ މިފަދައިން ބުނާމީހުނާ ޙަވާލުކުރާ ކަންތަކާމެދު ކުރާ ސުވާލުތަކަށް ލިބޭ ޖަވާބެވެ. ރާޤީ ސުވާލުކުރެއެވެ “ކޮބާ ނަމާދު ބަރާބަރަށް ކުރަންތަ ؟ ދުޢާތަކާއި އަޛްކާރުތައް ކިޔަވަންތަ ؟ ކިހާވަރަކަށް ކިޔަވަންތަ؟ ޤުރުއާން ކިޔަވަންތަ ؟ ބުނި ހުރިހާ ސޫރަތްތަކެއް ކިޔަވަންތަ؟ ” މިފަދަ މީހުންގެ ޖަވާބު އެނގިލައްވާތޯއެވެ. ވިދާޅުވާށެވެ. އެބައިމީހުންގެ ޖަވާބުތަކަކީ މިއެވެ. ” ފަތިސް ނަމާދެއް ނުކުރެވޭ. ނޫނީ ކުރެވުނު ވަރަކުން ކުރަން. ދުޢާތްއްވެސް ބައެއް ދުވަސްދުވަހު ނުކިޔެވޭ އެއްކޮށެއް. ނޫނީ ހަނދާނެއް ނުހުރޭ. ބުރަކަމުން ޤުރުއާން ނުކިޔެވޭ. ބައެއް ސޫރަތްތައް ބައެއްފަހަރު ކިޔަވަން. !” އެބައިމީހުންގެ ޖަވާބަކީ މިއެވެ. އެހެންވީއިރު ދަންނާށެވެ. ﷲ ހަނދުމަނުކުރާ މީހާގެ މަތިން ﷲ ހަނދުމަކުރައްވާނެހެއްޔެވެ. ނުވަތަ އެފަދަ މީހަކަށް ﷲ އިޖާބަދެއްވާނެހެއްޔެވެ؟ ނުވަތަ އިޖާބަ ދެއްވަން ޖެހޭނެހެއްޔެވެ؟ މީހާ އުޅެންވަނީ ހިތުހުރި ގޮތަކަށެވެ. ﷲ ގެ ދީނާ ކައިރިނުވެ މިޔުޒިކާއި ލަވަޔާއި ފިލްމުތަކުގައި ދުވާލާއި ރޭގަނޑު ހޭދަކޮށް، ނެތިނުބައިމޮށުމާއި ޣީބަބުނެ، ޙަސަދަވެރިކަމުގައި ހިތް ކިލަނބުކޮށްގެންވާ ޙާލުވެސް ޝަކުވާ މިކުރަނީ ރާޤީއެއް ކިޔަވާލާއިރަށް ބަލި ފަސޭހަނުވާތީއެވެ. ޖޯކަކަށްވުރެ މިކަން މާ ސީރިއަސްއެވެ. ނުރައްކާ ބޮޑެވެ. ޝައިޠާނާ އެދޭ ހުރިހާކަމެއް ކުރަމުން، ތިމާއާ ދުރަށް ލާންވެސް މިއުޅެނީ ޝައިޠާނާއެވެ. އެހެނީ ސިޙުރު ޖެހުމާއި ޖިންނި ބައްޔަކީ ޝައިޠާނީ ކަންކަމެވެ. ނުބައި ކަމަކުން ނުބައި ކަމެއް ފުހެލެވޭނެހެއްޔެވެ. ނުވަތަ ތިމާ މަތިން އެހެންމީހުން ޤުރުއާން ކިޔަވާ ނަމާދުކުރުމުން ތިމާގެ ކިބައިން އެޝައިޠާނާ ދުރުވާނެހެއްޔެވެ. ހަމަހިލާ ނުވާނެއެވެ.\nނަމާދަކީ ވީވަރަކުން ކުރަން އޮތް އެއްޗެއް ނޫނެވެ. ހުރިހާ ޙާލަތެއްގައިވެސް ކުރުން ވާޖިބު އެއްޗެކެވެ. ޤުރުއާން ކިޔެވުމާއި ޛިކުރުތައް ކުރުން ދޫކޮށްލައިފިނަމަ ސިޙުރަކަސް ، ކިތަންމެ ބަލިކަށި ޖިންނިއެއް އަޅައިގަތަސް ޝައިޠާނާއަށް ތަބަޢަނުވެ، ނުވަތަ ޝިރުކުނުކޮށް ދުރެއް ނުކުރެވޭނެއެވެ. ޚާއްޞަކޮށް ސިޙުރު ނުވަތަ ޖިންނި ޝައިޠާނުންގެ ބަލި ޖެހިފައިވާ މީހުން އެންމެ ރައްކާތެރިވާން ޖެހެނީ ފަތިސް ނަމާދަށެވެ. އަދި ރައްކާތެރިވުމަށް ކިޔަވަންޖެހޭ ހެނދުނާއި ހަވީރުގެ އަޛްކާރުތައް ކިޔެވުމެވެ. އަދި ގިނަގިނައިން ޤުރުއާން ކިޔަވާ ހެޔޮކަންތައް ކުރުމެވެ. ކަމެއް ނުޖެހޭ މީހާއަށްވުރެ ސިޙުރުފަދަ ކަމެއް ޖެހުމުން މިކަން ކުރަންޖެހޭ މިންވަރު ޖެހެނީ އިތުރު ކުރާށެވެ. މިޔުޒިކާއި ލަވަ އަޑުއެހުންފަދަ ކަންކަން ކުރާހާ ހިނދަކު ޝައިޠާނާ އޭނާގެ ކައިރީ ނަށަނަށާ ހިތްވަރުދޭން ހުންނާނެއެވެ. އެސޮރަށް ލިބޭނީ އިތުރު ބާރެކެވެ. ޤަބޫލުކުރިޔަސް ނުކުރިޔަސް ޙަޤީޤަތަކީ މިއެވެ. އެފަދަ ގޮތަކަށް ކަންތައް ވާނަމަ މިފަދަ ބަލިތަކަށް ޞައްޙަ ފަރުވާއެއް ނުވަތަ ޝިފާއެއް ނުލިބޭނެކަން ކަށަވަރެވެ. މިކަމާ ކޮންމެ މީހަކު ކޮންމެއެއްޗެއް ކިޔަސް ޗެލެންޖުކޮށް ގޮންޖަހަމެވެ. ރުޤުޔާއަކީ ސަބަބެކެވެ. ފަރުވާ ކުރުމަށް އޮތް ޞައްޙަ މަގެވެ. ރުޤުޔާ ކުރާމީހާއާއި ކުރެވޭ މީހާ ޤަބޫލުކުރަން ޖެހެނީ ބަލި ފަސޭހަ ކުރައްވަނީ ﷲ ކަމާއި، ކިޔެވޭ އެއްޗެއްގެ މޮޅުކަމުން ނުވަތަ ކިޔަވާ މީހެއްގެ މޮޅުކަމުން ނޫންކަމެވެ. ﷲ ގެ ވާގިފުޅާއެކު ކަމެވެ. އެކަލާނގެއަށް އިތުބާރާއި ޚުޝޫޢަތާއި ކެތްތެރި ކަމާއި އެކު ކުރުމުން ކަމެވެ. އެނޫން ގޮތަކަށް ޤަބޫލުކޮށްގެން ނުވަތަ ވިސްނުން ބަހައްޓައިގެން ރުޤްޔާ ކުރުން ހުއްދަނުވާނެއެވެ.\nތަވީދުތަކާއި އަކަތަކުން ޞައްޙަގޮތުގައި ކުރާނެ ފައިދާއެއް ނޯންނާނެއެވެ. ދަންނާށެވެ. އޭގެން ސިޙުރު ހަދާމީހާ، ނުވަތަ އެތަކެތި އެހަދާދޭމީހާއަށް ދުނިޔަވީ މަންފާއެއްކޮށް ބަލިމީހާއަށް ދުވަސްކޮޅަކު ހިންދަމާލެވިދާނެއެވެ. ދުވަސްކޮޅެއް ފަހުން ހަމަ އެމީހާ ކައިރިއަށް ދާންނުޖެހޭނެގޮތަކަށް އެފަދަ ޝިރުކުގެ ތަކެތިން ފަރުވާކުރާ މީހުން ނުކުރާނެއެވެ. އޭގެ އިތުރުން އެތަކެތިން ފަރުވާ ކުރުމުން ދީނުން ބޭރުވެއެވެ. ސިޙުރު ހަދާ މީހުން، އަތްބަލާ، ފާލުބަލާ، އަކަތަވީދާއި ހުއްދަނޫން ގޮތްތަކަށް ފަރުވާ ކުރާމީހުން ކައިރިއަށް ފަރުވާކުރަން ދިއުން ހުއްދަނުވެއެވެ. ސިޙުރަކުން ސިޙުރު ބާޠިލުކުރުން (ނުޝްރާ) ވަނީ ނަހީ ވެގެންނެވެ. ” سنن أبي داود ގައި އަލްބާނީ ޞައްޙަ ކުރައްވާފައިވާ ޙަދީޘް ބަސްފުޅެއްގައި ވެއެވެ. “إِنَّ الرُّقَي وَالتَّمَائِمَ وَالتِّوَلَةَ شِرْكٌ” މާނައީ “ ހަމަކަށަވަރުން ޝިރުކުގެ ޢިބާރާތަކުން މެތުރުމާއި ތަވީދު އެޅުމާއި، އިސްތިރި ހެދުމަކީ ޝިރުކުގެ ތެރެއިން ވާ ކަންކަމެވެ” މި ޙަދީޘްފުޅުގައި އެވާ التِّوَلَةَ އަކީ އަންހެނުން އެކަނބަލުންގެ ފިރިންނަށް ލޯބި ޖެއްސުމަށް ޓަކާ ހަދާ އުޅުނު ފަންޑިތައެކެވެ. އަދިވެސް ޙަދީޘްފުޅުކުރެއްވިއެވެ. “مَنْ تَعَلَّقَ تَمِيْمَةً فَقَدْ أَشْرَك” (السلسلةالصحيحة” 1 / 809 ( މާނައީ: “ތަވީދެއް އަޅައިފިމީހާ ފަހެ ހަމަކަށަވަރުން ޝިރުކު ކޮށްފިއެވެ”. ޙަޤީޤަތަކީ މިއެވެ. ކަންމިހެން އޮތްއިރު މިއަދުގެ ޙާލަތު ވިސްނަވާށެވެ.\nރުޤްޔާ ކުރިޔަސް ރުޤްޔާ ކުރުވިޔަސް ހަނދާން ބަހައްޓާށެވެ. ޝިފާދެއްވަނީ ﷲ އެވެ. ބައްޔަކީ އިމްތިޙާނެކެވެ. ތަވްޙީދުކުރުމާއި ވަކީލުކުރުމާއި ކެތްތެރިކަމާއި ދުޢާއިން ހަމައެކަނި ﷲ ގެ ޙަޒުރަތުން ޝިފާއަށް އެދޭށެވެ. ބަލިފަސޭހަނުވެގެން ޝަކުވާ ނުކުރާށެވެ. ކެތްތެރިކަމާއެކު މިންވަރަށް އީމާންވެ، ކުރަންޖެހޭ ކަންކަން ބަރާބަރަށް ކުރަމުން ގެންދާށެވެ. ﷲ އާއިމެދު ޝައްކުނުކުރާށެވެ. މާތް ﷲ ވަޙީކުރެއްވިއެވެ. وَإِن يَمْسَسْكَ اللَّهُ بِضُرٍّ فَلَا كَاشِفَ لَهُ إِلَّا هُوَ ۖ ﴿١٧﴾ (سورة الأنعام 18) މާނައީ: “އަދި الله، ތިބާޔަށް ގެއްލުމެއް މެދުވެރިކުރައްވާނަމަ، އެކަލާނގެ މެނުވީ އެކަން ފިއްލަވާނެ އެހެންފަރާތެއް ނުވެއެވެ. އަދިވެސް ވަޙީކުރެއްވިއެވެ.\nوَمَا بِكُم مِّن نِّعْمَةٍ فَمِنَ اللَّهِ ۖ ثُمَّ إِذَا مَسَّكُمُ الضُّرُّ فَإِلَيْهِ تَجْأَرُونَ ﴿٥٣﴾ ( سورة النحل 53) މާނައީ: “އަދި ތިޔަބައިމީހުންގެ ކިބައިގައިވާހާ نعمة އެއް ވަނީ، اللَّه ގެ حضرة ންނެވެ. ދެން ތިޔަބައިމީހުންނަށް ދަތިحال ޖެހިއްޖެނަމަ، ފަހެ، ތިޔަބައިމީހުން دعاء ކޮށް ދަންނަވަނީ، ހަމަ އެކަލާނގެ حضرة އަށެވެ.”\nއަބަދުވެސް ﷲގެ މިބަސްފުޅުތައް ހަނދުމަކުރާށެވެ. وَإِذَا مَرِضْتُ فَهُوَ يَشْفِينِ ﴿٨٠﴾( سورة الشعراء80)\nމާނައީ:” އަދި ތިމަން ބަލިވެއްޖެނަމަ، ބަލި ފަސޭހަކުރައްވަނީ، ހަމަ އެކަލާނގެއެވެ”.. އަދިވެސް ހަނދާންކުރާށެވެ.\nމާނައީ: ” اللَّه، އެކަލާނގެ ރުއްސަވާ މަގަށް تبع ވީ މީހަކަށް ސަލާމަތުގެ މަގަށް އެފޮތުން މަގުދައްކަވަތެވެ. އަދި އެކަލާނގެ إذن ފުޅުން އަނދިރިކަމުގެ ތެރެއިން އަލިކަމުގެ ތެރެޔަށް އެއުރެން ނެރުއްވަތެވެ. އަދި ސީދާވެގެންވާ ތެދުމަގަކަށް އެއުރެންނަށް މަގުދައްކަވަތެވެ.\nދިވެހިރާއްޖޭގެ ޢިލްމުވެރިންނަށް އިލްތިމާސްކޮށް ދަންނަވަމެވެ. އާދައިގެ މީހަކު ލިޔުނީތީ މިލިޔުން އެއްފަރާތްކޮށް ނުލައްވާށެވެ. މީގައި މިވާ ވާހަކަތަކަކީ މިހާރު މުޖުތަމަޢުގެ ޙާލަތެވެ. ވިސްނަވާށެވެ. ތިޔަބޭފުޅުންގެ ދަރުސްތަކުގައާއި ޢާއްމުވާހަކަތަކުގައިވެސް މިކަމަށް އަލިއަޅުވާލައްވާށެވެ. މިމަޢުޟޫ ހަނދުމަފުޅުކުރައްވާށެވެ. ޤައުމުގައި ބުދަށް އަޅުކަން ނުކުރިޔަސް ފެތުރިފައިމިވަނީ ޝިރުކުގެ އެންމެ ނުބައި އެއްވައްތަރެވެ. ސިޙުރުވެރިންގެ އަނިޔާގައި ހަނާވަމުންދަނީ އެތައް ބައެކެވެ. މިސިފަކޮށްދިނީ މިޤައުމުގެ ޙާލަތު ތަޖުރިބާއިންނެވެ. މިހާރުވެސް ކަން ހިނގަމުންދާ ގޮތެވެ. މިއީ ސަމާސާ ވާހަކައެއް ނޫނެވެ. ނޫނީ ބަޔަކު ފޫހިފިލުވާލަން ކިޔާލަން ލިޔުނު އެއްޗެއްވެސް ނޫނެވެ. މީގެން އެންމެނަށް މަންފާއަކަށް އެދި ދުޢާކޮށް އެމަޤުޞަދުގައި ލިޔުނު އެއްޗެކެވެ. ޢިލްމުވެރިންނޭވެ. ވިސްނަވާށެވެ. މިކަމަށް ސަމާލުކަން ދެއްވާށެވެ. އަދި ސަރުކާރަށްވެސް މިގޮވާލަނީ މިފަދަ ކަންކަން ބަލައި މިކަމުގައިވެސް އަދި އެހެން ކަންކަމުގައިވެސް އިސްލާމީ ޝަރީޢަތާއި ޝަރީޢަތުގެ ޙައްދުތައް ޤާއިމްކޮށްދެއްވުމަށެވެ. ހަމަކަށަވަރުން މިއީ ޙައްޤުބަހެވެ.\n“حَدَّثَنَا أَحْمَدُ بُنِ مَنِيْعُ , حَدَّثَنَا أَبُو مُعَاوِيَةُ عَنْ إِسْمَاعِيْلُ بُنِ مُسْلِمٍ عَنِ الْحَسَنِ بْنِ جُنْدُبٍ قَالَ , قَالَ رَسُولُ اللهِ حَدُّ السَّاحِرِ ضَرْبَةٌ باِ لسَّيْفِ.”\nމާނައީ: ޙަސަނު ބުނި ޖުންދުބްގެ ކިބައިން އިސްމާޢީލު ބުނި މުސްލިމު ރިވާކުރެއްވިކަމަށް އަބޫ މުޢާވިޔަތުގެ ކިބައިން އަޙްމަދު ބުނި މުނީޢު ތިމަންނާއަށް (ތިރުމިޛީ އަށް) ވިދާޅުވިއެވެ. ރަސޫލުﷲގެފާނު ޙަދީޘްފުޅުކުރެއްވިއެވެ. ސިޙުރުވެރިޔާގެ ޙައްދަކީ ކަނޑިން ޖަހާ މަރާލުމެވެ.(ސުނަނު އައް ތިރުމީޛީ : 1462 ވަނަ ޙަދީޘް)\nPosted byއަޖުނާދު އަލީ Jul 3, 2012 Jul 4, 2012 Posted inUncategorizedTags: ހެޔޮބަސް, ދީން\nތައުޙީދުގެ އަހުލުވެރިޔާ އެއްވެސް ޙިސާބަކާއި އަދި ޢަޛާބަކާ ނުލައި ސުވަރުގެ ވަންނަހުއްޓެވެ


Maa ginain sanitiser beynun kuraanama hamuge bayyeh jehey\nމާގިނައިން ސެނިޓައިޒާ ބޭނުން ކުރުމުން ހަމުގެ ބައްޔެއް ޖެހޭ\nސެނިޓައިޒާގެ ސަބަބުން އަތްތިލައަށް ގެއްލުން ލިބިފައި: މާ ގިނައިން ސެނިޓައިޒާ ޖެހުން ރަނގަޅު ނޫން ކަމަށް ބުނޭ\nއަހަރެމެންގެ ކޮންމެ ދުވަހެއްގެ ދިރިއުޅުމުގައި މިހާރު ހޭންޑް ސެނިޓައިޒާ ހާ މުހިއްމު އެއްޗެއް ނެތޭ ބުންޏަސް ދޮގަކަށް ނުވާނެ އެވެ. ކޮރޯނާވައިރަހުން ސަލާމަތްވުމަށް މިހާރު ކޮންމެ މީހަކުވެސް ދަބަހުގައި އަބަދުވެސް ހޭންޑް ސެނިޓައިޒާ ފުޅިއެއް ބާއްވަ އެވެ. އަދި އިރުއިރުކޮޅުން ސެނިޓައިޒާ ހޭކުމަކީ މިހާރު ވަރަށް ގިނަ ބަޔެއްގެ އާދަ އެކެވެ. ޚާއްސަކޮށް ބޭރުގައި އުޅޭ ވަގުތު ތަކުގަ އެވެ.\nނަމަވެސް ހޭންޑް ސެނިޓައިޒާ އަކީ ވެސް މާ ގިނައިން ބޭނުންކުރާނަމަ އޭގެ ގެއްލުން އިންސާނުންގެ ހަންގަނޑަށް ލިބޭ އެއްޗެކެވެ. އަދި މާގިނައިން ސެނިޓައިޒާ ބޭނުން ކުރުމުން ހަމުގެ ބައްޔެއް ކަމަށްވާ ޑާމަޓައިޓިސް ވެސް ޖެހޭ ކަމަށް ސިއްހީ ތަޖުރިބާކާރުން ވަނީ ބުނެފަ އެވެ.\nކިތަންމެ ފައިދާ ހުރި އެއްޗަކަށް ވިޔަސް މާ ގިނައިން ބޭނުންކުރާނަމަ ގެއްލުން ލިބޭނެ ވަރަށް ގިނަ އެއްޗެހި ހުރެ އެވެ. ހޭންޑް ސެނިޓައިޒާ އަކީ ވެސް މިފަދަ އެއްޗެކެވެ. ސެނިޓައިޒާ ހޭކުމުން އަތުގައި ހުންނަ ޖަރާސީމާއި ވައިރަސްތައް ނައްތާލަން އެހީތެރިވީ ނަމަވެސް އަތުގައި ހުންނަ ރަނގަޅު ބެކްޓީރިއާ ވެސް ސެނިޓައިޒާ ހޭކުމުން މަރުވެ އެވެ.\nއަލްކޮހޯލް މިންވަރު މަތީގައި ހުންނަ ސެނިޓައިޒާތަކުން ވަރަށް ކާމިޔާބުކަމާއެކު ބެކްޓީރިއާތައް މަރާލަ އެވެ. ނަމަވެސް މާ ގިނައިން ސެނިޓައިޒާ ހޭކުމުން ރަނގަޅު ބެކްޓީރިއާތައް ވެސް ނެތި ޑާމަޓައިޓިސް ފަދަ ހަމުގެ މައްސަލަތައް ކުރިމަތިވާ ކަމަށް ހަމުގެ ތަޖުރިބާކާރުން ބުނެ އެވެ.\nޑާމަޓައިޓިސްގެ އިތުރަށް ވެސް ސެނިޓައިޒާ ބޭނުންކުރުމުން އަތްތިލަ މާ ބޮޑަށް ޑްރައި ވުމާއި އަތް ތިލައިން ދިލަ ނެގުމާއި ރަތް ވުން އަދި ހަންގަނޑު ކަނޑައިގެން ގޮސް ލޭ އައުން ފަދަ މައްސަލަތައް ވެސް ދިމާވާ ކަމަށް ވެއެވެ.\nއިންޑިޔާގެ ނިއުދިއްލީގައި ހުންނަ ސްކިންކިއޯ ކްލިނިކްގެ ހަމުގެ ޚާއްސަ ޑޮކްޓަރު އަދި ހެއާ ޓްރާންސްޕްލާންޓް ސާޖަން ޑރ. ބީއެލް ޖަންގިދު އިންޑިޔާގެ ނޫހަކަށް ދެއްވި އިންޓަވިއު އެއްގައި ވިދާޅުވެފައިވާ ގޮތުގައި ސެނިޓައިޒާ ހާކާއިރު ވިސްނާލަން ޖެހޭ މުހިއްމު ކަންތައްތަކެއް ހުރެ އެވެ.\nއޭގެ ތެރެއިން އެއް ކަމަކަށް ޑޮކްޓަރު ވިދާޅުވީ ވީހާވެސް މަދުން ސެނިޓައިޒާ ބޭނުން ކުރުމެވެ. ކުޑަ އެތިކޮޅެއް ހާކާލިޔަސް އަތުގައި ހުންނަ ބެކްޓީރިއާތައް މަރުވާކަން ފާހަގަ ކުރައްވަމުން އޭނާ ވިދާޅުވީ ނަމަވެސް ގިނަ ގިނައިން ސެނިޓައިޒާ ބޭނުންކުރުމުގެ ހަމުގެ މައްސަލަތައް ޖެހުމަށް މަގު ފަހިވާނެ އެވެ. އެހެންވީމާ އަތް ދޮވެވެން އޮތް ކޮންމެ ހާލަތެއްގައި ސެނިޓައިޒާ ބޭނުން ނުކޮށް އަތް ދޮވެލަން އޭނާ އިރުޝާދު ދެއްވި އެވެ.\nސެނިޓައިޒާ ހޭކުމުން އަތުގެ ހަމަށް ބޭނުންނުވާ މިންވަރަކަށް ކެމިކަލްތައް އަތުގައި ހޭކޭނެ އެވެ. ސެނިޓައިޒާގައި ބޭނުންކޮށްފައި ހުންނަ ހަންގަނޑާ ނުގުޅޭ އެތައް ކެމިކަލެއްގެ ސަބަބުން ހަމަށް ގެއްލުން ވެއެވެ. އެކި މީހުންގެ ހަންގަނޑު އުފެދިފައި ހުންނަނީ އެކި ގޮތަށް ކަމަށާއި ބައެއް ކަހަލަ ކެމިކަލްތައް ބައެއް ވައްތަރުގެ ހަންގަނޑު ހުންނަ މީހުންނާ އެއްގޮތަކަށް ވެސް ނުގުޅޭކަން ޑޮކްޓަރު ފާހަގަ ކުރެއްވި އެވެ. އެހެންވީމާ ސެނިޓައިޒާ ބޭނުންކުރާއިރު ވީހާވެސް މަދެއްކޮށް ބޭނުންކުރުން ރަނގަޅުވާނެ ކަމަށް ވެސް ޑޮކްޓަރު ވިދާޅުވި އެވެ.\nއަދި ސެނިޓައިޒާ ބޭނުންކުރާތާ ގިނަ ދުވަސްވުމުން ހަން ފޮޅި ހަމުގެ ބައްޔެއްގެ ނިޝާންތައް ފެންނަން ފަށައިފިނަމަ ސެނިޓައިޒާ ބޭނުންކުރުން ދުވަސްކޮޅަކަށް މުޅިން ހުއްޓާލުމަށް ވެސް ޑޮކްޓަރު އިރުޝާދު ދެއްވި އެވެ. އަދި މޮއިސްޗަރައިޒިން ކްރީމް ނުވަތަ ހީލިން ކްރީމެއް އުނގުޅަން އާދަކުރުމުން ހަމުގެ މައްސަލަތަކަށް ފަސޭހައިން ހައްލު ލިބޭނެކަމަށް އޭނާ ވިދާޅުވި އެވެ.\nހޭންޑް ސެނިޓައިޒާ އަށް ވުރެ ހުރިހާ ގޮތަކުން ވެސް ސައިބޯންޏާއި ފެން ރަނގަޅު ކަމަށް ވެސް ޑޮކްޓަރު ވިދާޅުވި އެވެ. އަދި އެލާޖީ ރިއެކްޝަނެއް އައުމުން ދުރުވުމަށް ވެސް ސެނިޓައިޒާގެ ބަދަލުގައި އަތް ދޮންނަން އާދަކުރުން ރަނގަޅުކަމަށް އޭނާ ވިދާޅުވި އެވެ.\nއަދި ރަނގަޅަށް ސައިބޯނި ލައިގެން އަތް ދޮވެވެން ނެތް ހާލަތުތަކުގައި ވެޓް ވައިޕްސް ވެސް ބައެއް ފަހަރަށް ބޭނުން ކުރެވިދާނެކަމަށް ޑޮކްޓަރު ވިދާޅުވި އެވެ.\nގައިންގަޔަށް އަރާ ނުރައްކާތެރި ބަލިމަޑުކަމެއް ފެތުރެމުންދާއިރު ހޭންޑް ސެނިޓައިޒާގެ މުހިއްމުކަން ބޮޑުކަމަށް ހުރިހާ ޑޮކްޓަރުން ވެސް އެއްބަސްވެ އެވެ. ނަމަވެސް އެ ބޭނުންކުރުމުގައި ވެސް ކޮންމެވެސް ކަހަލަ ހިފެހެއްޓުމެއް ގެންގުޅެން ޖެހެ އެވެ. ހަމުގެ މައްސަލަތައް ދިމާވަނީ މާގިނައިން ބޭނުންކުރާތީ އެވެ.


ފުވައްމުލައް ސިޓީ އެޗްޕީއޭގެ މޮނިޓަރިން އަށް ލައިފި – Mikal News\nއިއްޔެ (5 މޭ 2021) ފުވައްމުލަކު ހޮސްޕިޓަލުގެ ފުލޫ ކްލިނިކަށް ދެއްކި މީހަކު ކޮވިޑް-19 އަށް ޕޮޒިޓިވްވެ ފައިވާ ކަމަށް މިއަދު ފުވައްމުލަކު ހޮސްޕިޓަލުން ހާމަކޮށްފިއެވެ. އެމީހާ ޕޮޒިޓިވް ވުމާއި ގުޅިގެން ކޮންޓެކްޓް ޓްރޭސިން އަށް މިއަދުން ފެށިގެން ފުވައްމުލައް ސިޓީ ވަނީ އެޗްޕީއޭގެ މޮނިޓަރިން އަށް ލާފައެވެ. މޮނިޓަރިން އަށް ލުމުން ރަށުން އަރާފޭބުން މަނާކުރެވެއެވެ. އަދި ޒަރޫރީ ބޭނުންތަކެއްގައި ނޫނީ ގެއިން ބޭރުގައި ނޫޅެވޭނެއެވެ.\nފުވައްމުލަކު ހޮސްޕިޓަލުން ހާމަކުރާ ގޮތުގައި އެމީހާ ފްލޫ ކުލިނިކަށް ދެއްކީ ރޯގާގެ އަލާމާތް ހުރުމުގެ ސަބަބުންނެވެ. އެ މީހާއަކީ ފާއިތުވި ދުވަސްތަކުގައި ރަށުން ބޭރަށް ދަތުރޮކޮށްފައިވާ މީހެއް ނޫން ކަމަށެވެ. އަދި އެއްވެސް ޕޮޒިޓިވް ކޭއްސް އެއްގެ ކޮންޓެކްޓެއް ނޫން ކަމަށާއި އަދި އެއްވެސް ގޮތަކުން ކަރަންޓީނު ކުރެވިފައިވާ މީހެއް ނޫނެވެ. ވުމާއެކު މިކޭސް ބެލެވެނީ ކޮމިއުނީޓި ތެރެއިން ފެނުން ގުޅުމެއް ނެތް ކޭސް އަކާއެވެ.\nއިއްޔެގެ ޕޮޒިޓިވް ކޭސް އާއި ގުޅިގެން އާމުން ސަމާލުކަން މިބައްޔާއި މެދު އިތުރަށް ދޭންޖެހެއެވެ. އެއިން ދޭހަކޮށްދެނީ ރަށުތެރޭގައި ބަލި އުޅުމުގެ ފުރުސަތު އޮތްކަމެވެ. އެމީހާ އާއި ގުޅުމެއް ނެތް ބަލިހުރިނަމަވެސް ބަލީގެ އަލާމަތް ނުފެންނަ އެހެން މީހުން ވެސް ރަށުތެރޭގައި ތިބުމަކީ ގާތްކަމެއްކަމުގައި ބެލެވެއެވެ. އެއާއެކު ރަށުތެރޭގައި އުޅުމުގަިއ ގައިދުރުކަން ބެހެއްޓުމަށާއި މަސްކު އެޅުން އަދި އމީހަކާއި ބައްދަލުވާ މީހުންގެ އަދދު ވީވަރަކުން މަދުކުރުމަކީ ބަލި އިތުރަށް ފެތުރުނަ ނުދިނުމަށް ކޮންމެ މީހަކަށްވެސް އެޅިދާނެ މުހިންމު ފިޔަވަޅެކެވެ.\nވުމާއެކު ކޮންޓެކްޓް ޓްރޭސިންގ ހެދުމުގެ މަސައްކަތް ފުވައްމުލަކު ހޮސްޕިޓަލުގެ ފަރާތުން މިހާރު ކުރިޔަށގެންދާކަމަށް ހާމަކުރައްވައެވެ. ފުވައްމުލައް ސިޓިއާއެކު ރާއްޖޭގެ 28 ރަށެއް މިހާރު ވަނީ މޮނިޓަރިން ޙާލަތުގައެވެ.\nފުވައްމުލައް ސިޓީގައި ކޮވިޑް-19 ވެކްސިން ޖެހި މީހުންގެ އަދަދުތައް4މެއި 2021، ވެކްސިން ޖެހުން މިހާރުވަނީ މެދުކަނޑާލާފައި\nފުވައްމުލައް ސިޓީގެ ރައްޔިތުން ރައްކާތެރިވެ ތިއްބެވުމަށާއި މި ބަލިން ރައްކާތެރިވުމަށް ހެލްތް ޕްރޮޓެކްޝަން އޭޖެންސީ (Health Protection Agency) އިން ނެރެފައިވާ އިރުޝާދުތަކަށް އަމަލު ކުރެއްވުމަށް ވެސް ހޮސްޕިޓަލުން އިލްތިމާސް ކުރެއެވެ.\nމިއީ ފުވައްމުލައް ސިޓިއިން ކޮވިޑް-19 އަށް ޕޮޒިޓިވްވި 77 ވަނަ މީހާއެވެ. މިހާރު ބަލިގެ އެކްޓިވް4މީހުން ރަށުގައި އެބަތިއްބެވެ. މީގެ ތެރޭގައި އެކްޓިވް 1 ކޭސް އަކީ މާލޭއިން ޕޮޒިޓިވް ވިކޭސް އެއް މިވަގުތު ފުވައްމުލައް ސީޓީގައި ހުރުމުން ޖުމްލަ އެކްޓިވް3ކޭސް ވަނީއެވެ. އަދި 74 މީހަކު ވަނީ ބަލިން ރަނގަޅުވެފައެވެ.\nފުވައްމުލައް ސިޓީގައި ދިރިއުޅޭ ކަމަށް ބެލެވޭ 10،705 މީހުންގެ %26.4 މީހުން ވަނިކޮވިޝީލްޑް2ވަނަ ޑޮޒް ފުރިހަމަކޮށްފައެވެ.\nމިއީ ފުވައްމުލައް ސިޓީގައި ދިރިއުޅޭ މީހުންގެ ތެރެއިން ވެކްސިން ޖެހުމުގެ ފުރުސަތު އޮތް (18 އަހަރުން މަތީ) 7735 މީހުންގެ %73.7 މީހުން ވަނީ ކޮވިދް-19 ވެކްސްިންގެ ފުރަތަމަ ޑޯޒް ޖަހާފައެވެ.\nފާއިތުވި އަންގާރަ ދުވަހު (4 މެއި 2021) ގެ ނިޔަލަށް ކޮވިޑް-19 ވެކްސިންގެ2ވަނަ ޑޯޒް ފުވައްމުލައް ސިޓިއިން 2821 މީހަކު ފުރިހަމަކޮށްފައި ވެއެވެ. އަދި 5703 މީހަކު ފުރަތަމަ ޑޯޒް ފުރިހަމަކޮށްފައި ވެއެވެ.


އައިޝަތު ހަނާ 12 އޯގަސްޓު 2020 12:56\nއިދިކޮޅު ފަރާތްތަކުން މިއަދު ބޭއްވި ނޫސްކޮންފަރެންސް/ ފޮޓޯ: ދިޔަރެސް\nއިދިކޮޅު ފަރާތްތަކުން މިއަދު ކޮމިޝަނާ އޮފް ޕޮލިސް އަދި ކޮމިޝަނާ އޮފް ޕްރިޒަންސްއާ ބައްދަލުކުރައްވަން ވަޑައިގަތުމުން ދެ ބޭފުޅުންނާވެސް ބައްދަލުނުކުރެއްވުނު ކަމަށާއި ނަމަވެސް މާދަމާ ހޯމް މިނިސްޓަރު ޢިމްރާން ޢަބްދުﷲ ބައްދަލުކުރައްވާނެ ކަމުގައި ވިދާޅުވެފައިވާ ކަމުގައި އިދިކޮޅު ކޯލިޝަން ވަގުތީ ގޮތުން ހިންގަވާ ލީޑަރު ޢަބްދުއްރަޙީމް ޢަބްދުﷲ ވިދާޅުވެއްޖެއެވެ.\nމިއަދު ކޮމިޝަނާ އޮފް ޕްރިޒަންސް އަދި ޕޮލިސް ކޮމިޝަނާއާ ބައްދަލުކުރައްވަން ވަޑައިގެންނެވުމަށްފަހު ވެލާނާގޭ ކުރިމަތީގައި ނޫސްވެރިންނާ ބައްދަލުކުރައްވައި ވާހަކަދައްކަވަމުން ޢަބްދުއްރަޙީމް ވިދާޅުވީ އިދިކޮޅު ފަރާތްތަކުން ކޮމިޝަނަރުންނާ ބައްދަލުކުރަން އެދިވަޑައިގެންފައިވާތާ މިއަދަށް 1 މަހާ 12 ދުވަސްވެފައިވާ ކަމުގައެވެ. ނަމަވެސް އިދިކޮޅު ފަރާތްތަކުން ފޮނުވި ސިޓީއަށް ޖަވާބެއް ދެއްވާފައިނުވެއެވެ. ނަމަވެސް2މުއައްސަސާގެ ބަލަދުވެރި ވުޒާރާ ކަމުގައިވާ ހޯމް މިނިސްޓްރީއަށް ވަޑައިގަތުމުން މިނިސްޓަރު މާދަމާ ބައްދަލުކުރައްވާނެ ކަމުގައި ވިދާޅުވެފައިވާ ކަމުގައެވެ.\nޢަބްދުއްރަޙީމް ވިދާޅުވީ ބައްދަލުކުރައްވަން ޢިމްރާން ނިންމެވީތީ ޝުކުރު އަދާކުރައްވާ ކަމުގައެވެ. އަދި އެއިން އަނެއް ދެ މުއައްސަސާ ކަމުގައިވާ ފުލުހުންނާއި ކަރެކްޝަންސްއިން ނަމޫނާ ލިބިގަތުމަށް އެދިވަޑައިގަންނަވާ ކަމުގައިވެސް އޭނާ ވިދާޅުވިއެވެ. އަދި މިސަރުކާރަކީ އިދިކޮޅު ފަރާތްތަކާ ބައްދަލުކުރުމުގެ ޤާބިލުކަން ނެތް ބައެއްކަން އެނގިވަޑައިގަންނަވާ ކަމުގައިވެސް ވިދާޅުވިއެވެ.\nއަދި އޭގެ އިތުރަށް ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙު ކަންކުރައްވަނީ އެމަނިކުފާނު ވިދާޅުވާ ބަސްފުޅާ މުޅިން އިދިކޮޅަށް ކަމުގައާއި، ޢީދު ދުވަހު އެދުވަހަކީ އެކުލެވުމާއި އެއްބައިވަންތަކަން އާލާކުރުމުގެ ދުވަހެއް ކަމުގައި ވިދާޅުވި ނަމަވެސް ކަންކުރައްވަނީ އިދިކޮޅަށް ކަމުގައެވެ.\nހަމައެހެންމެ މިނިވަން ދުވަހުގައި ސިޔާސީ ފަރާތްތަކާއެކު ވާހަކަ ދައްކަވަން އެދިވަޑައިގަންނަވާ ކަމުގައި ވިދާޅުވި ނަމަވެސް ވާހަކަދައްކަވަން އެދިވަޑައިގަންނަވަނީ ކޮން ސިޔާސީ ފަރާތްތަކަކާ ކަން އެނގިވަޑައިނުގަންނަވާ ކަމުގައިވެސް ޢަބްދުއްރަޙީމް ވިދާޅުވިއެވެ.\nއިދިކޮޅު ކޯލިޝަން ސަރުކާރު މަޖިލިސް ހޯމް މިނިސްޓަރު އިމްރާން\nAugust 28, 2020 20:14:28\nކިތަންމެ އިންޒާރެއް ދިނަސް ދިވެހިން ދިވެހި ޤައުމުގެ ޙައްޤުގައި ތެދުވާނެ: ޢަބްދުއްރަޙީމް\nJuly 15, 2020 15:50:16\nސަރުކާރުން ހުއްދަ ނުދިނުމުން އިދިކޮޅުގެ ރެލީ ފަސްކުރަން ނިންމައިފި\nJune 23, 2020 12:51:28\nރާއީގެ ފާޑުކިޔުންތައް މިނިސްޓަރު ޢިމްރާނަށް: ފުލުހުން އިމްރާނަށް އިތުބާރުނުކުރޭ


އީސައަކީ ހަމައެކަނި ގެވެށި އަނިޔާގެ ތުހުމަތު ކުރެވޭ މީހެއް ނޫން: ރަފިއްޔާ – Dhen.mv\nއީސައަކީ ހަމައެކަނި ގެވެށި އަނިޔާގެ ތުހުމަތު ކުރެވޭ މީހެއް ނޫން: ރަފިއްޔާ\nއާމިނަތު ސަަޒްރާ May 21, 2021 - 11:13 am\nކުރީގެ އަނބިކަނބަލުންނަށް ގެވެށި އަނިޔާ ކުރުމުގެ މައްސަލައެއްގައި ތުހުމަތު ކުރެވޭ ރައްޔިތުންގެ މަޖިލީހުގެ ކެނދިކުޅުދޫ ދާއިރާގެ މެމްބަރު އަހުމަދު އީސައަކީ ހަމައެކަނި ގެވެށި އަނިޔާގެ ތުހުމަތު ކުރެވޭ މީހެއް ނޫން ކަމަށާއި، އޭނާއަކީ ތުއްތު ދަރިފުޅު ގޮވައިގެން އިމާރާތަކުން ފުންމާލަން މަސައްކަތްކޮށް، ޓެރަރިޒަމްގެ އަމަލެއް ހިންގާފައިވާ މީހެއް ކަމަށް، އެމްޑީއޭގެ ޑެޕިއުޓީ ލީޑަރު ޑރ. އައިޝަތު ރަފިއްޔާ ވިދާޅުވެއްޖެއެވެ.\nރަފިއްޔާ ވިދާޅުވީ މީހަކު މަރައިލުމަށް ޓަކައި ޖާނުން ފިދާވުމަށް މަސައްކަތް ކުރުމަކީ ސީދާ ޓެރަރިޒަމްގެ އަމަލެއް ކަމަށާއި އީސާ އޭނާގެ ދަރިފުޅު ގޮވައިގެން ދަރިފުޅު ވެސް މަރާލާނީއޭ ކިޔައި، ގޭގެ ނުވަ ވަނަ ފަންގިފިލާގެ ބެލްކަނީގައި ހުރި ގޮނޑިއަކަށް އަރައި، ދަރިފުޅާ އެއްކޮށް ފުންމާލަން މަސައްކަތްކޮށްފައިވާ ކަމުގެ މައުލޫމާތު ލިބިފައިވާ ކަމަށެވެ.\nއީސައަށް ކުރެވޭ ތުހުމަތުތަކާ ގުޅޭ ގޮތުން ފޭސްބުކް ލައިވްއެއްގައި ވާހަކަ ދައްކަވަމުން ރަފިއްޔާ އިތުރަށް ވިދާޅުވީ “މިކަންތައް ހަމައެކަނި މި ވަނީ ޑޮމެސްޓިކް ވަޔަލެންސަކަށް ނޫން. އަދި ސުއިސައިޑަލް އެޓެމްޓް އަދި ޓެރަރިސްޓް އެޓެމްޓް” އަކަށްކަމަށެވެ.\nއަންހެނުންގެ ހައްގުތައް ހޯދައިދިނުމަށް އަޑު އުފުއްލެވުމުގައި ފާހަގަކޮށްލެވޭ ރަފިއްޔާ ވިދާޅުވީ އީސަ ހިންގި ފަދަ އަމަލެއް ހިނގި މީހަކު މުޖުތަމައުގެ ތެރޭގައި ބަހައްޓަން ހެޔޮ ނުވާނެ ކަމަށާއި އީސައަށް ވަގުތުން ވަގުތަށް ފިޔަަވަޅު އަޅައި ނިޒާމުން އެކަހެރި ކުރަން ޖެހޭނެ ކަމަށެވެ.\nއިތުރަށް ވާހަކަ ދައްކަވަމުން ރަފިއްޔާ ވިދާޅުވީ އެޖެންޑާ19 ގެ ދިފާއުގައި ވާހަކަ ދައްކަނީ ހަމައެކަނި މަޖިލީހުގެ މައްޗަންގޮޅި ދެކުނު ދާއިރާގެ މެންބަރު އަހުމަދު ހައިތަމް ކަމަށާއި އެހެންކަމުން އެ ފަދަ ސްޓޭންޑެއް ނަގައިގެން ނުކުންނަވަން ކެރުނީތީ ހައިތަމްއަށް ސެލިއުޓް ކުރައްވާ ކަމަށެވެ.\nމެމްބަރު އީސަގެ މައްސަލަ ފުލުހަށް ހުށަހަޅައިފައި ވާއިރު، އީސަ ހައްޔަރުކުރުމުގެ އަމުރަކަށް ދައުލަތުން އެދުނު ނަމަވެސް ކްރިމިނަލް ކޯޓުން ނިންމާފައި ވަނީ އެއަމުރު ނެރެދެވެން ނެތް ކަމަށެވެ\nހަރުކަށި އަމަލުގެ މީހުންނަށް އަދަބުދޭންވާނެ.\nކޮންމެވެސް މީހަކު ރަފިއްޔާ ކައިރީ ބުނެލަދީބަލަ ކިތަންމެ ބޭނުން ވިޔަސް ދެން ދުވަހަކުވެސް ނޫނު އަތޮޅުގަ އެމްޑީއޭ އެއް ނުހިގާނޭ، ހޭބަލި ނުވާށޭ….\nއީސަގެ ޝަރީއަތުގެ އަޑުއެހުން ކެންސަލްކޮށްފި\nގެވެށި އަނިޔާގެ މައްސަލަތައް އެންމެ ގިނައީ މާލެ ސަރަޙައްދުގައި: އެފްޕީއޭ\nފުރަތަމަ ކުއަރޓާގައި ގެވެށި އަނިޔާގެ މައްސަލަ ރިޕޯޓުކުރެވުނު އަދަދު ބޮޑުތަނުން އިތުރު


Vaki gaumakaa haassa gulhumeh beyvvumuge siyaasatheh nei: Shahid | Mihaaru\nފޮރިން މިނިސްޓަރު އަބްދުﷲ ޝާހިދު ޑިޕްލޮމޭޓަކާ ބައްދަލުކުރައްވަނީ. ފޮޓޯ: ފޮރިން މިނިސްޓްރީ\nވަކި ގައުމަކާ ހާއްސަ ގުޅުމެއް ބޭއްވުމުގެ ސިޔާސަތެއް ނެތް: ޝާހިދު\n12 މާޗް 2019 - 23:03 17 comments\nޓީވީއެމްގެ "ރާއްޖެ މިއަދު" ޕްރޮގްރާމްގައި ޝާހިދު ވިދާޅުވީ ވޭތުވެ ދިޔަ އަހަރުތަކުގައި ރާއްޖެ އޮތީ ބައިނަލްއަގުވާމީ މުޖުތަމައުން ބާކީވެ އެކަހެރިވެ، ހައްގު ނޫން ބީރަށްޓެރި ކަމެއް ލިބިފައި ކަމަށެވެ. ބައިނަލްއަގުވާމީ އުސޫލުތަކަށް ބޯ ނުލަނބާ ގައުމެއްގެ ގޮތުގައި ރާއްޖޭގެ ނަން އޭރު ދިޔައީ ޚަރާބު ވަމުން ކަމަށާއި އެންމެ ބޮޑު ގޮންޖެހުމަކަށް ވެފައި އޮތީ އަލުން އިތުބާރު ހޯދުން ކަމަށް ވެސް އޭނާ ވިދާޅުވި އެވެ.\n"ދިވެހިރާއްޖެއަށް ހައްގުވާ އިހުތިރާމާއި ރާއްޖެއަށް ލިބެން ޖެހޭނެ ޝަރަފާއި އިއްޒަތާއި ގަދަރު ހޯދުމަށް މަސައްކަތް ކުރެވި، މި ވޭތުވެ ދިޔަ ތިން މަހެއްހާ ދުވަހުގެ ތެރޭގައި އަޅުގަނޑުމެންނަށް އޭގައި އެދެވޭ ކާމިޔާބީތަކެއް ލިބިފައިވާ ކަމަށް އަޅުގަނޑު އުފަލާ އެކު ދަންނަވަން،" ޝާހިދު ވިދާޅުވި އެވެ.\nރާއްޖެއިން އިންޑިއާއަށް މާބޮޑަށް ބަރޯސާވާ ކަމަށް އިދިކޮޅު ފަރާތްތަކުން ދައްކާ ވާހަކައަށް ރައްދު ދެއްވަމުން އޭނާ ވިދާޅުވީ އެހީތެރިކަން ލިބެނީ ހަމަ އެކަނި އެ ގައުމުން ނޫން ކަމަށެވެ. ވަކި ގައުމަކާ ގުޅުން ބަދަހި ނުކުރާކަށް އަދި ވަކި ގައުމަކާ ހާއްސަ ގުޅުމެއް ބޭއްވުމުގެ ސިޔާސަތެއް ސަރުކާރުން ނުގެންގުޅޭ ކަމަށް ޝާހިދު ވިދާޅުވި އެވެ.\nއޭނާ ވިދާޅުވީ އެންމެ މަތީ މަސްލަހަތަކީ ރާއްޖޭގެ މިނިވަންކަމާއި ސިޔާދަތު ކަމަށެވެ. އެއިން ކަމަކަށް ކުޑަވެސް ބުރުލެއް އަރާ ފަދަ އެއްވެސް ކަމެއް ސަރުކާރުން ނުކުރާނެ ކަމަށާއި ހާރިޖީ ސިޔާސަތުގައި އެނޫން ގޮތަކަށް ކަމެއް ނުވެސް ހިނގާނެ ކަމަށް ވިދާޅުވި އެވެ.\nއޭނާ ވިދާޅުވި ގޮތުގައި އިންޑިއާއާ އެކު ގުޅުން ބަދަހިކުރަން ސަރުކާރުން މަސައްކަތްކުރަނީ ވެސް އެއީ ރައްޔިތުންގެ މަސްލަހަތު އޮތް ކަމަކަށް ވާތީ އެވެ\n"އެހެންވީމާ އެގޮތުން ރައްޔިތުންގެ މަސްލަހަތު ރައްކާތެރި ކުރުމުގައި ވިސްނާއިރު އިންޑިއާއާ ދިވެހި ރާއްޖެއާ ދެމެދު ޒަމާނުއްސުރެ މި އޮންނަ ގާތް ގުޅުން އެބަ ޖެހޭ ދަމަހައްޓަން،" ޝާހިދު ވިދާޅުވި އެވެ.\nކުރީގެ ރައީސް އަބްދުﷲ ޔާމީންގެ ވެރިކަމުގައި އިންޑިއާއާ ގުޅުން ހީނަރުވެ ޗައިނާގެ އެހީ އަށް ރާއްޖެ ވަރަށް ބޮޑަށް ބަރޯސާވި އެވެ. އެކަމަކު އިބްރާހިމް މުހައްމަދު ސޯލިހް ވެރިކަމާ ހަވާލުވެ ވަޑައިގަތުމަށް ފަހު ސިޔާސަތު ވަނީ ބަދަލުކޮށްފަ އެވެ.\nއިތުރު ލިޔުންތައް ސަރުކާރު އަބްދުﷲ ޝާހިދު، ފޮރިން މިނިސްޓަރު ފޮރިން މިނިސްޓްރީ ރައީސް އިބްރާހިމް މުހައްމަދު ސޯލިހް ރާއްޖޭގެ ޚާރިޖީ ސިޔާސަތު


Eh Dhuvas Thereygai Jinsee Goanaage "Bodu" Dhe Massala | Fenvaru Online\n20:09 - 31 ޖުލައި 2020 -0ކޮމެންޓް\nދެކުނުގެ ދެ އަތޮޅެއްގައި، ޖިންސީ ގޯނާގެ "ބޮޑު" ދެ ޙާދިޘާއެއް މިއަދު ހިނގައިފި އެވެ.\nހުވަދު އަތޮޅުގެ ރަށެއްގައި ކުޑަ ފިރިހެން ކުއްޖަކަށް ޖިންސީ ގޯނާކުރިކަމުގެ މައްސަލައެއް ރޭގެ ވަގުތެއްގައިި ހުށައެޅިފައި ވާއިރު، އައްޑޫ ސިޓީ ހިތަދޫގައި، ޚާއްޞަ އެހީއަށް ބޭނުންވާ، މެދު ޢުމުރުގެ އަންހެނަކު ރޭޕް ކުރުމުގެ ޙާދިޘާއެއްވެސް މިއަދު ހެނދުނުގެ ވަގުތެއްގައި ފުލުހުންނަށް ހުށައެޅިފައި ވެއެވެ.\nމި ދެ ޙާދިޘާގެ މައްސަލަވެސް ފުލުހުންނަށް ހުށައެޅިފައި ވާ ކަމަށާއި، އެ މައްސަލަތައް ތަޙްޤީޤު ކުރަށްވަމުން ގެންދަވާކަމަށް މީޑިއާ ގްރޫޕްގައިވެސް ފުލުހުން ކަށަވަރު ކޮށްދީފައި ވެއެވެ.\nކުޑަ ފިރިހެން ކުއްޖާ ހިމެނޭ މައްސަލާގައި، މައްސަލަ ތަޙްޤީޤު ކުރަމުން ގެންދަވާކަމަށް ހާމަކުރެއްވުމުގެ އިތުރުން، މައްސަލައާއި ގުޅިގެން އަޅަންޖެހޭ ފިޔަވަޅުތައް އަޅުއްވަމުން ގެންދަވާކަން ފުލުހުން ހާމަކުރެއްވިއެވެ. މި ދެމައްސަލައާއި ގުޅިގެންވެސް އެއްވެސް މީހަކު އެހައިތަނަށް ހައްޔަރު ކުރެވިފައި ނުވާކަންވެސް ބަޔާންކުރެއްވުމުގެ އިތުރުން، އެހެން ތަފްޞީލެއް ފުލުހުން ދެއްވާފައެއް ނުވެއެވެ.\nބެލެނިވެރިން ވީހާވެސް ބޮޑަކަށް ސަމާލުކަން ދެއްވައިގެން، ދަރިން އުޅޭނޫޅޭ ގޮތްތައް ގާތުން ބެއްލެވުމުގެ އިތުރުން، އިންޓަރނެޓް ބޭނުންކޮށްގެން އެކުދިން ކުރަމުންދާ މުއާމަލާތްތަކަށް ފާރަވެރިވެލެއްވުމަށްވެސް، ފުލުހުން ޢާންމުންގެ ކިބައިން އިލްތިމާސް ކުރަށްވައެވެ.\nހުވަދު އަތޮޅުރޭޕްކުޑަކުދިންނަށް ޖިންސީ ގޯނާކުރުންއައްޑޫ ހިތަދޫއައްޑޫސިޓީޖިންސީ ގޯނާ


Bridge dhathurah fahu Raees ge bas: Saharo ey heevi! | Mihaaru\nސިނަމާލެ ބްރިޖު މަތިން ވެހިކަލްތައް ދުއްވާއިރު ބްރިޖުގެ މަތިން ހުރަސްކޮށް ސައުދީގެ ފްލައިޓެއް ވެލާނާ އިންޓަނޭޝަނަލް އެއާޕޯޓަށް ޖައްސަނ.---ފޮޓޯ: ހުސައިން ވަހީދު/މިހާރު\nބްރިޖު ދަތުރަށް ފަހު ރައީސްގެ ބަސް: ސަހަރޯއޭ ހީވި!\n12 ސެޕްޓެމްބަރ 2018 - 11:53 88 comments\nމާލެ އާއި ހުޅުލެ ގުޅުވާލި ބްރިޖުން ރޭ ކުރެއްވި ފުރަތަމަ ދަތުރުފުޅަށް ފަހު "ސަހަރޯއޭ ހީވެއްޖެ" ކަމަށް ވިދާޅުވެ، އެ މަޝްރޫއަށް ރައީސް އަބްދުﷲ ޔާމީން ވަރަށް ބޮޑަށް ތައުރީފު ކުރައްވައިފި އެވެ.\n"ހިޔާ" މަޝްރޫއުގެ ދަށުން ހުޅުމާލޭގައި އިމާރާތް ކުރަމުން އަންނަ ފްލެޓުތައް ދައްކާލުމަށް ބޭއްވި ބޮޑު ޖަލްސާ އަށް ރައީސް ޔާމީން ވަޑައިގަތީ ވެސް އެމަނިކުފާނުގެ ކާރުކޮޅުގައި ބްރިޖުންނެވެ. މިއީ އެމަނިކުފާނު ބްރިޖު ހުރަސް ކުރައްވައި ހުޅުމާލެ އަށް ވަޑައިގެންނެވި ފުރަތަމަ ފަހަރެވެ. ބްރިޖު ހުޅުވި ރޭ ބްރިޖް ހުރަސްކުރެއްވުމަށް އެ މަނިކުފާނު ވަޑައިގަތީ ހަމައެކަނި ހުޅުލެ އަށެވެ.\nހުޅުމާލޭގައި ހަދަމުން އަންނަ ފްލެޓުތައް ރައްޔިތުންނަށް ދައްކާލުމަށް ރޭ ބޭއްވި ޖަލްސާގައި ރައީސް ޔާމީން ވާހަކަފުޅު ދައްކަވަނީ. - ފޮޓޯ: ރައީސް އޮފީސް\n"އަޅުގަނޑު މިއައީ ބްރިޖުގައި ދުއްވާފައި. އަޅުގަނޑުގެ އަމިއްލަ ވަގުތު ނަގައިގެން ބްރިޖުގައި ހިތްހަމަޖެހުމާ އެކީގައި ދުއްވާލީ. އަޅުގަނޑު ހިތަށް އެރީ ސަހަރޯއޭ" --- ރައީސް\nސިނަމާލެ ބްރިޖު މަތިން ދުއްވާފައި ގިނަ އަދަދެއްގެ މީހުން ހުޅުމާލެއަށް ދަނީ.---ފޮޓޯ: ހުސައިން ވަހީދު/މިހާރު\n"ފުރަތަމަ އަޅުގަނޑު އުޅުނީ ލޯންޗުގައި (ހުޅުމާލެ އަށް) އަންނަން. އެކަމަކު، އުތުރު ފަރާތު ބަނދަރު އެހާ ފަސޭހަ ނޫންވީމަ، އަޅުގަނޑު މިއައީ ބްރިޖުގައި ދުއްވާފައި. އަޅުގަނޑުގެ އަމިއްލަ ވަގުތު ނަގައިގެން ބްރިޖުގައި ހިތްހަމަޖެހުމާ އެކީގައި ދުއްވާލީ. އަޅުގަނޑު ހިތަށް އެރީ ސަހަރޯއޭ،" ރައީސް ޔާމީން ވިދާޅުވި އެވެ.\nއެމަނިކުފާނު ވިދާޅުވި ގޮތުގައި، މާލޭގެ ބޭރު މަގުން ވަޑައިގަތް އިރު، މަގަށް އައިސްފައި އޮތް ބަދަލާއި އެތަނުގެ ހިތްފަސޭހަކަމާއި ތޮއްޖެހިގެން މީހުން އުޅެމުން ނުދާކަން ފާހަގަވި ކަމަށެވެ. އަދި ބްރިޖު ހުރަސްކޮށް، ހުޅުމާލެ ވަޑައިގަތީމަ، މިއީ ހަމަ "ދުނިޔެމަތީގެ ސުވަރުގެ ކަން" އިތުރަށް ޔަގީންވި ކަމަށް ރައީސް ވިދާޅުވި އެވެ. އެހެންވެ، މިވަރުގެ ފުރުސަތެއް ރައްޔިތުން ދޫކޮށްލަން އުޅެނީ ކީއްވެތޯ އެމަނިކުފާނު ސުވާލު ކުރެއްވި އެވެ.\nހުޅުމާލޭގައި ހަދަމުން އަންނަ ފްލެޓުތައް ރައްޔިތުންނަށް ދައްކާލުމަށް ރޭ ބޭއްވި ޖަލްސާގައި ގިނަ ބަޔަކު ބައިވެރިވަނީ. - ފޮޓޯ: ރައީސް އޮފީސް\n"ހުރިހާ ތަނަކުން ފެންނަނީ އަމާންކަން. ފުޅާ މަގުތަކުން ދުއްވާފައި އައިއިރު، އަނދިރި ދިމާތައް ވެސް އެބަހުރި. އެކަމަކު އަމާންކަން ނޫން ކަމެއް އަޅުގަނޑަށް އިހްސާސެއް ނުވޭ. މި އަމާންކަން މަތީގައި ކީއްވެގެންތޯ ދިވެހިން ނޫޅެންވީ؟" މި މަހުގެ 23 ގައި އޮންނަ ރިޔާސީ އިންތިހާބުގައި އެމަނިކުފާނާ ދެކޮޅަށް ސަރުކާރުގެ ކުރީގެ އިސް ވެރިން މަސައްކަތް ކުރައްވާތީ އެކަމަށް އިޝާރާތް ކުރައްވައި ރައީސް ވިދާޅުވި އެވެ.\nބެލެވޭ ގޮތުގައި، އެމަނިކުފާނުގެ ބަހުގެ ހަމަލާތައް އަމާޒު ކުރެއްވީ ކުރީގެ ރައީސް މައުމޫން އަބްދުލްގައްޔޫމްގެ އަނބިކަނބަލުން ނަސްރީނާ އިބްރާހީމްގެ އެއްބަނޑު އެއްބަފާ ބޭބޭފުޅު އައްބާސް އިބްރާހީމަށެވެ.\nމިދިޔަ ހޮނިހިރު ދުވަހުގެ ރޭ އިދިކޮޅު ޕާޓީތައް ގުޅިގެން އަލިމަސް ކާނިވަލުގައި ބޭއްވި ޖަލްސާގައި އައްބާސް ވިދާޅުވީ މީގެ ފަންސާސް އަހަރު ކުރިން، ހުޅުލެ އާއި ގާދޫއާ ދޭތެރޭގައި ފާލަމެއް އެޅި ކަމަށެވެ. އައްބާސް ވިދާޅުވި ގޮތުގައި، އެއީ 1960 ވަނަ އަހަރުގެ އޭޕްރީލް މަހުގެ ތެރޭގަ އެވެ.\n"މިހާރު އެއާޕޯޓު އޮތީ މި ދެންނެވި ރަށް އޭގެ ތެރޭގައި ހިމެނިގެން. ގާދޫ ހަނދާން ހުންނަ ކުއްޖެއް، އަދި އެ ދަންނަ ކުއްޖެއް ވެސް މިހާރުގެ [ޖީލުގެ] ތެރޭގައި ހުންނާނެހެން ހީނުވޭ،" އައްބާސް ވިދާޅުވި އެވެ.\nއައްބާސް ވިދާޅުވި ގޮތުގައި އޭރު ވެސް ތަރައްގީ ގެނަ އެވެ. އެކަމަކު، ބޭރު ބަޔަކު ދިން ފައިސާ، އެހެން ބަޔަކަށް ދީ، އެމީހުން ލައްވާ މަސައްކަތް ކުރުވީމަ އެއީ ދިވެހިންގެ ތަރައްގީ ކަމަކަށް ގަބޫލު ނުކުރައްވާ ކަމަށް އޭނާ ވިދާޅުވި އެވެ. ތަރައްގީގައި ދިވެހިންގެ ބައިވެރިވުން އޮންނަން ޖެހޭ ކަމަށް އޭނާ ވިދާޅުވި އެވެ.\nއައްބާސްގެ ވާހަކަތަކަށް ރައްދު ދެއްވައި ރައީސް ޔާމީން ސަމާސާ ރާގެއްގައި ވިދާޅުވީ ބްރިޖަކީ ޑިމޮކްރަސީގެ ވާހަކަތަކުން "ވިހެއި" ބްރިޖެއް ނޫން ކަމަށެވެ. އަދި ބްރިޖަކީ، އިދިކޮޅު ފަރާތްތަކާ ގުޅިގެން މަސައްކަތް ކުރާ ބޭރުގެ ފަރާތްތަކުގެ އެހީއާއެކު އެޅި ބްރިޖެއް ނޫން ކަމަށް ވެސް އެމަނިކުފާނު ވިދާޅުވި އެވެ.\nހުޅުމާލޭގައި ހަދަމުން އަންނަ ފްލެޓުތައް ރައްޔިތުންނަށް ދައްކާލުމަށް ރޭ ބޭއްވި ޖަލްސާގައި ރައީސް ޔާމީން، ތައިލެންޑަށް ކަނޑައަޅުއްވާފައި ހުންނަވާ ސަފީރު މުހައްމަދު ނަޝީދުއާ ސަލާމް ކުރައްވަނީ. - ފޮޓޯ: ރައީސް އޮފީސް\n"ބްރިޖު އެޅުމުގައި ސަރުކާރުގެ ބަޖެޓަށް ފައިސާލުމަށް އިދިކޮޅު އެއްވެސް މެމްބަރަކު ތާއީދެއް ނުކުރޭ. ބްރިޖުގެ ހިޔާލަކަށް ވެސް އަދި ތާއީދެއް ނުކުރޭ. ތާއީދު ނުކުރާނެތާ، އެ މީހުންގެ ވިސްނުމުގައި މިއީ އެޅޭނެ ބްރިޖެއް ނޫން،" ގިނަ ބަޔަކު ބައިވެރިވި ޖަލްސާގައި ރައީސް ޔާމީން ވިދާޅުވި އެވެ.\nއެކަމަކު، އެމަނިކުފާނު ވިދާޅުވި ގޮތުގައި، އެމްޑީޕީގެ ބައެއް މެމްބަރުން "މިއީ ސަޅި ބްރިޖެކޭ" ވެސް ވިދާޅުވާ ވާހަކަ އަޑު އެއްސެވި އެވެ.\nސިނަމާލެ ބްރިޖުގައި ދަތުރުފަތުރު ކުރުމުގެ ފުރުސަތު ހުޅުވާލުމާއެކު، ގިނަ އަދަދެއްގެ ބަޔަކު ވަނީ ބްރިޖު ހުރަސްކޮށް، ހުޅުމާލެ އަށް ގޮސްފަ އެވެ. އަދި ހަފްތާ ބަންދުގައި ބާރުބޮޑުކޮށް އޮންނަ ފެރީ ޓާމިނަލުން މިހާރު ފެންނަނީ ފަޅު ކަމެވެ. ފެރީގައި އާންމުކޮށް 25 މިނިޓުން ހުޅުމާލެ އިން މާލެ އަށް ކުރާ ދަތުރު، ބްރިޖު ހުރަސްކޮށް 15 ވަރަކަށް މިނިޓަށް ހުޅުމާލެ އަށް ކުރެވޭ ގޮތް ވުމުން ގިނަ ބަޔަކު މިހާރު ދަތުރުކުރަނީ ބްރިޖުންނެވެ. އެކަމަކު، ބްރިޖު ހުރަސްކޮށް ދަތުރު ކުރާ މީހުން އަތުން ފީއެއް ނުނަގަ އެވެ.\nއިތުރު ލިޔުންތައް ހުޅުމާލެ މާލެ ތަރައްގީގެ މަޝްރޫއުތައް ސަރުކާރު ރައީސް އަބްދުﷲ ޔާމީން ސިނަމާލެ ބްރިޖު\nބްރިޖުގައި "ހިތުހުރި ގޮތަކަށް"، ޒިންމާ ކޮބާ؟\nބްރިޖް ހުޅުވުމާ އެކު އެތައް ސަތޭކަ ބަޔަކު ދަތުރުކޮށްފި


ޤަޟިއްޔާ ނަމްބަރ: 2015/HC-A/334 މައްސަލަ: އިސްތިއުނާފު ދައުވާ ކުރާ: ފާރޫޤް ޢަބްދުﷲ، ތަނޑިރަތްމާގެ / ނ.ވެލިދޫ ދައުވާ ލިބޭ: ހައުސިން ޑިވެލޮޕްމަންޓް ކޯޕަރޭޝަން ލިމިޓެޑް އޮންނަ ތާރީޚް: 2016-07-03 ގަޑި: 10:15\nޤަޟިއްޔާ ނަމްބަރ: 2016/HC-A/47 މައްސަލަ: އިސްތިއުނާފު ދައުވާ ކުރާ: ޢަލީ މޫސާ ، ހ.އާޝިއާނާ ދައުވާ ލިބޭ: ފާޠިމަތު ފިއުރީން، މއ.މާފޮޅޭގެ އޮންނަ ތާރީޚް: 2016-07-04 ގަޑި: 10:15\nޤަޟިއްޔާ ނަމްބަރ: 2015/HC-A/89 މައްސަލަ: އިސްތިއުނާފު ދައުވާ ކުރާ: ޒާހިރު އާދަމް، ދަފްތަރު ނަންބަރު 1578 ދައުވާ ލިބޭ: ކ.ގުރައިދޫ ކައުންސިލް އޮންނަ ތާރީޚް: 2016-07-05 ގަޑި: 10:15\nޤަޟިއްޔާ ނަމްބަރ: 2016/HC-A/278 މައްސަލަ: އިސްތިއުނާފު ދައުވާ ކުރާ: ޕްރޮސިކިއުޓަރ ޖެނެރަލްގެ އޮފީސް ދައުވާ ލިބޭ: ޖުނާނާ ޖަޢުފަރު، މއ.ޒެނާނާ / މާލެ އޮންނަ ތާރީޚް: 2016-07-05 ގަޑި: 10:45\nޤަޟިއްޔާ ނަމްބަރ: 2016/HC-A/261 މައްސަލަ: އިސްތިއުނާފު ދައުވާ ކުރާ: އިބްރާހީމް ރަޝްވާން، ދަފްތަރު ނަންބަރު 1841 ދައުވާ ލިބޭ: ޕްރޮސިކިއުޓަރ ޖެނެރަލްގެ އޮފީސް އޮންނަ ތާރީޚް: 2016-07-10 ގަޑި: 11:00\nޤަޟިއްޔާ ނަމްބަރ: 2015/HC-A/79 މައްސަލަ: އިސްތިއުނާފު ދައުވާ ކުރާ: ވަޙީދު އިސްމާޢިލް / މީރުބަހުރުއާގެ،ގދ.ރަތަފަންދޫ ދައުވާ ލިބޭ: ޝަމީމް ޢަބްދުﷲ އަބޫބަކުރު / ހުޅުމާލެ ފްލެޓް 38G-02 އޮންނަ ތާރީޚް: 2016-07-11 ގަޑި: 10:15\nޤަޟިއްޔާ ނަމްބަރ: 2016/HC-A/277 މައްސަލަ: އިސްތިއުނާފު ދައުވާ ކުރާ: އިބްރާހީމް ޞަބާޙު / ކަރަންކާގެ، ހއ. މޮޅަދޫ ދައުވާ ލިބޭ: ޕްރޮސިކިއުޓަރ ޖެނެރަލްގެ އޮފީސް އޮންނަ ތާރީޚް: 2016-07-11 ގަޑި: 11:00\nޤަޟިއްޔާ ނަމްބަރ: 2016/HC-A/276 މައްސަލަ: އިސްތިއުނާފު ދައުވާ ކުރާ: އަޙްމަދު ރަޖްވާން އަމްޖަދު / މއ. ސިލްވަރޑާޒް ދައުވާ ލިބޭ: ޕްރޮސިކިއުޓަރ ޖެނެރަލްގެ އޮފީސް އޮންނަ ތާރީޚް: 2016-07-11 ގަޑި: 11:15\nޤަޟިއްޔާ ނަމްބަރ: 2016/HC-A/261 މައްސަލަ: އިސްތިއުނާފު ދައުވާ ކުރާ: އިބްރާހީމް ރަޝްވާން، ދަފްތަރު ނަންބަރު 1841 ދައުވާ ލިބޭ: ޕްރޮސިކިއުޓަރ ޖެނެރަލްގެ އޮފީސް އޮންނަ ތާރީޚް: 2016-07-11 ގަޑި: 11:00\nޤަޟިއްޔާ ނަމްބަރ: 2016/HC-A/261 މައްސަލަ: އިސްތިއުނާފު ދައުވާ ކުރާ: އިބްރާހީމް ރަޝްވާން، ދަފްތަރު ނަންބަރު 1841 ދައުވާ ލިބޭ: ޕްރޮސިކިއުޓަރ ޖެނެރަލްގެ އޮފީސް އޮންނަ ތާރީޚް: 2016-07-12 ގަޑި: 11:00\nޤަޟިއްޔާ ނަމްބަރ: 2016/HC-A/276 މައްސަލަ: އިސްތިއުނާފު ދައުވާ ކުރާ: އަޙްމަދު ރަޖްވާން އަމްޖަދު / މއ. ސިލްވަރޑާޒް ދައުވާ ލިބޭ: ޕްރޮސިކިއުޓަރ ޖެނެރަލްގެ އޮފީސް އޮންނަ ތާރީޚް: 2016-07-12 ގަޑި: 11:15\nޤަޟިއްޔާ ނަމްބަރ: 2014/HC-A/176 މައްސަލަ: އިސްތިއުނާފު ދައުވާ ކުރާ: މުޙައްމަދު ރަޝީދު، ހ.ފްރީވިންޑްއާގެ / މާލެ ދައުވާ ލިބޭ: އާއިޝަތު ވަޙީދާ، ދަފްތަރު ނަންބަރު 3141 (މއ. ކޫލްސްޓޯން) އޮންނަ ތާރީޚް: 2016-07-13 ގަޑި: 9:15\nޤަޟިއްޔާ ނަމްބަރ: 2016/HC-A/276 މައްސަލަ: އިސްތިއުނާފު ދައުވާ ކުރާ: އަޙްމަދު ރަޖްވާން އަމްޖަދު / މއ. ސިލްވަރޑާޒް ދައުވާ ލިބޭ: ޕްރޮސިކިއުޓަރ ޖެނެރަލްގެ އޮފީސް އޮންނަ ތާރީޚް: 2016-07-13 ގަޑި: 11:00\nޤަޟިއްޔާ ނަމްބަރ: 2016/HC-A/107 މައްސަލަ: އިސްތިއުނާފު ދައުވާ ކުރާ: ޢަލީ ޢަންޞޫރު، އަޒުމް / މ.ދިއްގަރު ދައުވާ ލިބޭ: ޕްރޮސިކިއުޓަރ ޖެނެރަލްގެއޮފީސް އޮންނަ ތާރީޚް: 2016-07-13 ގަޑި: 11:15\nޤަޟިއްޔާ ނަމްބަރ: 2015/HC-A/294 މައްސަލަ: އިސްތިއުނާފު ދައުވާ ކުރާ: އެޓަރނީ ޖެނެރަލްގެ އޮފީސް ދައުވާ ލިބޭ: ޒިފާން ޒާހިރު، ހުޅުމާލެފުލެޓް 12 ޖީ5އޮންނަ ތާރީޚް: 2016-07-14 ގަޑި: 9:15\nޤަޟިއްޔާ ނަމްބަރ: 2014/HC-A/344 މައްސަލަ: އިސްތިއުނާފު ދައުވާ ކުރާ: މިރުފަތު ޙަނީފް، / މއ.ދިއްގާ ދައުވާ ލިބޭ: ޕްރޮސިކިއުޓަރ ޖެނެރަލްގެ އޮފީސް އޮންނަ ތާރީޚް: 2016-07-14 ގަޑި: 13:30\nޤަޟިއްޔާ ނަމްބަރ: 2015/HC-A/127 މައްސަލަ: އިސްތިއުނާފު ދައުވާ ކުރާ: ޢަބްދުއްސަމީއު، ދަފްތަރު ނަންބަރު 366 ދައުވާ ލިބޭ: ޒުންނަވާރު ސަލީމް، މ.ނައިންހައުސް އޮންނަ ތާރީޚް: 2016-07-14 ގަޑި: 13:45\nޤަޟިއްޔާ ނަމްބަރ: 2016/HC-A/239 މައްސަލަ: އިސްތިއުނާފު ދައުވާ ކުރާ: މުޙައްމަދު ހުމާމް ޙުސައިން މަނިކު، ލީޑް / ހދ.ކުޅުދުއްފުށި ދައުވާ ލިބޭ: ޕްރޮސިކިއުޓަރ ޖެނެރަލްގެ އޮފީސް އޮންނަ ތާރީޚް: 2016-07-14 ގަޑި: 14:00\nޤަޟިއްޔާ ނަމްބަރ: 2015/HC-A/404 މައްސަލަ: އިސްތިއުނާފު ދައުވާ ކުރާ: އެޓަރނީ ޖެނެރަލްގެ އޮފީސް (މީރާ) ދައުވާ ލިބޭ: އައްޑޫ ހޯލްޑިންގްސް ޕްރައިވެޓް ލިމިޓެޑް އޮންނަ ތާރީޚް: 2016-07-17 ގަޑި: 9:15\nޤަޟިއްޔާ ނަމްބަރ: 2015/HC-A/331 މައްސަލަ: އިސްތިއުނާފު ދައުވާ ކުރާ: އުއްމުކުލްޘޫމް އަބޫބަކުރު، ރަނައުރާގެ / ބ.ހިތާދޫ ދައުވާ ލިބޭ: އަޙްމަދު ޒަކީ، ޝަރުމީލާމަންޒިލް / ށ.ފޯކައިދޫ އޮންނަ ތާރީޚް: 2016-07-17 ގަޑި: 10:15\nޤަޟިއްޔާ ނަމްބަރ: 2015/HC-A/309 މައްސަލަ: އިސްތިއުނާފު ދައުވާ ކުރާ: އައިޝަތު ޝަރުމީނާ، މޮހޮރީގެ / ހދ.ވައިކަރަދޫ ދައުވާ ލިބޭ: އެޓަރނީ ޖެނެރަލްގެ އޮފީސް އޮންނަ ތާރީޚް: 2016-07-17 ގަޑި: 11:15\nޤަޟިއްޔާ ނަމްބަރ: 2015/HC-A/300 މައްސަލަ: އިސްތިއުނާފު ދައުވާ ކުރާ: ހޮންކޮންގ އެންޑް ޝަންހާއީ ބޭކިންކޯޕަރޭޝަން ޕްރައިވެޓް ލިމިޓެޑް ދައުވާ ލިބޭ: މޯލްޑިވްސް މެރިން ޕްރޮޑަކްޝަން ޕްރައިވެޓް ލިމިޓެޑް އޮންނަ ތާރީޚް: 2016-07-17 ގަޑި: 13:45\nޤަޟިއްޔާ ނަމްބަރ: 2015/HC-A/379 މައްސަލަ: އިސްތިއުނާފު ދައުވާ ކުރާ: ޢަބްދުއްސައްތާރު މުޙައްމަދު، ޖަރިމާގެ / ހއ.ދިއްދޫ ދައުވާ ލިބޭ: ޕްރޮސިކިއުޓަރ ޖެނެރަލްގެ އޮފީސް އޮންނަ ތާރީޚް: 2016-07-18 ގަޑި: 9:15\nޤަޟިއްޔާ ނަމްބަރ: 2016/HC-A/198 މައްސަލަ: އިސްތިއުނާފު ދައުވާ ކުރާ: 1- ޙައްވާ އަހްމަދު، މއ.ގެމެންދޫގެ\t2- ޙަބީބާ އަޙްމަދު، މއ.ގެމެންދޫގެ\t3- ޞާބިރާ އަހްމަދު، މއ.ގެމެންދޫގެ ދައުވާ ލިބޭ: އިސްމާއީލް އަޙްމަދު، މއ.ގެމެންދޫގެ އޮންނަ ތާރީޚް: 2016-07-18 ގަޑި: 10:15\nޤަޟިއްޔާ ނަމްބަރ: 2016/HC-A/126 މައްސަލަ: އިސްތިއުނާފު ދައުވާ ކުރާ: މުޙައްމަދު މުއާޒު، ބީޗްސައިޑް / ވ.ފެލިދޫ ދައުވާ ލިބޭ: ޕްރޮސިކިއުޓަރ ޖެނެރަލްގެ އޮފީސް އޮންނަ ތާރީޚް: 2016-07-18 ގަޑި: 11:15\nޤަޟިއްޔާ ނަމްބަރ: 2015/HC-A/84 މައްސަލަ: އިސްތިއުނާފު ދައުވާ ކުރާ: އީސްޓް އިންވެސްޓް ޕްރައިވެޓް ލިމިޓެޑް ދައުވާ ލިބޭ: އިސްމާޢީލް ޙަސަން، ހ.ކަފުރުތޮޅިގެ / ކ.މާލެ އޮންނަ ތާރީޚް: 2016-07-18 ގަޑި: 13:45\nޤަޟިއްޔާ ނަމްބަރ: 2016/HC-A/33 މައްސަލަ: އިސްތިއުނާފު ދައުވާ ކުރާ: މުޙައްމަދު ރީޝާން، ނަސީމީގެ / ށ.ފުނަދޫ ދައުވާ ލިބޭ: ޕްރޮސިކިއުޓަރ ޖެނެރަލްގެ އޮފީސް އޮންނަ ތާރީޚް: 2016-07-18 ގަޑި: 14:00\nޤަޟިއްޔާ ނަމްބަރ: 2015/HC-A/108 މައްސަލަ: އިސްތިއުނާފު ދައުވާ ކުރާ: މުޙައްމަދު އަބޫބަކުރު، ދޮންދުނބުރިގެ / ހދ.ކުޅުދުއްފުށި ދައުވާ ލިބޭ: ހދ.ކުޅުދުއްފުށި ކައުންސިލްގެ އިދާރާ އޮންނަ ތާރީޚް: 2016-07-19 ގަޑި: 9:15\nޤަޟިއްޔާ ނަމްބަރ: 2015/HC-A/342 މައްސަލަ: އިސްތިއުނާފު ދައުވާ ކުރާ: ޕްރޮސިކިއުޓަރ ޖެނެރަލްގެ އޮފީސް ދައުވާ ލިބޭ: އިބްރާހީމް ޙަމީދު، ސްނޯފީލްޑް/ ކ.މާލެ އޮންނަ ތާރީޚް: 2016-07-19 ގަޑި: 9:30\nޤަޟިއްޔާ ނަމްބަރ: 2016/HC-A/283 މައްސަލަ: އިސްތިއުނާފު ދައުވާ ކުރާ: ޕްރޮސިކިއުޓަރ ޖެނެރަލްގެ އޮފީސް ދައުވާ ލިބޭ: އިބްރާހީމް ފަޟީލް ޔަހްޔާ، ހ. މާފޮޅޭވިލާ / ކ. މާލެ އޮންނަ ތާރީޚް: 2016-07-19 ގަޑި: 10:00\nޤަޟިއްޔާ ނަމްބަރ: 2016/HC-A/238 މައްސަލަ: އިސްތިއުނާފު ދައުވާ ކުރާ: ޕްރޮސިކިއުޓަރ ޖެނެރަލްގެ އޮފީސް ދައުވާ ލިބޭ: އަޙްމަދު ފިރާޤް، މީނާޒް / ބ. މާޅޮސް އޮންނަ ތާރީޚް: 2016-07-19 ގަޑި: 10:45\nޤަޟިއްޔާ ނަމްބަރ: 2015/HC-A/398 މައްސަލަ: އިސްތިއުނާފު ދައުވާ ކުރާ: މުޙައްމަދު ޝަވީދު، ހ. ވާލީވިލާ ދައުވާ ލިބޭ: ހައުލަތު ފަހީމް، ފަހާގެ / ސ. މަރަދޫފޭދޫ\tއާމިނަތު އަޝްފާ، ހ. ވާލީވިލާ\tމަރްޔަމް ޝިފާ، ހ. ވާލީވިލާ\tއަޙްމަދު ޝިޔާމް، ހ. ވާލީވިލާ\tޢަލީ ޝިޔާމް، ހ. ވާލީވިލާ\tފާޠިމަތު ފަރީދާ، ހ. ވާލީވިލާ\tޙަސަން ޝިޔާމު، ހ. ވާލީވިލާ އޮންނަ ތާރީޚް: 2016-07-19 ގަޑި: 11:15\nޤަޟިއްޔާ ނަމްބަރ: 2014/HC-A/289 މައްސަލަ: އިސްތިއުނާފު ދައުވާ ކުރާ: އަހްމަދު އަލަމް، މ. ލައިރާ ދައުވާ ލިބޭ: ވަން އެންޑް ހާފް ޑިގްރީ މޯލްޑިވްސް ޕްރައިވެޓް ލިމިޓެޑް އޮންނަ ތާރީޚް: 2016-07-19 ގަޑި: 13:30\nޤަޟިއްޔާ ނަމްބަރ: 2015/HC-A/158 މައްސަލަ: އިސްތިއުނާފު ދައުވާ ކުރާ: މޯލްޑިވްސް ޕޯޓްސް ލިމިޓެޑް ދައުވާ ލިބޭ: އަޙްމަދު ނާޠިމް، ހ. ސެންޓާލަމް އޮންނަ ތާރީޚް: 2016-07-19 ގަޑި: 13:45\nޤަޟިއްޔާ ނަމްބަރ: 2016/HC-A/104 މައްސަލަ: އިސްތިއުނާފު ދައުވާ ކުރާ: އިބްރާހީމް ޙަސަން، ލިލީވިލާ / އދ. ދަނގެތި ދައުވާ ލިބޭ: ޢަލީ ރަޝީދު، މ. ގޯބިލިމާގެ\tޙަސަން ޝަރީފް، ސޯސަންގެ / ލ. މާބައިދޫ އޮންނަ ތާރީޚް: 2016-07-19 ގަޑި: 14:00\nޤަޟިއްޔާ ނަމްބަރ: 2015/HC-A/102 މައްސަލަ: އިސްތިއުނާފު ދައުވާ ކުރާ: އެޓަރނީ ޖެނެރަލްގެ އޮފީސް ދައުވާ ލިބޭ: ނެތް އޮންނަ ތާރީޚް: 2016-07-20 ގަޑި: 9:15\nޤަޟިއްޔާ ނަމްބަރ: 2016/HC-A/279 މައްސަލަ: އިސްތިއުނާފު ދައުވާ ކުރާ: ޢަލީ ޢަބްދުﷲ، ޕިންކްފްލާވަރ / ވ.ފެލިދޫ ދައުވާ ލިބޭ: ޕްރޮސިކިއުޓަރ ޖެނެރަލްގެ އޮފީސް އޮންނަ ތާރީޚް: 2016-07-20 ގަޑި: 9:30\nޤަޟިއްޔާ ނަމްބަރ: 2015/HC-A/114 މައްސަލަ: އިސްތިއުނާފު ދައުވާ ކުރާ: އަޙްލާ އާދަމް، ލޫނާ / ޅ.ހިންނަވަރު ދައުވާ ލިބޭ: ޕްރޮސިކިއުޓަރ ޖެނެރަލްގެ އޮފީސް އޮންނަ ތާރީޚް: 2016-07-20 ގަޑި: 10:15\nޤަޟިއްޔާ ނަމްބަރ: 2015/HC-A/41 މައްސަލަ: އިސްތިއުނާފު ދައުވާ ކުރާ: އާމިނަތު ފަހުރިއްޔާ، ހ.މައުވީ ދައުވާ ލިބޭ: 1- އާމިނަތު އަފީފާ، ހ.އައިދާ\t2- ފަރީދާ ޙަސަން، ހ.ބްލޫޝަފާ\t3- ޢަބްދުއްލަޠީފް، ހ.ޕެލަޑަލްފިޔަ\t4- ފާޠިމަތު ތަހުމީނާ، ހ. މިޔަ އޮންނަ ތާރީޚް: 2016-07-20 ގަޑި: 13:45\nޤަޟިއްޔާ ނަމްބަރ: 2016/HC-A/145 މައްސަލަ: އިސްތިއުނާފު ދައުވާ ކުރާ: އެޓޯލް ޕެރަޑައިސް ޕްރައިވެޓް ލިމިޓެޑް ދައުވާ ލިބޭ: ހައުސިންގ ޑިވެލޮޕްމަންޓް ކޯޕަރޭޝަން ލިމިޓެޑް އޮންނަ ތާރީޚް: 2016-07-20 ގަޑި: 14:00\nޤަޟިއްޔާ ނަމްބަރ: 2015/HC-A/266 މައްސަލަ: އިސްތިއުނާފު ދައުވާ ކުރާ: ޝެންގްހާއީ ފެންގވަން ކޮންސްޓްރަކްޝަން އެންޖިނިއަރިންގ ކޮމްޕެނީ ލިމިޓެޑް ދައުވާ ލިބޭ: ލޯމާމާމިގިލީ ރިސޯޓް އެންޑް ސްޕާ ޕްރައިވެޓް ލިމިޓެޑް އޮންނަ ތާރީޚް: 2016-07-21 ގަޑި: 11:15\nޤަޟިއްޔާ ނަމްބަރ: 2014/HC-A/21 މައްސަލަ: އިސްތިއުނާފު ދައުވާ ކުރާ: މެގަ ގްލޯބަލް އެއަރސަރވިސަސް (މޯލްޑިވްސް) ޕްރައިވެޓް ލިމިޓެޑް ދައުވާ ލިބޭ: - އޮންނަ ތާރީޚް: 2016-07-24 ގަޑި: 9:15\nޤަޟިއްޔާ ނަމްބަރ: 2016/HC-A/283 މައްސަލަ: ބަންދުއަމުރު ދައުވާ ކުރާ: ޕްރޮސިކިއުޓަރ ޖެނެރަލްގެ އޮފީސް ދައުވާ ލިބޭ: އިބްރާހީމް ފަޟީލް ޔަހްޔާ، ހ.މާފޮޅޭވިލާ އޮންނަ ތާރީޚް: 2016-07-24 ގަޑި: 9:30\nޤަޟިއްޔާ ނަމްބަރ: 2015/HC-A/380 މައްސަލަ: އިސްތިއުނާފު ދައުވާ ކުރާ: ޙުސައިން އާދަމް، ހުޅުމާލެ ފްލެޓް ނަންބަރު 03-01-04 ދައުވާ ލިބޭ: އެޓަރނީ ޖެނެރަލްގެ އޮފީސް އޮންނަ ތާރީޚް: 2016-07-24 ގަޑި: 10:15\nޤަޟިއްޔާ ނަމްބަރ: 2016/HC-A/182 މައްސަލަ: އިސްތިއުނާފު ދައުވާ ކުރާ: އެޓަރނީ ޖެނެރަލްގެ އޮފީސް ދައުވާ ލިބޭ: ޢަބްދުﷲ ޢަލީ، ހ.ގިރިތެރޭގެ އޮންނަ ތާރީޚް: 2016-07-24 ގަޑި: 11:15\nޤަޟިއްޔާ ނަމްބަރ: 2014/HC-A/176 މައްސަލަ: އިސްތިއުނާފު ދައުވާ ކުރާ: މުޙައްމަދު ރަޝީދު، ހ.ފްރީވިންޑްއާގެ / މާލެ ދައުވާ ލިބޭ: އާއިޝަތު ވަޙީދާ، ދަފްތަރު ނަންބަރު 3141 (މއ.ކްލޫސްޓޯން) އޮންނަ ތާރީޚް: 2016-07-24 ގަޑި: 11:45\nޤަޟިއްޔާ ނަމްބަރ: 2015/HC-A/230 މައްސަލަ: އިސްތިއުނާފު ދައުވާ ކުރާ: ޣައްސާން ޝާކިރު، ފަސްމީރު / ބ.އޭދަފުށި ދައުވާ ލިބޭ: ޕްރޮސިކިއުޓަރ ޖެނެރަލްގެ އޮފީސް އޮންނަ ތާރީޚް: 2016-07-24 ގަޑި: 13:15\nޤަޟިއްޔާ ނަމްބަރ: 2014/HC-A/121 މައްސަލަ: އިސްތިިއުނާފު ދައުވާ ކުރާ: ޙަސަން ޒަރީރު، ޖޭމުގަސްދޮށުގެ / ފ.ބިލަތްދޫ ދައުވާ ލިބޭ: ޕްރޮސިކިއުޓަރ ޖެނެރަލްގެ އޮފީސް އޮންނަ ތާރީޚް: 2016-07-24 ގަޑި: 13:30\nޤަޟިއްޔާ ނަމްބަރ: 2016/HC-DM/01 މައްސަލަ: ދުސްތޫރީ ދައުވާ ކުރާ: މޯލްޑިވިއަން ޑިމޮކްރަސީ ނެޓްވާރކް ދައުވާ ލިބޭ: އެޓަރނީ ޖެނެރަލްގެ އޮފީސް އޮންނަ ތާރީޚް: 2016-07-24 ގަޑި: 13:45\nޤަޟިއްޔާ ނަމްބަރ: 2015/HC-A/27 މައްސަލަ: ގޯތިގެދޮރާއިބެހޭ ދައުވާ ކުރާ: އަޙްމަދު އަސްލަމް، ހުދުފިނިފެންމާގެ / ސ.ހުޅުދޫ ދައުވާ ލިބޭ: މާލޭސިޓީކައުންސިލްގެ އިދާރާ އޮންނަ ތާރީޚް: 2016-07-25 ގަޑި: 9:15\nޤަޟިއްޔާ ނަމްބަރ: 2013/HC-A/280 މައްސަލަ: ފައިސާހޯދުން ދައުވާ ކުރާ: އިނަރ މޯލްޑިވްސް ހޮލިޑޭސް ޕްރައިވެޓް ލިމިޓެޑް ހ.އީސްޓްލައިން ދައުވާ ލިބޭ: ގްލޯބް އެއަރކާގޯ ސިސްޓަމް / ރޮއިސީޓެކްބެޓް7/ ފްރާންސް އޮންނަ ތާރީޚް: 2016-07-25 ގަޑި: 10:15\nޤަޟިއްޔާ ނަމްބަރ: 2015/HC-A/113 މައްސަލަ: ފައިސާހޯދުން ދައުވާ ކުރާ: ނިޒާރު އަޙްމަދު، އެދުރުގެ / ޏ.ފުވައްމުލައް ދައުވާ ލިބޭ: ރުޤިއްޔާ އިބްރާހީމް، މ.ނަލަރީތިގެ އޮންނަ ތާރީޚް: 2016-07-25 ގަޑި: 13:40\nޤަޟިއްޔާ ނަމްބަރ: 2016/HC-A/291 މައްސަލަ: މާރާމާރީ ދައުވާ ކުރާ: މުޙައްމަދު މުޢާޒު، ބީޗްސައިޑް / ވ.ފެލިދޫ ދައުވާ ލިބޭ: ޕްރޮސިކިއުޓަރ ޖެނެރަލްގެ އޮފީސް އޮންނަ ތާރީޚް: 2016-07-25 ގަޑި: 13:45


ރާއްޖެ އިން އިތުރު 9,770 މީހަކަށް ވެކްސިން ދީފި! | Sandhaanu\nރާއްޖެ އިން އިތުރު 9,770 މީހަކަށް ވެކްސިން ދީފި!\nކޮވިޑް19 އިން ރައްކާތެރި ވުމަށްޓަކައި ޖަހާ ވެކްސިން މިއަދު 9,770 މީހަކަށް ދީފިއެވެ. ރާއްޖޭގައި މިހާރު ދެމުންދާ ވެކްސިން އަކީ އިންޑިޔާގެ ހިލޭ އެހީގެ ދަށުން ރާއްޖެ އަށް ލިބިފައިވާ ކޮވިޝީލްޑް ވެކްސިނެވެ.\nމިއަދު ވެކްސިން ދިން މީހުންގެ ތެރެއިން 5,859 މީހުންނަށް ވެކްސިން ދީފައިވަނީ މާލެ ސަރަހައްދުގައި ވެކްސިން ދޭން ހަމަޖެހިފައިވާ ތަންތަނުންނެވެ. އަދި އަނެއް 3,911 މީހުންނަށް ވެކްސިން ދީފައިވަނީ އަތޮޅު ތަކުގައި ގާއިމް ކޮށްފައިވާ ވެކްސިން ދޭ މަރުކަޒު ތަކުންނެވެ.\nމާލެ ސަރަހަށްދުން މިހާތަނަށް 111,695 މީހަކަށް ވަނީ ވެކްސިން ދީފައެވެ. އަދި އަތޮޅު ތެރެއިން މިހާތަނަށް 86,511 މީހުންނަށް ވަނީ ވެކްސިނަދީފައެވެ. މިއާއެކު، މުޅި ރާއްޖެ އިން ވެކްސިން ދިން މީހުންގެ އަދަދު 198,206 ވަނީ އަރާފައެވެ.


Tourism industry ge product thah dhivehinge aiymahchah furolhaalan funding mechanism eh beynunvey: Minister - One Online\n4 އޭޕްރީލް 2022، ޓޫރިޒަމް މިނިސްތަރު ޑރ. އަބުދުﷲ މައުސޫމު މަޖިލީހުގެ ޖަލްސާގައި މެންބަރުންގެ ސުވާލުތަކަށް ޖަވާބުދެއްވަނީ --- ފޮޓޯ/ މަޖިލިސް\nޓޫރިޒަމް އިިންޑަސްޓްރީގެ ޕްރޮޑަކްޓުތައް ދިވެހިންގެ އަތްމައްޗަށް ފުރޮޅާލުމަށް ފަންޑިން މެކޭނިޒަމެއް ގާއިމުކުރަންޖެހޭ ކަމަަށް ޓޫރިޒަމް މިނިސްޓަރު ޑރ. އަބުދުﷲ މައުސޫމު ވިދާޅުވެއްޖެއެވެ.\nމިނިސްޓަރު މައުސޫމު މިހެން ވިދާޅުވީ، ޓޫރިޒަމަށް ރަށްތައް ތަރައްގީކުރުމަށް ފަންޑު ހޯދަން ސަރުކާރުން ސޮވެރިން ގެރެންޓީ ނުދެނީ ކީއްތޯ، މަޖިލީހުގެ ކާށިދޫ ދާއިރާގެ މެންބަރު އަބުދުﷲ ޖާބިރު މަޖިލިސް ޖަލްސާގައި މިއަދު ކުރެއްވި ސުވާލަށް ޖަވާބުދެއްވަމުންނެވެ.\nމިނިސްޓަރު މައުސޫމް ވިދާޅުވީ، ފަންޑިން ލިބޭގޮތް ވުމަކީ ވަރަށް މުހިއްމު ކަމެއް ކަމަށާއި ރާއްޖޭގައި ގިިނަ ރިސޯޓުތައް ނުހެދި އޮތީ ހަދާނެ ފައިސާ ނެތިގެން ކަމަށެވެ. އަދި ދިވެހިންނަށް ރިސޯޓް އޯނާޝިޕް ލިބުން މަދުވެގެން ދަނީވެސް ރާއްޖޭގައި ފަނޑިން ނުލިބިގެން ކަމަށްވެސް ވިދާޅުވިއެވެ.\nމިނިސްޓަރު ވިދާޅުވީ، ރިސޯޓު ހަދަން ބޭރުން އަންނަ މީހުން ވެސް ގެންނަނީ އެމީހުންގެ އަމިއްލަ ފައިސާ ނޫން ކަމަށާއި އެމީހުން ފަންޑިން ގެންނަނީ، ރަނގަޅު ރޭޓެއްގައި ބޭރުގެ ކޮންމެވެސް ބޭންކަކުން ކަމަށެވެ.\n"އެހެންކަމުން އަޅުގަނޑުމެން ރާއްޖެއިން ދިވެހި ކުޅަދާނަ އިންވެސްޓަރުންނަށް ފަންޑިން ލިބޭނެ ގޮތެއް ހޯދައިދެވިއްޖެ ކަމަށްވަންޏާ މިކަންތައް ލުއިވާނެ، އެހެންވީމާ ދިވެހިންގެ އަތަށް ދިވެހި ޓޫރިޒަމް އިންޑަސްޓްރީގެ ސަޕްލައި، ޕްރޮޑަކްޓް އޯނާޝިޕް، ފުރޮޅާލަން ބޭނުމިއްޔާ އަޅުގަނޑުމެން އެބަޖެހޭ އިންޓާނަލް މެކޭނިޒަމެއް، ފަންޑިން މެެކޭނިޒަމެއް ހޯދަން ދިވެހިންނަށް ފަންޑިން ލިބޭނެ ގޮތެއް ހޯދަން،" މިނިސްޓަރު ވިދާޅުވިއެވެ.\nމިނިސްޓަރު ވިދާޅުވީ، ޓޫރިޒަމް ތަަރައްގީކުރަން ދޫކޮށްފައިވާ ރަށްތަކުގެ ތެރެއިން، ނުހެދި ގަލުގައި އަޅާފައިވާކަމަށް ބެލެވޭ 83 ޕްރޮޖެކްޓް (83 ރަށް) އެބައޮތް ކަމަށެވެ.\nގުޅޭ ޓެގު ޓުއަރިޒަމް މިނިސްޓްރީ އޮފް ޓުއަރިޒަމް ޓޫރިޒަމް މިނިސްޓަރު ޑރ. އަބްދުﷲ މައުސޫމް


ލޯބިން އަލުން – Esfiya\nއަޔާ އަކީ ވަރަށް ރަނގަޅު ހިންހެޔޮ ކުއްޖެކެވެ.ރުހާ މުޅިން އަޔާ އާ ހިލާފެވެ.ނަމަވެސް މީ ކުޑަ އިރުއްސުރެ ވަރަށް ގާތް ދެ އެކުވެރިންނެވެ.ގުރޭޑް 10 ނިންމުމަށްފަހު އަޔާ އާއި ރުހާ ރަށަށް އައެވެ.އަޔާ އަށް ރަށުން މީކާއިލް ފެނުނެވެ.މީކާއިލް އަކީ ވަރަށް ރީތި ކުއްޖެކެވެ.އޭނައަކީ އަޔާ މެން ކުލާސް ކުއްޖެކެވެ.ރަށުގައި ކިޔެވި އިރު އަޔާ ވަރަށް ލައިކްވާ ކުއްޖެކެވެ.މީކާއިލް އަށް ވެސް އަޔާ ކަމުދެއެވެ.ދުވަސްތަކެއް ވޭތުވެއްޖެއެވެ.އެންމެ ފަހުން އަޔާ އާއި މީކާއިލް ރައްޓެހިވިއެވެ. ރުހާ އަށް އެކަން އިގުމުން ވަރަށް ރުޅިއައެވެ.އެއީ ރުހާ އަކީ މީކާއިލްގެ އެކްސް އަކަށްވެހުރެ އަދިވެސް އޭނަދެކެ ލައިކުވާތީއެވެ.\nރުހާގެ ހިތުތެރޭ އަޔާ އާއި މެދު ނަފްރަތު އުފެދުނެވެ.މިހާރަކަށް އައިސް ރުހާ ވަރަށް ތަފާތު ވެއްޖެކަން އަޔާ އަށް ފާހަގަ ވިއެވެ.ވެގެން އުޅޭގޮތެއް އަޔާަ އަކަށް ނޭގުނެވެ.ރުހާ އަޔާ އާއި މީކާއިލް ދުރުކުމަށ ވަރަށް މަސެއްކަތްކުރިއެވެ. ވީ ނާކާމިޔާބެވެ. ދެން ރުހާ ނިންމީ އަޔާ އަށް ހިތި ލަނޑެއް ދިނުމަށެވެ. ރުހާ ދޮގު މައުލުމާތު ތަކެއް ފެތުރިއެވެ. އަޔާ މީކާއިލް އަށް ދޯކާދޭކަމަށް ބުންޏެވެ. މިފަހަރު ރުހާ ކާމިޔާބު ވިއެވެ.މީކާއިލް އަޔާ އަ ގުޅުން ކަނޑާލިއެވެ.ރުހާ ވެސް އަޔާ އާ ގުޅުން ކަނޑާލިއެވެ……..\n2 ވަނަ ބަޔަށް އިންތިޒާރު ކޮއްލަށްވާ…..\nHeyy….. Me ah heevanee mi vaahaka digu kohlan jahaahan….and heevanee vaahaka maa avahah ninmaalan ulhenee han…Btw vaahaka varah reethi….den Kihineh baa vaanee…. Kon kudhin nah ulhanee mi vaahaka ga… Keep it up… Lysm.\nއައިނާ (2) 5\nމާފްކުރާށޭ ކަލާ 7\nހިތާމަ އުފެއްދުންތެރި ލިޔުން އެހެނިހެން February 6, 2019\nއީޝަލް (18ވަނަ ބައި)\nހިތާމަ ލޯބި July 11, 2020


China ge enme bodu container terminal gai covid fethuri, dhuniyeyge igthisaadhah anehkaaves nurahkaa! - One Online\nޗައިނާގެ ޔަންޓިއަން ޕޯޓުގައި ބިޔަ ކޮންޓެއިނަރު ބޯޓެއް --\nޗައިނާގެ އެންމެ ބޮޑު ކޮންޓެއިނަރު ޓާމިނަލުގައި ކޮވިޑް ފެތުރި, ދުނިޔޭގެ އިގްތިސާދަށް އަނެއްކާވެސް ނުރައްކާ!\nޗައިނާގެ އެންމެ ބޮޑު ކޮންޓެއިނަރު ޓާމިނަލުގައި ކޮވިޑް ފެތުރި, ދުނިޔޭގެ ވިޔަފާރި މުދަލުގެ ފަސް ޕަސެންޓް އެ ޓާމިނަލުގައި ތާށިވެއްޖެއެވެ.\nޗައިނާގެ ދެކުނުގައި އޮންނަ ވިޔަފާރީގެ މައި މަރުކަޒު, ޝެންޒެންގެ ޔަންޓިއަން ޕޯޓުގައި މަސައްކަތް ކުރާ މީހުންގެ ތެރޭގައި ކޮވިޑް ފެތުރި އުފެދުނު ކްލަސްޓާގެ ސަބަބުން މިދިޔަ މަހުން ފެށިގެން އެކްސްޕޯޓް ކޮންޓެއިނަރުތައް ބަލައިގަތުން ވަނީ ހުއްޓާލައިފައެވެ.\nއެކަން ދިމާވެފައި މިވަނީ ކޮވިޑާ ގުޅިގެން ދުނިޔެ ލޮކްޑައުންވުމާއި ގުޅިގެން މުދާ އުފުލާ ބޯޓުތަކުގެ އޮޕަރޭޝަން ލަސްވެ, ދުނިޔޭގެ އިގްތިސާދަށް އޭގެ ސަބަބުން ލިބުނު ގެއްލުމުން އަރައިނުގަނެވިގެން އުޅެނިކޮށެވެ. އަދި ޑިމާންޑާ އެއްވަރަށް ގައުމުތަކަށް މުދާ ނުލިބި, ބައެއް ގައުމުތަކުގެ އިންފްލޭޝަން ދަނީ މައްޗަށް އަރަމުންނެވެ.\nޖަރުމަނުގެ ރިސާޗް އިންސްޓިޓިއުޓެއް ކަމަށްވާ, ކިއެލް އިންސްޓިޓިއުޓް ފޮ ދަ ވޯލްޑް އެކޮނޮމީ (އިފްޑަބްލިޔު) އިން ބުނީ, ޗައިނާގެ ޔަންޓިއަން ޕޯޓްގެ އޮޕަރޭޝަންތައް ލަސްވުމުގެ އަސަރު ސުއޭޒް ކެނަލުން މިހާރުވެސް ފެންނަމުންދާ ކަމަށެވެ. އެގޮތުން ކޮންޓެއިނަރު ބޯޓުތައް އޮޕަރޭޓްކުރާނެ ކަމަށް ކުރިން އަންދާޒާކުރި ވަރަށްވުރެ 10 ޕަސެންޓް މަދު ވެފައިވާ ކަމަށް އެ އިންސްޓިޓިއުޓުން ބުނެ އެވެ.\nމިސްރުގެ ތެރެއިން ރަތް ކަނޑާއި މެޑިޓެރޭނިއަން ގުޅުވާލަ ދޭ 193 ކިލޯމީޓަރު ދިގު ސުއިޒް ކެނަލްއަކީ ކަނޑުމަގުން ޔޫރަޕާއި އޭޝިއާ ގުޅުވާލަދޭ އެންމެ ކުރު މަގެވެ.\nކިއެލް އިންސްޓިޓިއުޓްގެ ޓީމުން ބުނީ, ޔަންޓިއަންގެ ޕޯޓުގައި އެރި ތާށިތަކާ ގުޅިގެން ކުރިއަށް އޮތް ހޫނު މޫސުމުގައި އޭޝިއާ އާއި ޔޫރަޕުގެ އިގްތިސާދަށް ބޮޑެތި އަސަރުތަކެއް ކުރާނެ ކަމަށެވެ.\nނޯވޭގެ ކުންފުންޏެއް ކަމަށްވާ ޒެނެޓާގެ ޗީފް އެގްޒެކެޓިވް ޕެޓްރިކް ބާގްލަންޑް ވިދާޅުވި ގޮތުގައި ޗައިނާގެ ޔަންޓިއަން ޕޯޓުގައި މުދާތައް ތާށިވުމުގެ ސަބަބުން ލިބުނު ގެއްލުން, މިދިޔަ މާރިޗް މަހުގެ ތެރޭގައި ސުއޭޒް ކެނަލްގައި ބިޔަ ކޮންޓެއިނަރު ބޯޓެސް ހުރަސްވެ, އެ ކެނަލް ބަންދުވެ, ލިބުނު ގެއްލުމަށްވުރެ ބޮޑުވާނެއެވެ.\nއެ ކޮންޓެއިނަރު ބޯޓު ސުއޭޒް ކެނަލް ހުރަސްވެ, އެ ކެނަލް ހަ ދުވަސް ވަންދެން ބަންދުވެފައި އޮތުމުގެ ސަބަބުން ގާތްގަނޑަކަށް 600 ބޯޓަށް ކެނަލް ހުރަސް ނުކުރެވި ތާށިވިއެވެ. އަދި އެކަމުގެ ސަބަބުން ދުނިޔޭގެ އިގްތިސާދަށް 9.6 ބިލިއަން އެމެރިކާ ޑޮލަރުގެ ގެއްލުމެއް ލިބުނެވެ.\nޔަންޓިއަން ޕޯޓްގެ އޮޕަރޭޝަންތައް އަލުން ފެށި ނަމަވެސް, އެރި ތާށީގެ ސަބަބުން އޮތް ބެކްލޮގް ފިލުވުމަށް އެތައް ހަފުތާއެއް ނަގާނެ ކަމަށް ވަނީ ބެލެވިފައެވެ. އަދި އެކަމުގެ ސަބަބުން އެކްސްޕޯޓަރުން ދަނީ ޗައިނާއިން ޔޫރަޕަށް މުދާ ފޮނުވުމަށް ޓްރަކް ބޭނުން ކުރަމުންނެވެ.\nގުޅޭ ޓެގު ޗައިނާ އިގްތިސޯދު


Naavaidhoo Miskithugai Reedhoo Kula Laifi - Vaguthu\nނާވައިދޫ މިސްކިތުގައި ރީނދޫ ކުލަ ލައިފި\n1 އަހަރު ކުރިން ( ޖޫން 12, 2018 )\nޒުވާނުންތަކެއް އިސްނަގައިގެން ހދ.ނާވައިދޫގެ މިސްކިތް މަރާމާތުކޮށް ލީ ކުލަ ކަމު ނުގޮސްގެން މަހެއް ނުވަނީސް އެމިސްކިތުގައި ކުލަ ލައިދޭނެ ބަޔަކު ހޯދަން އިއުލާން ކޮށްފިއެވެ.\nޕީޕީއެމްގެ މެޖޯރިޓީ އޮންނަ ކައުންސިލްގެ ހުއްދައިގެ ދަށުން ހެޔޮއެދޭ ޒުވާނުންތަކެއްގެ އެހީގައި އެރަށު މަސްޖިދުއް ޒިކުރާ މަރާމާތު ކުރީ މިދިޔަ މޭމަހުގެ 11 ވަނަ ދުވަހުއެވެ.\nކުލަލީތާ މަހެއް ފަހުން އެކުލަ ބަދަލު ކުރަން އެންގީ މިސްކިތުގައި ލާފައިވާ ކްރީމް ކުލައަކީ ރީނދޫ ކުލަ ކަމަށް ބަލައި ރަށު ކައުންސިލުން އެކުލަ ބަދަލު ކުރުމަށް ބޭނުންވެގެންނެވެ.\nމި މައްސަލާގައި އިސްލާމިކް މިނިސްޓްރީގެ މީޑިއާ ކޯޑިނޭޓަރ ވިދާޅުވީ ކައުންސިލުން ކޮށްފައިވާ އިއުލާނަކާ ގުޅިގެން އެއްޗެއް ދަންނަވަން ދަތި ކަމަށެވެ.\n" މިސްކިތްތައް ހިނގަމުން ދަނީ އިސްލާމިކް މިނިސްޓްރީގެ ދަށުން ކަމަށްވާތީ މިސްކިތުގެ ކުލަ ބަދަލު ކުރުމުގެ ހުއްދަ ދީފައި ވުމަކީ އެކަށީގެންވާ ކަމެއް " އިސްލާމިކް މިނިސްޓްރީގެ އޮފިޝަލް ވިދާޅުވި އެވެ. އެކަން\nއެރަށުގެ ޒުވާނުންތަކެއް ކުރި މިމަސައްކަތުގައި މުޅި މިސްކިތުގެ އެތެރެއާއި ބޭރު ކުލަ ބަދަލުކޮށް އަލަށް ވައިރު އަޅައި ސީލިންގ ފަންކާތައް އައުކޮށް ސްޓޭންޑް ފަންކާތަކެއް އިތުރުކޮށްފައި ވެއެވެ.\nނަމަވެސް މަސައްކަތް އެއްކޮށް ކޮށް ނިންމާ ނުލެވެނީސް ރަށުގެ ކައުންސިލުން ވަނީ މަސައްކަތް ކުރަމުންދިޔަ ޒުވާނުންގެ މަސައްކަތް ހުއްޓުވައި މިސްކިތުން ނެރެފައެވެ.\nތިލަފުށީގައި ހިނގި ހަމަނުޖެހުމުގައި 133 ބިދޭސީއަކު ފުލުހުންގެ ބެލުމުގެ ދަށަށް\nޖޫން 12, 2018 17:02\nހުޅުދުއްފާރު ކައުންސިލް އިދާރާގައިވެސް ރީނދޫ ކުލަ ލައިފި.\nޖޫން 12, 2018 17:04\nﷲގެ ހަޒުރަތުން ހެވެއް އެދިގެން ކުރި މަސައްކަތެއްކަމަކަށްނުފެނޭ. ވަކިބަޔަކަށްދެއްކުނަށްކުރި މަސައްކަތެއްކަމަށް ބެލެވެނީ.\nމި ސަރުކާރަށް ނިސްބަތްވާ ކައުންސިލަރުންގެ އަމިއްލަ އެދުމާއި ނުކުޅެދުންތެރިކަން....\nޖޫން 12, 2018 17:39\nރީނދޫ ކުުަލަތަ އެއީ... ހަޖަމު ނުވަންޏާ ރަތް ކުލަވެސް ފެނިދާނެ ރީނދޫ ކުލަ ގޮތުގަ... މިސްކިތުގަ ކުލަ ލާން އުޅުނު ގިނަ ޒުވާނުންނަކީ ޕީޕީއެމް ކައިފަ ތިިބި މީހުން. ބަޔަކު ރަަގަަޅަށް ކަމެއްކޮށްދިނަސް ނައިވާދޫ ކައުންސިލުން ބަލައިނުގަަންނާނެ\nޖޫން 12, 2018 18:49\nހުޅުދުއްފާރު ސްކޫލުގެ ސްޓޫޑެންޓް ކައުންސިލްގެ ރީނދޫ ދިދަވެސް އެމް އޯ އީން އަންގައިގެން ތިރިވެސް ކުރި. ދޯ\nޖޫން 12, 2018 19:02\nއެކަމަކުވާ ސާބަސް.ހަމަ ރީދޫ ކުލަ ލީކީ އެއްނޫން ދޯ.އެހެން ނަމަ އޯކޭ ތިހެން ކަންތަށް ކުރަން.އެ މީހުން އެވަރުން އެކަން ކުރީމަ ބާ ބުޅާ ގަޑެއްހެން ތިނެރުނީ.އެކަމް ދެ ނޭވާ ދޭތެރޭ ބުނާނެ.މީ ޒުވާނުން ގެ ސަރުކާރޭ.މިހާރު ތިޔަ ވިދާޅުވާ ބަހުގެ މާނައެއް ނޭނގުނު. ޒުވާނުންނާށް ފުރައްސާރަ ކުރަނީ މިހާރު.މީ ހަގީގަތް.\nޖޫން 12, 2018 20:06\nއެތާ ހުރީ ރީތި ކްރީމް ކުލައެއް. ރަށަށް އައި ޕީޕީ ކެމްޕޭން ގްރޫޕަށް ހަޖަމް ނުވީ. އެ ޓީމުގަ ހުރި އިސްލާމިކް މިނިސްޓްރީގެ މީހަކު ބުނެގެން ކައުންސިލުން ކުރާކަމެއް ތީ.


Drug'ge Faruvaa Fail Vaa Meehun Ginave, Jalu'ge Aaabadhee Boduvumuge Biru - Vaguthu\nޑްރަގް ފަރުވާ ފެއިލްވާ މީހުން ގިނަވެ، ޖަލުގެ އާބާދީ ބޮޑުވުމުގެ ބިރު\n4 މަސް ކުރިން ( ސެޕްޓެމްބަރު 8, 2021 )\nއިއްޔެ ކުރިއަށް ދިޔަ ޕެޓިޝަން ކޮމިޓީގައި ކަރެކްޝަންސްގެ ބޭފުޅުން ބައިވެރިވެވަޑައިގަންނަވަނީ\nޑްރަގު ކޯޓުން ފަަރުވާއަށް ހުކުމްކޮށް ފަރުވާ ފެއިލްވެގެން ޖަލަށް ގެންދާ މީހުން ގިނަވެ، ޖަލުގެ އާބާދީ އިތުރުވުމުގެ ބިރު ބޮޑުވެއްޖެއެވެ.\nއެންޑީއޭ އިސްލާހުކުރަން ގޮވާލާ ރައްޔިތުންގެ މަޖިލީހަށް ހުށަހަޅާފައިވާ ޕެޓިޝަނާއި ގުޅޭ ގޮތުން ކަމާއި ބެހޭ ގިނަ އިދާރާތަކެއް އިއްޔެ ހާޒިރުކޮށް ސުވާލުކޮށްފައިވެއެވެ.\nކޮމިޓީގައި ވާހަކަ ދައްކަވަމުން ސުޕްރިޓެންޑްޓު އޮފް ޕްރިޒްންސް އިބްރާހިމް ނާޝިދު ވިދާޅުވީ، މަސްތުވާތަކެތީގެ އެކި ކަހަލަ މައްސަލަތަކުގައި މި ވަގުތުވެސް ޖަލުތަކުގައި 556 މީހުން ހުކުމް ތަންފީޒު ކުރަމުންދާ ކަމަށެވެ. މި މީހުންގެ ތެރޭގައި 86 އިންސައްތަ މީހުންނަކީ މަސްތުވާތަކެތީ ބޭނުންކުރާ މީހުންނެވެ.\nއޭނާ ވިދާޅުވި ގޮތުންނަމަ ޖަލަށްލާ 60 އިންސައްތަ މީހުންނަކީ މަސްތުވާތަކެތީގެ މައްސަލަތަކާއި ގުޅުންހުރި މީހުންނެވެ. މަސްތުވާތަކެތީގެ މައްސަލަތަކުގައި އުމުރު ދުވަހުގެ ޖަލު ހުކުމް ތަންފީޒު ކުރަމުންދާ 167 މީހަކު ޖަލުގައި އެބަތިއްބެވެ. އެ މީހުންނަށް ހުކުމް ކޮށްފައިވަނީ މީގެ ކުރީގެ ގާނޫނުގެ ދަށުން ކަމަށް ނާޝީދު ކޮމިޓީއަށް މައުލޫމާތު ދެއްވިއެވެ.\nއޭނާ ވިދާޅުވީ ޑްރަގު ކޯޓުން ހުކުމްކޮށް ފަރުވާ ފެއިލްވެގެން މި ވަގުތުވެސް 298 މީހަކު ޖަލުގައި އެބަތިބި ކަމަށެވެ. އެ އަދަދު އިތުރުވަމުން އަންނަކަން ފާހަގަކުރައްވާ އޭނާ ވިދާޅުވީ އެއީ ޖަލުގައި އާބާދީއަށް އޭގެ އަސަރުކުރާނެ ކަމެއް ކަމަށެވެ.\n"މި އަދަދު އިތުރުވަމުންދާތީވެ ޖަލުގައި އާބާދީ އިތުރުވުމުގެ ފުރުސަތު ވަރަށް ބޮޑުވޭ އެކަމުގެ ސަބަބުން" ނާޝިދު ވިދާޅުވިއެވެ. މީގެ ތެރޭގައިވެސް ގިނައީ ޒުވާނުންނެވެ.\nފުލުހުން އިއްޔެ ކޮމިޓީއަށް މައުލޫމާތު ދެއްވާފައިވާ ގޮތުން މަސްތުވާތަކެތީގެ ވަބާގައި ޖެހި، ވަންނާނެ ތަނެއް ނެތި 547 މީހުން މާލޭގައި "މަގުމަތިވެފައި" އެބަ ތިއްބެވެ. މަގުމަތީގައި އުޅޭ މީހުންގެ ތެރެއިން 335 މީހުންނަކީ ޑްރަގް ފަރުވާގެ ނިޒާމުގައި ތިބެން ޖެހޭ ނުވަތަ ފަރުވާ ބޭނުންވާ ފަރާތްތައް ކަމަށް ފުލުހުން ވަނީ ވިދާޅުވެފައެވެ.\nސެޕްޓެމްބަރު 8, 2021 11:53\nތިވާހަކަ ނުދައްކާ. ތީހަމަ ހުރިހާ ސަރުކާރަކުންވެސް އިހުމާލުވާކަމެއް. އަދި މިހާރު އިންތިހާޔަށް. މަސްތުވާތަކެތި ރާޢްޖެއަށް އެތެރެވަނީވެސް އަދި ވިއްކެނީވެސް އަދި ބޮވެނީވެސް ހަމަ ސަރުކާރުތަކުގެ އިހުމާލުން. މަސްތުވާތަކެތީގެ ވިޔަފާރީގެ ބޮޑުންނަކީ ހުރިހާ ސަރުކާރެއްގައިވެސް ނުފޫޒުގަދަ ސިޔާސީ މީހުންގެ ރުހުން ލިބިގެން އެހީތެރިކަން ލިބިގެން އޮތަރޭޓްވާ ކަމެއް. އެއީ ދުނިޔޭގެ ހުރިހާ ތަނެއްގައިވެސް އެކަން ހިނގަމުންދާ ގޮތް. ވަކީން ހާއްސަކޮށް ކޮރަޕްޝަން ހައްދުން ނެޓިފައިވާ މިކަހަލަ ގިނަގައުމުތަކުގައި.\nސެޕްޓެމްބަރު 8, 2021 15:13\nތިފަދަ މީހުން އެމީހުންގެ އާއިލާތަކާއި ހަވާލުކޮށްގެން ބަލަން ހަވާލުކުރަންވީދެން އެމީހުން އިހުމާާލުން ކުދިން ހަލާކުވެގެންދަނީ..\nސެޕްޓެމްބަރު 8, 2021 18:10\nހަގީގަތުގަ ފެއިލް ވީމުވައްސަސާ ތަކެވެ.\nސެޕްޓެމްބަރު 9, 2021 10:11\nފަރުވާއަކީ ކުށުން ބަރީއަ ކުރަންޖެހޭ ކަމެއް ނޫނެވެ. އަދި ކުޑަކުދިން މަސްތުވާތަކެތީގެ ތެރެއަށް ވައްދާ އެއްވެސް ފަރާތަކަށް ފިޔަވަޅު އެޅޭގޮތަށް ޤާނޫނުތައް ހަދަމުން ނުގެންދަނީ، ސިޔާސީ މުޖުރިމުން އެކަމުގެ ތެރޭގައި ޝާމިލުވާލެއް ބޮޑުކަމުންނެވެ.


އިހަވަންދިއްޕޮޅުގައި ޓްރާންޝިޕްމަންޓް ބަނދަރެއް ހަދަނީ - Sandhaanu\nއިހަވަންދިއްޕޮޅުގައި ޓްރާންޝިޕްމަންޓް ބަނދަރެއް ހަދަނީ\nރާއްޖޭގެ އެންމެ އުތުރުން އިހަވަންދިއްޕޮޅުގައި ބައިނަލްއަގުވާމީ ޓްރާންސްޝިޕްމަންޓް ބަނދަރެއް ތަރައްޤީ ކޮށްދޭނެ އިންވެސްޓަރަކު ހޯދުމަށް އިކޮނަމިކް މިނިސްޓްރީން އިޢުލާންކޮށްފިއެވެ.\nއިކޮނަމިކް މިނިސްޓްރީން ވަނީ އުތުރުގައި ބައިނަލްއަޤްވާމީ ކޮންޓެއިނަރ ޓްރާންޝިޕްމަންޓް ބަނދަރެއް ޕަބްލިކް ޕްރައިވެޓް ޕާޓްނަރޝިޕްގެ އުޞޫލުން ތަރައްޤީކުރުމަށްޓަކައި މިކަމަށް ޝައުގެވެރިވާ ފަރާތްތަކުން ކުރިމަތިލުމުގެ ފުރުޞަތު ހުޅުވާލާފައެވެ.\nއިކޮނަމިކް މިނިސްޓްރީން ނެރުނު ބަޔާނެއްގައި ބުނީ މި މަޝްރޫއު ކުރިއަށް ގެންދިޔުމަށް ރާވާފައިވަނީ ދުނިޔޭގެ އެންމެ ބޮޑެތި ކޮންޓެއިނަރ ބޯޓުފަހަރަށް ޚިދުމަތް ދިނުމުގެ ޤާބިލުކަން ލިބިފައިވާ ޒަމާނީ ޓްރާންޝިޕްމެންޓް ބަނދަރެއްގެ ގޮތުގައެވެ. މި މަޝްރޫއުގެ ފުރަތަމަ ފިޔަވަހީގައި 900 މީޓަރުގެ މަގަތުފާލަމެއް ޤާއިމްކުރުމަށް ރާވާފައިވާކަމަށް މިނިސްޓްރީން ބުނެއެވެ. އަމާޒު ހިފާފައި ވަނީ އަހަރަކު 1.8 މިލިޔަން ކޮންޓެއިނަރު ހެންޑްލް ކުރުމުގެ ކެޕޭސިޓީ ބަނދަރުގައި ގާއިމު ކުރުމަށެވެ، މި މަޝްރޫއުއަށް 466 މިލިޔަން ޑޮލަރުގެ އިންވެސްޓްމަންޓް ބޭނުންވާ ކަމަށް އިކޮނަމިކް މިނިސްޓްރީން ބުނެއެވެ.\nއިކޮނަމިކް މިނިސްޓްރީގެ ބަޔާނުގައި ވަނީ ޓްރާންޝިޕްމެންޓް ބަނދަރު ތަރައްޤީކުރުމަށް ރޭވިފައިވާ އިހަވަންދިއްޕޮޅަކީ ދުނިޔޭގެ އިރުމަތީ ބިތުން ފެށިގެން ހުޅަނގަށް ބޯޓުފަހަރު ދަތުރުކުރާ މައިގަނޑު ޝިޕިން ރޫޓްތަކާއި ވަރަށް ކައިރި ސަރަޙައްދެއްކަން ފާހަގަ ކޮށްފައެވެ،\nއެހެންކަމުން މި ސަރަޙައްދަކީ މިފަދަ ބަނދަރެއް ޤާއިމްކުރުމަށް އެކަށީގެންވާ ސަރަޙައްދެއްކަމުގައި މިކަމާ ގުޅޭގޮތުން ކޮށްފައިވާ ދިރާސާތަކުން ދައްކާކަމަށް އެ މިނިސްޓްރީން ބުނެއެވެ.\nއިކޮނަމިކް މިނިސްޓްރީން ބުނީ މަޝްރޫޢުއަކީ ދުނިޔޭގެ ބޮޑެތި ކޮންޓެއިނަރ ޓަރމިނަލް އޮޕަރޭޓަރުންނާއި ޝިޕިން ލައިންތަކުން ދެކުނު އޭޝިއާ ސަރަޙައްދުގައި އެ ފަރާތްތަކުގެ އޮޕަރޭޝަންތައް ފުޅާކުރުމަށާއި މި ސަރަހައްދުގެ އެހެނިހެން ޓްރާންޝިޕްމަންޓް ބަނދަރުތަކާ ވާދަކުރުމަށް ހުޅުވިގެންދާ ފުރުޞަތެއްކަމަށެވެ.\nމި މަޝްރޫއު ކާމިޔާބުކަމާއެކީ ތަންފީޒްކުރެވިއްޖެނަމަ ރާއްޖޭގެ އިޤްތިޞާދަށް ވަރަށް ބޮޑެތި ފައިދާތަކެއް ލިބިގެންދާނެކަމަށާއި އިޤްތިޞާދީ ތަރައްޤީ ލާމަރުކަޒުކުރުމުގެ ސިޔާސަތުގެ ދަށުން ރާއްޖޭގެ އުތުރުގައި އިޤްތިޞާދީ ވަރުގަދަ ހަބެއް ޤާއިމްކުރެވިގެންދާނެކަމަށްވެސް އެ މިނިސްޓްރީން ބުނެއެވެ. މީގެ އިތުރަށް ތަފާތު އެހެނިހެން ސިނާއަތްތައް ފުޅާކުރުމަށް ފުރުޞަތު ހުޅުވި އެތައް ދިވެހިންނަކަށް ވަޒީފާގެ ފުރުޞަތުތައް ފަހިވެގެންދާނެތީވެ މިމަޝްރޫއު ކުރިއަށް ގެންދިޔުމަކީ ސަރުކާރުގެ މުހިއްމު އަމާޒެއް ކަމަށް ވެސް އިކޮނަމިކް މިނިސްޓްރީން ބުނެއެވެ.\nސީމޭން މާރޗް 16, 2021 At 8:47 އމ\nތިޔަ ވިސްނުންފުޅެއްގެވާހަކަ ދޭތެރެދޭތެރޭން މީޑިއާގައި ތިލަވެއެވެ. އަނެއްކާވެސް ދުވަސްކޮޅަކުން އަޑިއަށް ދަނީއެވެ. ދިވެހިރާއްޖޭގައި ބައިނަލް އަގްވާމީ ފެންވަރުގެ ކަނޑުގެ ބަނދަރެއް ހަދަންވީ ދުވަސް މިހާރު ފާއިތުވެގެން ހިނގައްޖެއެވެ. ސްރީލަންކާގެ ދާޚިލީ ހަނގުރާމައިގެ ދިގު 30 އަހަރަކީ އެފަދަ ބަނދަރެއް ފަށައިގަތުމަށް ދިވެހިންނަށް ލިބުނު ރަނުގެ ފުރުސަތެކެވެ. އޭރު އެކަމަށް އިންވެސްޓްކުރާނެ ފަރާތްތައްވެސް ފަސޭހަކަމާއެކު ލިބުނީހެވެ. މިހާރު ވަގުތު ފާއިތުވެގެން ހިނގައްޖެއެވެ. ސްރީލަންކާ ގައި އަދި ދެކުނު އިންޑިއާގައި މިހާރު އެއޮތީ އެފަދަ ބަދަރުތައް ހަދާފައެވެ. މިހާރު ދެން އިރުއިރުކޮޅުން ނޫސްތަކުގެ ސުރުޚީއަށް އެވާހަ ގެނައުމުގެ ބޭނުމެއް ނެތެވެ.


Coronavirus ah meehun screen kurumaa ekaheri kurumuge inthizaam thah airport ga huree ragalhah: MACL – Iru\nމިދިޔަ ހަފްތާގައި ރިކޯޑް އަދަދަކަށް މީހުން ޕޮޒިޓިވްވި!\nކޮރޯނާ ވައިރަހަށް މީހުން ސްކްރީން ކުރުމާއި އެކަހެރިކުރުމުގެ އިންތިޒާމްތައްް އެއާޕޯޓްގައި ހުރީ ރަނގަޅަށް: އެމްއޭސީއެލް\nނުރައްކާތެރި ނޮވެލް ކޮރޯނާ ވައިރަސް ނުވަތަ “ވޫހާން ވައިރަަސް” ފެތުރޭތީ ރައްކާތެރިވުމުގެ ގޮތުން އަޅަން ޖެހޭ ހުރިހާ ފިޔަވަޅެއް ފުރިހަމަ އަށް އަޅާފައިވާ ކަމަށާއި މީހުން ސްކްރީން ކުރުމާއި އެކަހެރިކުރުމުގެ އިންތިޒާމްތައްް ވެލާނާ އެއާޕޯޓްގައި ހުރީ ރަނގަޅަށް ކަަމަށް އެމްއޭސީއެލް އިން މިއަދު ބުނެފި އެވެ.\nވޫހާން ވައިރަސް ފެތުރޭތީ ސަރުކާރުން އެކުލަވާލާފައިވާ ޓާސްކްފޯސްގެ މިއަދު ބައްދަލުވުމަށް ފަހު އެމްއޭސީއެލްގެ ޖެނެރަލް މެނޭޖާ، ޓާމިނަލް އޮޕަރޭޝަންސް އިބްރާހީމް ހުސައިން ވިދާޅުވީ އެއާޕޯޓްގައިވާ އައިސޮލޭޝަން ފެސިލިޓީގައި 20 މީހުންގެ ޖާގަ އޮންނާނެ ކަމަށާއި މީހުން އެހެން ތަންތަނަށް ގެންދަން ވެސް ރަނގަޅު އިންތިޒާމްތަކެއް އެބަހުރި ކަމަށެވެ. އޭނާ ވިދާޅުވީ އައިސޮލޭޝަން ފެސިލިޓީން އެހެން ތަންތަނަށް މީހުން ގެންދަން ހާއްސަ އެމްބިއުލާންސްތަކެއް ހެލްތު ޕްރޮޓެކްޝަން އެޖެންސީން ފޯރުކޮށްދީފައިވާ ކަމަށެވެ.\n“އަޅުގަނޑުމެންނަށް ހަމަ ފަސޭހަ ކަމާ އެކު ދިހައެއް ނުވަތަ ވިހި މީހުން ބޭތިއްބޭނެ. ހުޅުލޭގައި ހުރި އައިސޮލޭޝަން ފެސިލިޓީ އަކީ ޓްރާންސިޓް ފެސިލިޓީއެއް އިނގޭތޯ. އެތަނުން ހަމަ ކުޑަ ޓެސްޓެއް ހަދާފައި އެ ފަސިންޖަރުން ހަމަ މެއިން ސްޓޭޝަންތަކަށް ޓްރާންސްފާ ކުރެވޭނެ،” އިބްރާހީމް ވިދާޅުވި އެވެ.\nއޭނާ ވިދާޅުވީ ކޮރޯނާ ވައިރަސް އަށް ޝައްކު ކުރެވޭ މީހަކު ފެނިއްޖެ ނަމަ އެހެން ތަންތަނަށް އެމީހުން ގެންދަން އެޗްޕީއޭ އިން ދިން އެމްބިއުލާންސްތަކާ އެކު، އެފަދަ ހާލަތްތަކުގައި މަސައްކަތް ކުރާނެ ޑްރައިވަރުން ވެސް ފޮނުވާފައި އެބަ ތިބި ކަމަށެވެ.\nކޮރޯނާ ވައިރަސް ފެތުރޭތީ ސަރުކާރުން އެކުލަވައިލި ޓާސްކްފޯހުގައި، ސިއްހީ ހިދުމަތްދޭ ތަންތަނާއި ސިފައިންނާއި ފުލުހުން އަދި އެމްއޭސީއެލްއާއި އެސްޓީއޯގެ މަންދޫބުން ވެސް ހިމެނެ އެވެ. އެ މަންދޫބުންނާއި ޑަބްލިއުއެޗްއޯގެ މާހިރުންނާ އެކު މިއަދު ބޭއްވި ބައްދަލުވުމުގައި ހެލްތު މިނިސްޓަރު އަބްދުﷲ އަމީން ބައިވެރިވެވަޑައިގަތެވެ. ކަމާ ބެހޭ މުއައްސަސާތަކުން ވަމުން އަންނަ ތައްޔާރީތައް އެ ބައްދަލުވުމުގައި ހިއްސާކުރި އެވެ.


Ep. 1 — Karunaige Therein | Safuhaa\nލިއަމް ފަޓްލޫނުގެ ޖީބަށް އަތް ޖަހާލައިގެން އިސްއޮބާލައިގެން ހުރެގޮސް އޭނަގެ ވަންއިރު އެ ރީތި ޒުވާނާ ފެންނަ ކޮންމެ މީހަކަށް އޭނައަކީ އެހާ އުފާވެރި އިންސާނެއް ނޫންކަން ދެނެގަނެވިދާނެއެވެ. ލިއަމް މަދު ފަހަރެއްގައި މި ސިފަ ދެއްކިޔަސް އޭނަ ގިނަވަގުތު ހުންނަނީ ހިނިތުންވެލާފައެވެ. ހިތްމަތީގައި ހިލަ ބަހައްޓައިގެން ދުނިޔޭގެ ލޯތަކަށް އެހެން ކުލައެއް ދައްކައިގެން ހުއްޓަސް ހިތަށް ކުރާ އަސަރާއި އޭނަ ކުރާ ހިތާމަ އެހެން މީހަކަށް އިހުސާސެއް ނުކުރެވޭނެއެވެ. އެހިތް އޭނަ ދުވަހަކު އެހެން މީހަކަށް ދައްކާކަށް ބޭނުމެއް ނޫނެވެ. އެހެން މީހަކަށް ނޭގުނަސް އޭނައަކީ ކުށްވެރިޔެކެވެ.\nލިއަމްގެ ދޮން ބައްޕަ އިރްފާންއަކީ ރަށުގެ ގަދަރުވެރިއެކެވެ. ކުރިން ރަށު ކަތީބުކަންވެސް ކުރި މީހެއްގެ ދަރިއެއްމެއެވެ. ރަގަޅު އާއިލާއަކުން އައިސްފައިވާ މީހަކަށްވާތީ މީހުން އިރްފާންއަށް އިހުތިރާމްކުރެއެވެ. އިރްފާން އެހެން މީހުންނަށްޓަކައި ހިނިތުންވެ އުޅޭއިރު އަނބިމީހާއާއި ދަރިންނަށް ފެންނަނީ އެހެން ސިފައެއްގައެވެ. ގެއަށް ވަދެއްޖެއްޔާ އިރްފާން ހުންނަނީ ރުޅިގަދަވެފައެވެ. އަނބިމީހާގެ ގައިގާ ތަޅާ އަނިޔާފަށެއް ކޮށްލާނެއެވެ. އެކަން ދަންނަ އެހެން މީހަކު ނެތެވެ. މާމަ އާއި މަންމަ ލިއަމްގެ ސިކުނޑިއަށް ވައްދާދީފައިވާ ގޮތުން އިރްފާން އެހާ ރުޅިގަދަ މީހަކަށް ވެފައިވަނީ ގެއަށް ހަދާފައިވާ ސިހުރު ޖެހިފައިވާތީއެވެ. މާމަގެ އެންމެ ހަނގު ދަރިއަށްވީމަ މާމަ އިރްފާންދެކެ ވާ ލޯތްބެއްގެ ބޮޑުކަމުން އޭނަ ކުރާ ކަމަކާއި އެހާ އެއްޗެކޭ ބުނެއެއް ނަހަދައެވެ. މާމަ އިރްފާންގެ ގާތުގައި އެހެން އުޅެމުންގޮސް މުސްކުޅިވެ ލޯ ބޯކޮށިވެ މީހުން ވަކިކުރަން ނޭގޭ ހިސާބަށް ދިޔުމުން މިހާރު އެކަނިވެފައި އެހެން އިނދެދާނެއެވެ. ދަރިން ގިނަވިޔަސް އެންމެންހެން މާލެއަށް ހިޖުރަކޮށްފައިވާތީ މާމަ އެކަނި ފިލުވައިދޭނެ ދަރިއެއް މާމަ ދަރިއެއް ގާތަކު ނެތެވެ. މަންމަ ނިޔާވުމަށްފަހު އެކަނިވެރިވެފައިވާ ދެ ކޮއްކޮ ކަމީލާއާއި އީކާ އަށްޓަކައި ލިއަމް ހުރިހާ ވަގުތެއްހެން ހުސްކުރިއެވެ. ކޮއްކޮމެންނަށް ހިތްވަރުދޭން ހުރި އެކަނި މީހަކީ އޭނައެވެ. އެހެން ނޫނަސް މަންމަ ތަރުބިއްޔަތުކޮށްފައިވާ ގޮތުގެ ސަބަބުން އެކުދިންނަށް އަމިއްލަ ކަންތައް ކުރަން އުދަގޫވެފައިވާތީ ލިއަމް އެކަންތަކާއިމެދުވެސް ވިސްނިއެވެ. މަންމަ ފަދައިން އަމިއްލައަތުން ކާންދީ އިސްތަށިގަނޑުގައި ފުނާވެސް އަޅުވައެވެ. މަންމަގެ ވަކިވުމުން ހިތަށް ކެތް ނުކުރެވުނަސް އޭނަ ކެތްކުރީ ކޮއްކޮމެންނަށް ޓަކައެވެ.\nލިއަމް އޭނަގެ ކޮއްކޮމެން އުޅޭ ކޮޓަރީގެ ދޮރު ހުޅުވާލާފައި އެތެރެއަށް ބޯ ދިއްކޮށްލިއެވެ. އާދައިގެ މަތިން ކޮޓަރިތެރެ ހީވަނީ ކުޑަވަރެއްގެ ސުނާމީއެއް އަރާފައިވާ ތަނެއްހެނެވެ. ކަމީލާ އެނދުގެ މެދަށް ވާގޮތަށް އެނދުން ބޭރަށް ބޯ އެލުވާލައިގެން ނިދާލާފައި އޮތްއިރު އެ ބުޅި ބުޅި އިސްތަށިގަނޑު އޮތީ ބިންމަތީގައި ފެތުރިފައެވެ. އެނދުމަތީގައި ފޮތްތައް އުކާލާފައި ހުއްޓެވެ. ކިތަންމެ ދުވަހަކު ލިއަމްވަނީ ކަމީލާގެ އިސްތަށިގަނޑު އެހެން ނުބާއްވަން އެދިފައެވެ. ބިޗުލެއް އެއްޗެއް އަރާފާނެކަމަށް އޭނަ ބުނެއެވެ. ކަމީލާ އެ ވާހަކަ ހަނދާން ނުހުންނަނީއެވެ. ފާޚާނާތެރެއިން ބިޗުލެއް ފެނިލިޔަސް އެންމެ ބޮޑުވަރުވާނީވެސް ކަމީލާއަށެވެ.\n"ކައްމި، ތި ވައްތަރަށް އުޅޭކަށް ނުވާނެ، ދޮންބެ ބުނާ އެއްވެސް ކަމެއް ކުރެވޭކަމަކަށް ނުވޭ، ކައްމި ތިހެން އުޅެން ހަދައިގެން ލަނޑެއް ލިބިދާނެ.... " ލިއަމް މަޑުމަޑުން ކިޔާލާފައި ގުދުވެ ކަމީލާގެ އިސްތަށިގަނޑު ވޫލްކޮޅަކުން އައްސާލަދިނެވެ. މަންމަ ނިޔާވުމަށްފަހު މިވީ ތިންމަސް ދުވަސްތެރޭގައި ކަމީލާ ހީވީ ޑައިޓްގައި އުޅޭކުއްޖެއްހެނެވެ. ފަސްވަރަކަށް ކިލޯ ލުއިވެ ކަމީލާގެ މޫނު މިލާ މޯޅިވެއްޖެއެވެ. ވައިރޯޅިއެއް އަޔަސް ކުއްޖާ އުދުހިގެން ހިނގައިދާނެހާ ހިއްކެވެ.\nކަމީލާ އެހާ ނިދި ގަދަކުއްޖަކަށް ނުވީމަ އެހާ މަޑުމަޑުން ލިއަމް އުޅުނީމަވެސް ހޭލައިގެން ތެދުވެ އެނދުމަތީގައި އިށީދެއްޖެއެވެ.\n"ކައިފިންތަ؟ "ލިއަމް ކަމީލާގެ ހިސާބު ފޮތް ހުޅުވާލަމުން އަހާލައިފިއެވެ.\n"ހޫމް...." ކަމީލާ ކުރު ޖަވާބެއް ދިނެވެ.\n"ކޯންޗެއް ތަ ކެއީ؟ " ލިއަމް ގޭގައި ނޫޅެންޏާ ކޮއްކޮމެން ކައިގެން ތިބޭކަމާއިމެދު ޝައްކެވެ.\n"ހޫމް..." ކަމީލާ ވާހަކަދައްކަންވެސް ކަންނެތްވިއެވެ. އެނދުމަތީގައި އޮތް ކޭކު ހުސްކުރި ޕެކެޓްދައްކާލިއެވެ. އެވަގުތު ދޮރު މަތިން މީހެއްގެ ހިލަންވިހެން ހީވެގެން ލިއަމް އެނބުރި ބަލާލިއިރު ދޮރުމަތީގައި ހުރީ އިރްފާންއެވެ. އިރްފާންގެ މޫނު ހީވަނީ ރަތްކަމުން އަނގުރު އަލިފާންކޮޅެއް ހެނެވެ.\n"އަދިވެސް ލިއަމް ތިކުއްޖާ ޅަކުރެވޭތޯ ބަލާ، ބެލެނިވެރިއަކަށް ދާން މިޖެހެނީ ބަލަ މި ބައްޕައޭ، ހުރިހާ ލަދެއް ގަންނަނީ ދެވަނަ މީހެއް ނޫން، ކަމީލާއަށް ހިސާބު ޓެސްޓުން ލިބުނީ އެންމެ އަށް މާކްސް، އަޑުއިވިއްޖެތަ؟ އެންމެ އަށް މާކްސް، ދެންވެސް ފޯނެއް ގަނެދީފައި ހަތަރުދަމު ޗެޓްކުރުވަން ބައިންދާ، ލިއަމް ވަޒީފާއަށް ދިޔުން ހުއްޓާލާފައި ކަމީލާއަށް ޓިއުޝަންދޭން ފަށާ، ނޫނީ މީހަކު ގެނެސްގެން އޭނަ ދެވަނަ އަހަރު ކްލާހުގައި ރިޕީޓްނުކޮށް ސަލާމަތް ކުރަން އުޅޭ، އަހަރެންގެ އަތަކު ނެތް ޓިއުޝަން ފީ ދެއްކޭނެހާ އެއްޗެއް، ޓީޗަރުންވެސް އަހަރެމެން ފޭރިގެން ދުނިޔޭގައި އުޅެން ތިބި ބަޔެއް...." އިރްފާންގެ ހިތުގައި އެހެން މީހުން ކުރާ މަސައްކަތަކަށް ގަދަރެއް ނެތެވެ. އޭނަގެ ކުރިމަތީގައި ލިއަމްއަކީވެސް މީހެއް ނޫނެވެ.\nލިއަމް ދޮންބައްޕައާއި ދިމާލަށް އެއްޗެކޭ ނުބުނެ އަދި މި ހުންނަނީ ކޮއްކޮމެން ގޮވައިގެން ދާނެ ހިޔާވައްސެއް ނެތީމައެވެ. މަންމަގެ ހައްގުގައެވެ. ދޮންބައްޕަގެ ލާ އިންސާނީ ގެވެށި އަނިޔާތައް ފެނުނު ކޮންމެ ދުވަހެއްގައި ލިއަމްގެ ކެތްތެރިކަން ކޮޅުން ލާ ހިސާބަށް ދިޔައެވެ. އަތް އިސްކުރަން މަޖުބޫރުކުރާ ހާލަތަށް ދިޔައެވެ. ނަމަވެސް މަންމަ ރޮއި އާދޭސްކޮށްގެން އޭނަ ކެތްކުރީއެވެ. މިއަދު މަންމަ މި ދުނިޔޭގައި ނެތަސް މަންމަގެ ރޫހު އަބަދުވެސް އޭނައާއިއެކުގައި ވާނެއެވެ. މަންމަގެ ހިތުގައި ޖެހޭފަދަ ކަމެއް ކުރާކަށް ލިއަމް ނޭދެއެވެ. ނަމަވެސް ދޮންބައްޕަ އީކާއަށް އަނިޔާކުރާތަން ފެނިއްޖެއްޔާ އޭނައަށް ހިމޭނުން ހުރެވިދާނެ ހެއްޔެވެ؟ ދޮންބައްޕަ އީކާ ދެކެ ރުޅިއަންނަނީ މާ ވަރަށެވެ. އީކާއަކީ ދޮންބައްޕަގެ ދަރިއެއްކަމަށް ގަބޫލުކުރަން އަދިވެސް އިރްފާން ތައްޔާރެއް ނޫނެވެ. އީކާ ދުނިޔެއަށް ނޭވާލީ ވަގުތުން ފެށިގެން އެކުއްޖާގެ ބަދުނަސީބަކަށްވީ އިސްތަށިގަނޑާއި ހަމުގެ ކުލަ ހުދުވުމެވެ. އިރްފާން ދެކޭގޮތުގައި އަންހެނުން އޭނައަށް ބޭވަފާތެރިވީއެވެ. ޑޮކްޓަރުން ވިސްނާދިނަސް އިރްފާން ހުރީ ގަބޫލުކުރާ ގޮތަކަށް ނޫނެވެ. މީހުން ދައްކާ ވާހަކަ ނެގޭނީވެސް ސިކުނޑި ހަމައިގާ ތިބޭ މީހުންނަށެވެ.\nއޭރު ކަމީލާ ބިތަށް ލެނގިލައިގެން ބުދެއްހެން އެއް ދިމާލަކަށް ބަލަހައްޓައިގެން އިނެވެ. ބައްޕަ ކިޔާ އެއްޗަކާއިމެދު ވިސްނަން އިނީއެވެ. ބައްޕަގެ ފަރާތުން އެފަދަ ރުޅިވެރި ބަސްތައް އަޑު އަހާތާ ކިތަންމެ ދުވަހެކެވެ. ނަމަވެސް ކަމީލާގެ ގައިގާ ބައްޕަ މިވީހާތަނަށް ޖަހާފައެއް ނުވެއެވެ. ކަމީލާ އިން ގޮތުން އޭނައަށް އިހުތިރާމް ނުކުރިކަމަށް ނިންމާފައި އިރްފާން ކުރިއަށް ޖެހިލިގޮތަށް މޫނުގައި ބޮނޑިއެއް އެޅިއެވެ. ކަމީލާ ސިހުނެވެ.\n"ވަޓް....." ކަމީލާ ދެލޯ ބޮޑުކޮށްލަމުން ކިޔާލެވުނީ ބޭ އިޚުތިޔާރުގައެވެ. އެއީ އިރްފާންގެ މޫނުމަތީގައި ޖެހި އެތިފަހަރަކަށް ވިއެވެ.\n"އަދި ލަދު ކުޑަކޮށްފައި ސުވާލު އެބަކުރަމެއްނު، ވެގެން އުޅޭގޮތެއް ކަމީލާއަށް ނޭގޭތަ؟ ކިޔަވާށޭ ކިޔާފައި އަހަރެމެންނަށް މަކަރު ހަދަނީއެއް ނޫންތަ؟" އިރްފާން އަނދައިގަތެވެ. ކަމީލާގެ މޫނު ރަތްވިއެވެ. ލިއަމްވެސް ހުއްޓާ ބައްޕަ އެގޮތަށް ޖެހީމަ ކަމީލާ ވަރަށް ދެރަވެ ލަދުގަނެއްޖެއެވެ. ދޮންބެ މޫނަށް ބަލާލެވުނީ ކަރުނުން ފުރިފައިވާ ދެލޮލުންނެވެ. އޭރު ލިއަމް ހުރީ ދުރަށް ބަލަހައްޓައިގެންނެވެ. ލިއަމްގެ ހިތުގައި ހިނގަމުންދާ ކަންތައްތަކެއް ކަމީލާއަކަށް ނޭގެއެވެ. ކޮއްކޮމެން މި އަނިޔާތަކުން ސަލާމަތްކޮށް ނުދެވިގެން އޭނަ ހިތާ ކުރާ ހަގުރާމަ ދެނެވޮޑިގެންވަނީ މާތް ﷲއެވެ.\nއިރްފާންވެސް ކަމީލާގެ ގައިގާ ބޮނޑިއެއް އަޅާފައި ދެރަވީކަން ނޭގެއެވެ. އިތުރު ވާހަކައެއް ދެއްކުމެއްނެތި އޭނަ ނުކުމެގެން ދާން ހިނގައިގަތެވެ.\nލިއަމް ވަރަށް ވިސްނިއެވެ. އޭނަ މީހަކާއި ކައިވެނިކޮށްގެން ގެއަށް ގެނެސްފިއްޔާ ކޮއްކޮމެންނަށް އެކަމުގެ ރަގަޅު އަސަރުކުރާނެ ބާވައެވެ. މަންމަ އެދުނުފަދައިން އަވަށްޓެރިކުއްޖެއް ކަމަށްވާ މާހާ އާއި ކާވެނިކުރަންވީއެވެ. އެއީ މަންމަ ބުނިގޮތުން ވިއްޔާ ގެވެހި ރަގަޅު އަންހެންކުއްޖެކެވެ. ހިންދީ ސީރީޒްތައް ބަލާފައި މަންމަ އަބަދު ބުނެފައިވަނީ މާހާ އަކީ އެފަދަ ކުއްޖެއް ކަމުގައެވެ. ކިޔަމަންތެރިވާނެ ކަމުގައެވެ. ހަގީގަތުގައިވެސް ކަމީލާމެންނަށް އެއްޗެއް ދަސްވާނީ ރަގަޅު އަންހެނެއްގެ ނުފޫޒު ގޭގައި އޮތީމައެވެ. މަންމަ ނެތުމުގެ އުނިކަން ދުވަހަކު ފޫނުބެދުނަސް އޭނައަށް ވެވޭވަރަކުން ކޮއްކޮމެން ރަގަޅުކުރަން ހާދަ ބޭނުމެވެ. ލިއަމް އެކި ގޮތްގޮތަށް ވިސްނާފައި ދޮންބައްޕަ ގާތުގައި މީހަކާއި އިންނަ ވާހަކަ ދައްކާއިރަށް ބުނީ ލިއަމް އަމިއްލަ ތަނެއް ހޯދައިގެން ދިޔުމަށެވެ. މިގޭގައި ހުރެވޭނީ ކުއްޔަށް ކަމުގައެވެ. ލިއަމް ގޮތް ހުސްވިއެވެ. ދޮންބައްޕަގެ ހަރުކަށިކަމާއިމެދު އިންތިހާއަށް އަސަރުކުރިއެވެ. އޭނަ ވަޒީފާއަށް ދާން ފެށިފަހުންވެސް މިގޭގެ ހުރިހާ ޚަރަދެއްހެން ބަލަނީ އޭނައެވެ. އެވަރުންވެސް ލިބުނު ރަގަޅު ނަމެއް ނެތެވެ. މީހަކާއި އިނުމަށްފަހު އަދި އުޅޭ ކޮޓަރިއަށް ހަތަރުހާސް ރުފިޔާ ދައްކަން ޖެހުމަކީ ލިއަމްއަށް ބޮޑު ޚަރަދެކެވެ. ނަމަވެސް އޭނަ މިހިރީ އެކަންވެސް ކުރާށެވެ. އެހެން ނޫންނަމަ މާހާގެ ގޭގައި އުޅެން ދިޔައިމަ އަތުން ހިނގާ ފައިސާ މާ ބޮޑުތަން ކުޑަވާނެއެވެ.\nލިއަމް އާއި މާހާގެ ކައިވެންޏަށްފަހު މާހާ އެގޭގައި ދިރިއުޅެން ފެށުމުން މޭޒުމަތީގެ ފަޅުކަން ފިލާ ގޭތެރެއަށް ދިރުމެއް ލިބުނެވެ. މާހާ ތައްޔާރުކުރާ މީރު ކެއުމަށް އިރްފާންވެސް ތައުރީފުކުރެއެވެ. މާހާއަށް ގޮވާފައި އިރުއިރުކޮޅާ ކޮފީ ހަދަން ބުނާއިރު މިއިން ޒަމާނެއްގައި އިރްފާންގެ މޫނުމަތި އަލިނުވާވަރަށް އަލިވެއެވެ. "ދަރިފުޅާ" އޭ ކިޔާފައި މާހާއާއި ވާހަކަދައްކާއިރު އަމިއްލަ ދަރިންނަށްވުރެ މާހާ ޚާއްސައެވެ. މާހާ ހުންނަނީ ބައްޕައެއްގެ ލޯބި ލިބޭތީ އެކަމާއި އުފަލުންނެވެ. ލިއަމް ކައިވެނިކުރީ ކޮންމެހެން ލޯބިންނޫނެވެ. މަޖުބޫރީ ހާލަތެއްގައެވެ. މާހާއަށް އެކަން އެނގުނީ ކައިވެންޏަށްފަހުގައެވެ. މާހާއާއި ދޭތެރޭގައި އޭނަ ކަންތައް ކުރާގޮތް ފަރުވާކުޑަކަމުންނެވެ. ނަމަވެސް މާހާގެ ހިތުގައި ލިއަމްއަށްޓަކައިވާ ލޯތްބެއްގެ ބޮޑުކަމުން އޭނަގެ ވާޖިބު އޭގެ އެންމެ ފުރިހަމަގޮތުގައި އަދާކުރެއެވެ.\nއެންމެން އެކީގައި ކެއުމުގެ އާދަ ނެތް ގެއަކަށްވިޔަސް މާހާ އައިފަހުން އެތައް ކަމެއް ބަދަލުވެއްޖެއެވެ. އިރްފާން އެންމެންނަށް އަންގާފައިވަނީ ގަޑިއަށް މޭޒުކާރިއަށް އައުމަށެވެ. ނޫނީ މާހާއަށް އުދަގޫވާނީ ކަމުގައެވެ. އެގޮތަށް ހަދަން ފެށުމުން ކަމީލާމެންނަށް އެގަޑިއަށް ކާން އަންނަން މަޖުބޫރުވިއެވެ. އިރްފާން އަލި މޫނާއިއެކު ވާހަކަދައްކާއިރު ހަގު ދަރިފުޅުގެ ސިހުން އެކުލެވިފައިވާ ދެލޮލަށް ބަލާލި މީހަކަށް އެކުއްޖާ އިންނަނީ ބިރުންކަން އެނގޭނެއެވެ. ކިރިޔާ އަޑެއް ކިޔާލިޔަސް އީކާ ސިއްސައިގެން ދެއެވެ. ކަމީލާ އިނީ އާދައިގެ މަތިން ލޯ ހުޅުވާލަން އުދަގޫވެފައެވެ. ރަތްކުލައިގެ ހެދުމަކާއި ކަޅުކުލައިގެ ހަރުވާޅެއް ލައިގެން ހުރިއިރު އެ ދޮންމޫނަށްވެސް ރަތްކުލަ ވެރިވެފައިވާހެން ހީވެއެވެ. މުށި ދެލޮލުން މީހަކާއި ހަތަރުކަޅި ހަމަނުކުރަން އޭނަ މަސައްކަތްކުރެއެވެ.\n"ލިއަމްއަށް އަހަރެން ބުނީމަ އެކަމެއް ނުވިއެއްނު....." އިރްފާން ވާހަކަދެއްކީ ރީތިކޮށެވެ.\n"ކޮންކަމެއްތަ؟ "ލިއަމް ހައިރާންވިއެވެ.\n"ކަމީލާގެ ޓިއުޝަނަށް މީހަކު ހޯދަން އަހަރެން ބުނިތާ ހަފްތާއެއްވެއްޖެ، އެންމެފަހުން ލިއަމްއަށް ނުވިކަން އަހަރެން ކޮށްލައިފިން، ތިހާ ރަގަޅު ވަޒީފާއެއްގައި ހުރިއިރުވެސް ލިއަމްއަށް ޒިންމާދާރުކޮށް އެއްވެސް ކަމެއްކުރާކަށް ނޭގޭ......" އިރްފާން އެވަރުންވެސް ހިނިތުންވެލިއެވެ.\n"ޓީޗަރުންގެ ތެރޭގައި ދަންނަ މީހަކު ނޫޅޭ، އެހެންވެ ފްރެންޑެއްގެ ގާތު ވާހަކަ ދައްކައިގެން މީހަކު ހަމަޖައްސާދޭނަމޭ ބުނި...." ލިއަމްވެސް ހިނިތުންވެލިއެވެ. ކޮންމެވެސް ސަބަބަކާއިހެދި ދޮންބައްޕަގެ ތަބީއަތު މުޅިން ރަގަޅުވެ މިޒާޖަށް ބޮޑު ބަދަލެއް އައިސްފައިވެއެވެ. ގެއިން ބޭރުގައި އެކުވެރިންނާއިއެކު އުޅޭ އުޅުން މަދުކޮށްލައިފިއެވެ. ގުޑުގުޑާ ބޮއިގެން ރައްޓެހިންނާއި އެކީގައި އަނގަ ތަޅަން އިންނަތަން މިހާރު ފެންނަނީ ހާލަކުން ފަހަރަކުއެވެ. އެންމެ ފާހަގަކުރެވެނީ ރުޅި މައިތިރިވެފައިވާ ވަރެވެ. ބޮލަށް އެރިފައިވާ ޝައިތާނާ ދިޔައީ ކޮންފަދަ ކަމެއްކޮށްގެން ބާވައެވެ. މިގެއަށް ހަދާފައިވާ ސިހުރު ނެތިގެން ދިޔައީހެއްޔެވެ؟ ލިއަމް އަށް ސަބަބެއް ނުވިސްނުނެވެ.\n"އެމީހަކު ކެންސަލް ކުރުވާ، އަހަންނަށް މާރަގަޅު ޓީޗަރެއް ލިބިއްޖެ، ހިސާބަށް މާ މޮޅު މީހެއްކަމަށްވަނީ، ޖީނިއަސްއެކޭ އިސްމާއީލް މަގޭގާތު ބުނީ، އަހަރެން އިސްމާއީލްއަށް އިތުބާރުކުރަން، އަނެއްކާ މި ބުނާ މީހަކު އަންނަނީ އަގަކަށް ނޫން، ހިލޭ ސާބަހަށްކޮށްދޭ މަސައްކަތެއްގެ ގޮތުގައި ކޮށްދޭން އެމީހާ ބޭނުމީ، ކަމީލާ ބޭނުން ކުދިންނެއް ގެނަޔަސް ރަގަޅުވާނެކަމަށް މަށަށް ފެނޭ، އެހާ ރަގަޅުކަމެއް މީހަކު ކޮށްދޭއިރު ގިނަކުދިންނަށް އެއްޗެއް ބުނެދެވުނީމަ އެމީހާއަށް ލިބޭ ހިތްހަމަޖެހުންވެސް ބޮޑުވާނެ، ދަރިފުޅާ މާހާ، ކަޅު ސައިތަށްޓެއް ހަދާދީފާނަންތަ؟ " އިރްފާން މާހާއަށް ބަލައިލީ ހިނިތުންވެލަމުންނެވެ. އޭރު ލިއަމް އިނީ ފޯނާއި ކުޅެންކަމުން ދޮންބައްޕަގެ އެ އޯގާތެރި ހިނިތުންވުމެއް ނުފެނުނެވެ.\nމާހާ ތެދުވެގެން ހިނގައިގަތެވެ. އަދާ ފަހަރަކު ރޮށިކޮޅެއް އަނގަޔަށް ލައިގެން އިނދެ ބާރުލާފައި ހަފަމުން ދެއެވެ. ލިއަމް ކަމީލާގެ ރޮށި ކުދިކުދިކޮށް ކޮށާލަދިނުމުން ކާންފެށިއެވެ.\n"ދެން ބައްޕަ އުޅޭގޮތުން ހާދަ ފޫއްސެއްވޭ، މިރަށުން ރަގަޅަށް ކިޔެވެނީއެއް ނޫން، މިހާ ބޯރިން ތަނެއްގައި ކިޔަވާހިތްވާނީވެސް ކާކުތަ؟ އަހަރެން ބޭނުމީ މާލެ ދާން، މި ނަރަކައިން ސަލާމަތްވާން، މިހާރު މިއީ ލައިކް ހެލް، އެއްގޮތަކަށްވެސް އުޅެން ބޭނުމެއްނޫން، ދޮންބެއާއި އަދާ އަދި މާމަ ގޮވައިގެން މާލެއަށް ބަދަލުވާން މިހާރު ބޭނުމީ، ބައްޕަ ތިއީ އަންޑަސްޓިން މީހެއްނޫން، މިރަށުން ދުވަހަކު ބޭރަށް ގެންދަނީއެއްނޫން، ޗުއްޓީގައި މަންމަ އަހަރެމެން ގެންދަން އުޅުނަސް އަބަދު ބަހަނާދައްކާފައި ނުގެންދާނެ، ދުވަހަކު އަހަރެމެންގެ ހެޕިނެސް އަކަށް ނުބަލާ......" ކަމީލާ ހިތާހިތުން އެކި ވާހަކަދައްކަން އިންއިރު ބައްޕަގެ ވާހަކައަށް ޖަވާބު ދިނުމަކީ ބޭނުން ކަމަކަށް ނުވިއެވެ. އިރްފާން ލިއަމް ގާތުން ވަޒީފާގެ ޚަބަރު އޮޅުން ފިލުވަންފެށިއެވެ. ކަމީލާ އިނީ މޭ ނުބައިކުރާގޮތްވެފައެވެ. ކާންތިބެގެން ބައްޕަ ކޮންމެފަދަ ވާހަކައެއްވެސް ފަށާފާނެއެވެ.\nއެރޭ ނިދަން އޮވެފައި ކަމީލާ ތޫލިކޮށް ހަޅޭއްލަވައިގެންފާ އެނދުގައި އިށީނުމުން އީކާ ހައިރާންކަމާއިއެކު ސުވާލުކުރިއެވެ. ކަމީލާ ބުނީ ހުވަފެނުގައި ޓިއުޝަން ދޭން ހަންޑިއެއް އައިސްގެން އުޅެނިކޮށް ފެނުނީކަމުގައެވެ.\n"ޓިއުޝަން، ޓިއުޝަން، ޓިއުޝަން، އަބަދު ބައްޕަ އެހެން ކިޔާތީ ބޮލަށް އެނޫން އެއްޗެއް ނުވަދޭ، ހާދަހާ މަ ރުޅިއެއް އާދެއޭ....." ކަމީލާ ބާލީހުން އެނދުމަތީގައި ތަޅަންފެށިއެވެ. އީކާއަށް މަޖާވިވަރުން ހެވިއްޖެއެވެ.\nކަމީލާ ހަވީރު މާމަގެ ގެއަށް ދިޔައީ ދެބެންގެ ދެދަރިކުދިން ތަކެއް މާލެއިން އައިސްގެން އުޅޭތީ ބައްދަލުކޮށްލާށެވެ. އެގޭތެރެއަށް ވަދެފައި ކަމީލާހުރީ ހުއްޓުން އަރާފައެވެ. ރޫބީއާއި ޚުޝީ ރީތިކަމުގެ ކޮޅެއްނެތެވެ. ހުރަސްރޮގުދެމި ޓީޝާޓާއި ސްކިނީލައިގެން ތިބިއިރު އިސްތަށިގަނޑުވެސް އޮތީ ލެޔަރސްކޮށް ކޮށާލާފައެވެ. އަތާއި ފައި ފަޅުފިލުވާފައިވަނީ ރަނުގެ ގަހަނާއިންނެވެ. ކަމީލާ ލައިގެން ހުރި ހަރުވާޅު ހެދުމުގެ ސަބަބުން ކަމީލާ ލަދުގަންނަގޮތްވިއެވެ. ސްކާފްއެޅީވެސް މަންމަ މަޖުބޫރުކޮށްގެންނެވެ. ކަމީލާގެ ހުވަފެނީ ދުނިޔޭގައި އޭނަވެސް އުޅެނީ ޚުޝީމެން ފަދައިން އެހާ ސްޓައިލިޝްކޮށެވެ. އޭނަ މާލެދާން ބޭނުންވާ ސަބަބަކީ މިއީއެވެ. ކަމީލާގެ ހިތް އެކުދިންގެ ހެދުމުގެ ވައްޓަފާޅިއަށް ތައުރީފުކުރިއެވެ. އެންމެން އެކީގައި ކޮޓަރިއަށްވަދެ ލެޕުން އިނގިރޭސި ސީރީޒްއެއްބަލަން ތިބިއިރު ޚުޝީމެން ދައްކަނީ އެކުދިންގެ ބޯއިފްރެންޑުންގެ ރީތިކަމުގެ ވާހަކައެވެ.\n"ކައްމިގެ ނުހުރޭތަ ބިޓެއް ؟ " ރޫބީ އަހާލައިފިއެވެ.\n"ބޭޑް ލަކް، އަދި ތި ނަސީބެއް ނުލައްވާ....." ކަމީލާ ބޯ ހޫރާލިއެވެ.\n"ލިއަމް މެރީކޮށްފި ދޯ، މަންމަ ބުނި ވަރަށް ސިމްޕަލްކޮށް ޑްރެސްކުރާ ކުއްޖަކާއި ލިއަމް މެރީކޮށްފިއޭ، ނުވެސް ގުޅެއޭ، އައި މީން ލިއަމް އެހާ ހެންސަމް މީހަކަށްވީއިރު އޭނަ ބޭނުން ކޮންމެ ކުއްޖެއް ވާން ހުއްޓާ ދެން އެހާ ކަޓުކޮށް އުޅޭކުއްޖެއް ޗޫޒްކުރީމަ ވަރަށް ވިއަޑް، ކައްމިވެސް އަހަރެމެންނާއިއެކު މާލެއަށް ހިނގާ...." ރޫބީ މާލޭގެ އެކި ވާހަކަތައް ދައްކާފައި ކަމީލާ އިތުރަށް ދަހިކުރުވިއެވެ. ކަމީލާ އެއްބަސްވާކަށް ބޭނުމެއް ނޫނެވެ. ނަމަވެސް އެއީ ކަމީލާގެވެސް ހުވަފެނެވެ. އޭނަގެ ގެއިން ފެންނަ މަންޒަރުތަކުން ފޫހިވާވަރު ބަޔާންކޮށެއް ނުދެވޭނެއެވެ. މަންމައާއި ބައްޕަ ކޮޓަރީގެ ހަތަރުފާރުން އެތެރޭގައި ކުރާ ހަނގުރާމަ ކުޑައިރުއްސުރެ އޭނަގެ ސިކުނޑީގައި އުދަގޫކުރާ އެއްޗަކަށްވެފައިވެއެވެ. ދޮންބެ މީހަކާއި އިނުމަށްފަހު އޮންނަ ގުޅުމަށް ދޭނެ ނަމެއް ކަމީލާއަކަށް ނޭގެއެވެ. އޭނަގެ އުމުރުން ޅަކަމުގައި ވިޔަސް ލޯތްބަކީ ކިހާވަރެއްގެ ޖަޒުބާތެއްކަން ފިލްމުތަކުން އެނގިފައިވެއެވެ. އޭނަ ބޭނުމީ ޖޫލިއަޓް ފަދައިން ލޯބިވާށެވެ.\n"އޭލެވެލް ނިންމާލާފައި ދާނަން އިރާދަކުރެއްވިއްޔާ...." ކަމީލާ އޮތީ ދަތްދޮޅީގައި އަތް ވިއްދާލައިގެންނެވެ.\nކަމީލާއަށް މަންމަ ދަސްކޮށްދީފައިވަނީ ބައްޕަގެ ގަދަރު ހިފެހެއްޓުމަށެވެ. ގަދަރުވެރި އަދި އަބުރުވެރި ދިރިއުޅުމެއް އުޅުމަށެވެ. މަންމަ އެކުދިން ދޫކޮށްލާފައި މާ އަވަހަށް ދިޔަ ކަމުގައި ވިޔަސް އެ ނަސޭހަތުގައި ކަމީލާ ހިފަހައްޓާނެއެވެ.\n"ބޯރޑް ނުވޭތަ؟ މިރަށުގައި ނޫޅޭ ރީތި މީހެއް....." ޚުޝީ ބުނެލިއެވެ.\n"މާލެއިން ރީތި މީހުން ފެނޭތަ ؟ އަހަންނަށް ހިޔެއް ނުވޭ، މިބުނީ ވާހަކަތަކުގައި ސިފަކުރާހާ ރީތި މީހުންގެ ވާހަކަ........" ކަމީލާ ލާނެތްގޮތަކަށް ހިނިތުންވެލިއެވެ.\n"އޮފްކޯޒް ޑާލިން، އެހެންވެގެންނޭ މިބުނަނީ އަހަރެމެންގެ ގޭގައި ސްޕޭސް އެބައޮތޭ، ހިގާބަލާށޭ، ވިލެޖް މައުސްގެ ގޮތުގައި އަބަދު ހުއްޓަސް ދުނިޔެއެއް ނުފެންނާނެ، މިތާގައި ހުރެގެން އެންމެފަހުން ކޮންމެވެސް ކަތީބެއްގެ ދަރިއަކާއި ދެވާފައި ދަރިން ބަލަން ގޭގައި އިންނަން ޖެހިދާނެ، ބޮޑުބޭބެގެ ހުއްދަ ނެތަސް ފިލައިގެން ހިނގާ...." ރޫބީ ޚިޔާލެއް ދިނެވެ. ކަމީލާ އަށް އެ ޚިޔާލު ކަމުދިޔައެވެ. ނަމަވެސް ބައްޕަ އެކަނިކޮށްލާފައި ދުރަށް ދާން ކެރޭނީ ކިހިނެއްހެއްޔެވެ؟ މާމަވެސް އެކަނިވާނެއެވެ. ކޮއްކޮ އަށް ވާނެގޮތެއްވެސް ނޭގެއެވެ. ސްކޫލްގައި ކޮއްކޮއާއިމެދު ދެރަގޮތެއް ވިޔަސް ހިމާޔަތް ދޭން އަބަދު ހުންނަ މީހަކީ ކަމީލާއެވެ. އަނގައިން ބުނެލަން ފަސޭހަވިޔަސް އަމަލުކުރަން އުދަގޫވާނެއެވެ. އެހެންނޫނަސް ބައްޕައާއިމެދު ހެޔޮކޮށް ހިތަން މަންމަ ފަށްފަށުން ވަސިއްޔަތްކޮށްފައިވެއެވެ. ބައްޕަ ދަރިންނަށް ނުބައި ވިޔަސް ދަރިން ޖެހޭނީ އެކަން ހަނދާން ނައްތާލާފައި ހެޔޮކޮށް ހިތަންކަމުގައި މަންމަ ވަނީ ބުނެދީފައެވެ.\n"ޔޫ ލުކް ޕްރިޓީ، ތިހާ ކަޓު ހެދުމުގައި ހުންނައިރުވެސް ކިހާ ރީތި، ފެޝަންވެލީމަ ހުރިހާ ބޯއިސްތައް ފަހަތުން އަންނާނެ، ހުވާ މަ މިހާރުވެސް ޖޭވާން ފަށައިފި...." ރޫބީމެން ދައްކަން ފެށި ވާހަކައަކުން ކަމީލާ ކުޑަކޮށް އުފާވިއެވެ. އޭނަ ރީތިވެގެން އަންހެންކުދިން އުޅުނީމަ އަޖައިބެއް ނޫންހެއްޔެވެ؟ ސްކޫލްގައި އުޅޭ ފިރިހެންކުދިންތައް އޭނަދެކެ ބިރު ގަނެއެވެ. ބަލާލަންވެސް ޖެހިލުންވާނެއެވެ.\nކަމީލާ ގެއަށް އައިއިރު ލިބުނީ ދެރަވާފަދަ ޚަބަރެކެވެ. އަވަށްޓެރިއެއްގެ ކުއްޖަކު މާ ބޮޑަށް ބަލިވެގެން އޭނަ ގޮވައިގެން ދޮންބެ މާލެ ފުރަންޖެހުނީއެވެ. ކަމީލާއަށް ނުރޮވުނީކިރިޔާއެވެ. އޭނަވެސް ތަނަކުން ވެއްޓި ތަނެއް ބިންދައިގެން ދާނެނަމައެވެ. ވަރުގަދަ ބައްޔެއް ޖެހިގެން މާލެ ފޮނުވާލާނެނަމައެވެ. ގިފިއްޔަށްވަދެ ފޭރުގަހަށްވެސް އެރިއެވެ. ފާރުމައްޗަށް އެރިއެވެ. ގަސްތުގައި ފުންމާލާކަށް ނުކެރުނެވެ. އެހާލެއްގައި އުޅެފައި ކޮޓަރިއަށް ވަންއިރު އީކާއޮތީ މާ މަޑުން އެނދުގައި އޮށޯވެލައިގެންނެވެ.\n"ކިހިނެއްވީ ސްނޯވައިޓް...." ކަމީލާ އީކާއަށް ލޯބިން ކިޔާއުޅޭ ނަމުން ގޮވާލައިފިއެވެ.\n"ހުންއައީ...." އީކާ އޮތީ ދެލޯ ބޮޑުކޮށްގެންނެވެ.\n"ދޮންބެ ދިޔައިމަ އީކް ބަލިވާން ތިއެނގުނީ، އައިމް ނޮޓް އެ ޑޮކްޓަރ، ނޭގޭ ތިކަމާ ކުރާނެ ބޭހެއްވެސް، ތަނަކަށް ތަދުވޭތަ؟ " ކަމީލާ އީކާގެ ގާތުގައި އިށީދެ ބޮލުގައި ފިރުމާލިއެވެ.\n"ބޮލުގައި ރިއްސާތީ މިއުޅެނީ...." އީކާ ދެލޯ މަރާލިއެވެ.\n"ޑޯންޓް ވޮރީ، ދޮންބެއަށް ގުޅީމަ ބުނާނެ ހަދަންވީގޮތް...." ކަމީލާ ވާހަކަދައްކަން ފެށިތަނުން އިރްފާން ކޮޓަރީގެ ދޮރު ހުޅުވާލައިފިއެވެ.\n"ކަމީލާ، ޓިއުޝަން ޓީޗަރ އަންނާނެ އަށެއް ޖަހަންވާއިރަށް، ތައްޔާރުވާތި، ކޮބާ މާހާ ދައްތަ...." އިރްފާން އަހާލީ ހުރިހާ ތަނަކަށް ނަޒަރު ހިންގާލަމުންނެވެ. ކަމީލާ ފޫހިގޮތަކަށް ނޭގެއޭ ބުނެލާފައި ކޮއްކޮ ބަލިވެ އުޅޭ ވާހަކަ ބުނެލީ ބައްޕަ އަޅާނުލާނެކަން އެނގިހުރެއެވެ. ބައްޕަ އެހާވަރަށް އީކާދެކެ ރުޅިއަންނަ ސަބަބު ކަމީލާއަށް އެނގުނީ ވަރަށް ފަހުންނެވެ.


Hilton kamunugosgen Taj hotel ah badhuvaan team ah edhenee\nހިލްޓަން ކަމަނުދޭ، ހުރިހާ ޓީމަކުން ވެސް ތިބެން ބޭނުންވަނީ ތާޖް ހޮޓަލުގައި\nއިންޑިޔާގެ ޓްރިވެންޑްރަމުގައި ހުންނަ ފަސްތަރީގެ ހިލްޓަން ހޮޓާ ކަމުނުގޮސްގެން ސާފް ސުޒުކީ ކަޕް ފުޓްބޯޅަ މުބާރާތުގައި ވާދަ ކުރާ ޓީމުތަކުން ތާޖް ހޮޓަލަށް ބަދަލުވާން އެދިއްޖެ އެވެ.\nހޮލްޓަން ހޮޓަލާ މެދު އެންމެ ބޮޑަށް ހިތްހަމަނުޖެހިފައިވަނީ އަފްގާނިސްތާން ޓީމެވެ. އެ ގައުމުގެ ކޯޗު ބުނީ ކޮޓަރިތައް ވަރަށް ކުޑަކަމަށާއި ނިދާ އެނދުވެސް ކުޑަކަމުން ދެ ކުޅުންތެރިއަކު މިހާރު އެނދުން ވެސް ވެއްޓިއްޖެ ކަމަށެވެ. އަދި ހޮޓަލުގެ މުވައްޒަފުންގެ އަމަލުތަކާއި ހޮޓަލުގެ ހިދުމަތްތައް ވެސް ކަމުނުދާ ކަމަށެވެ. އެ ގޮތުން އޭނާ ފާހަގަކުރި މައްސަަލައަކީ އިންޑިޔާ ޓީމު އެ ހޮޓަލަށް އައުމުން އަފްގާނިސްތާން ކުޅުންތެރިން ތިބި ކޮޓަރިތައް ސާފުކުރަން އެމީހުން ގާތު ބުނި މައްސަަލަ އެވެ.\nމިހެންވެ މުބާރާތް ކުޅޭ ޓްރިވެންޑްރަމުގެ ގްރީން ފީލްޑް އިންޓަނޭޝަނަލް ސްޓޭޑިއަމާ ކައިރީގައި ހުންނަ ތާޖް ހޮޓަލަށް ވަނީ ވަރަށް ބޮޑަށް ބާރުބޮޑުވެފަ އެވެ. މި ހޮޓަލަކީ ވެސް ފަސް ތަރީގެ މަޝްހޫރު ހޮޓަލެކެވެ.\nމުބާރާތް އިންތިޒާމް ކުރާ ވޯލްޑް ސްޕޯޓްސް ގްރޫޕުގެ އޮފިޝަލުން ތިބުމަށާއި މުބާރާތުގެ ރަސްމީ އޮފީސް ވެސް ގާއިމްކޮށްފައިވާ ތާޖް ހޮޓަލުގައި ބައިތިއްބަން އެ ގްރޫޕުން ނިންމާފައިވަނީ މުބާރާތުގެ ގްރޫޕް ބީގައި ހިމެނޭ ހަތަރު ޓީމުގެ ތެރެއިން ތިން ޓީމެވެ. އެއީ ދިވެހިރާއްޖެ އާއި ބަނގްލަދޭޝް އަދި ބޫޓާނެެވެ.\nތާޖް ހޮޓަލާ މާދުރުނޫން ހިސާބެއްގައި ހުންނަ ހިލްޓަންގައި ބައިތިއްބަން ނިންމާފައިވަނީ ގްރޫޕް ބީގައި ހިމެނޭ އެންމެ ފަހުގެ ޗެމްޕިއަން އަފްގާނިސްތާނާއި އޭ ގްރޫޕުގައި ހިމެނޭ އިންޑިޔާ އާއި ނޭޕާލް އަދި ސްރީލަންކާ އެވެ. މީގެ ތެރެއިން ސްރީލަންކާ ޓީމު މިހާރު ވަނީ އަމިއްލަ އަށް ތާޖް ހޮޓަލަށް ބަދަލުވެފަ އެވެ. މިހެންވެ އެ ހޮޓަލުގައި ކުރިން ވެސް ތިބި ޓީމުތަކަށް ވަނީ އެ ގައުމުތަކުގެ ފެޑަރޭޝަނުގެ ވެރިންނަށް ވެސް ޖާގަ ނުލިބިގެންނެވެ.\nވޯލްޑް ސްޕޯޓްސް ގްރޫޕުން ކޮންމެ ޓީމަކަށް ހަމަޖައްސައިދެނީ 15 ކޮޓަރި އެވެ. މިހެންވުމުން ޓީމުގެ 20 ކުޅުންތެރިންނާއި ތިން އޮފިޝަލުން ފިޔަވައި ދެން ތިބި އޮފިޝަލުންނަށް ކޮޓަރި ހަމަޖައްސައިދޭން ޖެހިފައިވަނީ ކޮންމެ ގައުމަކަށް ވެސް އަމިއްލަ އަށެވެ.\nރާއްޖޭގެ ޓީމުގެ އިންތިޒާމްތައް ހަމަޖެއްސުމަށް މިވަގުތު ޓްރިވެންޑަރަމުގައި ހަރަކާތްތެރިވަމުންދަނީ ޓީމުގެ ފިޒީޝަން އަދި އެފްއޭއެމުގެ ނޯމަލައިޒޭޝަން ކޮމިޓީގެ ވައިސް ޗެއާމަން އަހުމަދު ޝަކީބެވެ.\nއޭނާ މިއަދު ބުނީ މީގެ މަހެއްހާ ދުވަސްކުރިން އިންޑިޔާ އަށް އައިސް ހޮޓާތައް ބެލުމަށްފަހު ރާއްޖޭގެ ޓީމު ތާޖް ހޮޓަލުގައި ބައިތިއްބަން ވޯލްޑް ސްޕޯޓްސް ގްރޫޕަށް ހުށަހެޅި ކަމަށެވެ.\n"ހިލްޓަންގެ ވާގޮތަކީ ރޫމުތައް ވަރަށް ކުޑަވާނެ. އެނދެއް ބަހައްޓާފައި އެންމެ ގޮނޑިއެއް ބެހެއްޓޭނީ. ދެން ލޮބީ އޭރިޔާ ވެސް ވަރަށް ކުޑަވާނެ. އެއާ ހިލާފަށް މިތަން (ތާޖް ހޮޓާ) ކިހާ ތަނަވަސް. ކޮޓަރިތައް ވެސް ބޮޑުވެފައި އުޅެން ފަސޭހަވާނެ. އެހެން ޓީމުތަކުން ވެސް މައްސަލަ އެޖައްސާ ސަބަބަކީ އެއީ،" އިންޑިޔާގައި މީގެ ކުރިން ބޭއްވި ދެ ސާފު ޗެމްޕިއަންޝިޕުގައި ވެސް ޓީމުގެ އޮފިޝަލެއްގެ ގޮތުން ބައިވެރިވި ޝަކީބު ކިޔައިދިނެވެ.\nކުއްލި ގޮތަކަށް ލަންކާ ޓީމު ތާޖް ހޮޓަަލަށް ބަދަލުވުމުން ރާއްޖޭގެ އޮފިޝަލުންނަށް ވަނީ އެ ހޮޓަލުން ޖާގެ ނުލިބިފަ އެވެ. އަދި މި ދުވަސްވަރަކީ އިންޑިޔާގެ ހޮޓާތަކަށް ވަރަށް ބާރުބޮޑު ދުވަސްވަރަަކަށްވުމުން އޮފިޝަލުންނަށް އަދިވެސް ވަނީ މުޅިން ޖާގަ ކަށަވަރުނުވެފަ އެވެ.


ކުރިއަރައި ދިޔަމީހުންނަކީ ކޮބައިތޯ؟ – DhiSalafiyyah\nކުރިއަރައި ދިޔަމީހުންނަކީ ކޮބައިތޯ؟\n11/04/2016 އަޚްލާޤްއަލް އަޚް އަޙްމަދު ލަޠީފު\nﷲ ސުބުހާނަހޫވަތަޢާލާ އަލް ވާޤިޢާ ސޫރުތުގައި ވަހީކުރަށް ވަނީ\n:“އަދި ކުރިއަރައި ދިޔަމީހުންނަކީ ކުރިއަރައި ދިޔަމީހުންނެވެ.”\nأُولَئِكَ الْمُقَرَّبُونَ (11)\n“ކުއްތަންކުރެވިގެންވާ ބަޔަކީ އެބައިމީހުންނެވެ.”\nކުއްތަން ކުރެވިގެންވަނީކޮންތާކުތޯއެވެ ..އެބައިމީހުންނަކީ އެއިލާހާއި އެންމެ ކުއްތަން ކުރެވިގެންވާ މީހުން.\n“ނިޢުމަތުގެ ސުވަރުގެ ތަކުގައެވެ.”\nثُلَّةٌ مِنَ الْأَوَّلِينَ (13)\n“އިސްވެދިޔަ މީހުންގެ ތެރެއިން ގިނަބައެކެވެ.”\nوَقَلِيلٌ مِنَ الْآَخِرِينَ ( 14)\n“ފަހުގެ މީހުންގެ ތެރެއިން މަދުބައެކެވެ.” سورة الواقعة\n” سابقون ” ކުރިއަރައި ދިޔަމީހުންނަކީ ކޮބައިތޯ؟ ކޮންބައެއް ތޯ؟ އެބައިމީހުންނަކީ ރަސޫލުﷲޞައްލަﷲ ޢަލައިހި ވަސައްލަމަ ގެ ޞަޙާބީންނެވެ. އަދި އެބޭކަލުންނަށްފަހު ވަޑައިގެންނެވި ތާބިޢީންނެވެ. އެބޭކަލުންވަނީ އަޅުގަނޑުމެންނަށްވުރެ ދެ ކަމެއްގައި ކުރިއަރައި ގޮސްފައެވެ. އެބަމީހުންނަކީ ” سابقون ” އެހެނީ އެބައިމީހުން ދިރި އުޅުނީ އަޅުގަނޑުމެންނަށްވުރެ ކުރީގައެވެ. އަދި އެބައިމީހުން ވަނީސުވަރުގެ ޙާޞިލުކުރުމުގައި އަޅުގަނޑުމެންނަށްވުރެ ކުރިއަރައި ގޮސްފައެވެ. ސުވަރުގެ އެދިގެން ގަދައަޅައި މަސައްކަތް ކުރުމުގައި މަރުވެ ގޮސްފައިވަނީ އަޅުގަނޑުމެންގެ ތެރެއިން ވަރަށްމަދު ބައެއް. ﷲ ސުބުޙާނަހޫ ވަތަޢާލާ ހެޔޮކަންތައްތަކަށް އެދިގެން މަސައްކަތް ކުރާމީހުންނަށް ވަނީ ތަޢުރީފުގެ ބަސްވަހީ ކުރަށްވާފަ. ދުނިޔޭގެ ކަންތައްތަކުގައި ވާދަކުރާ މީހުންނަކަށް ނޫން. އެކަކު އަނެކަކަށް ވާދަކޮށް ހެޔޮކަންތައްތަކުގައި ކުރިއަރައިދާ މީހުންނަށް. ސުވަރުގޭގެ އެންމެ މަތީދަރަޖަ ޙާޞިލު ކުރުމުގައި ކުރިއަރާދާ މީހުން. މުއުމިނު އިންސާނާ އެދޭނީ ހުރިހައި އެންމެންނަށްވުރެ ކުރިއަރައި ގޮސް، އަލްފިރުދައުސުލް އަޢުލާ ޙާޞިލުކުރުމަށް. އާދެ!ސުވަރުގޭގެ އެންމެ މަތީދަރަޖަ ކަމުގައިވާ އަލްފިރުދައުސުލް އަޢުލާ ޙާޞިލު ކުރުމަށް.\nރަސޫލުﷲ ޞައްލަﷲ ޢަލައިހި ވަސައްލަމަ ހަދީޘް ކުރައްވާފައި ވަނީ “ތިޔަބާމީހުން ސުވަރުގެއަށް އެދޭހިނދު އަލްފިރުދައުސަށް އެދޭށެވެ.”\nއެހެނީ އެއީމުއުމިނުންގެ ސިފައެއް. އެބައިމީހުންނަކީ ” سابقون ” مسبقون ” ” يتسا بقون “. އެބައިމީހުން ހެޔޮކަންތަކުގައި އެކަކު އަނެކަކަށް ވުރެކުރި އަރައި ދިއުމަށް މަސައްކަތް ކުރޭ\nރަސޫލުﷲ ޞައްލަﷲ ޢަލައިހި ވަސައްލަމަ ދެމީހެއްގެ ވާހަކަ ކިޔައި ދެއްވާފައި ވޭ. އެދެމީހުން ހުރިހައި ހެޔޮކަމެއްގައި އެކަކު އަނެކަކާ ވާދަ ކޮށްފައިވޭ. އެދެމީހުން ﷲއަށްޓަކައި އެކަކު އަނެކަކުދެކެ ލޯބިވި. އެދެމީހުން ނަމާދު ކުރުމުގައި އެކަކު އަނެކަކަށް ވުރެ ކުރިއަރައި ދިއުމަށް މަސައްކަތް ކުރި. އެކަކު އަނެއްކަކާއި ރޯދަހިފުމުގައި ވާދަ ކުރި. އެކަކު ދެދުވަހު ރޯދަ ހިފިކަން އެނގިއްޖެނަމަ އަނެކަކު ތިން ދުވަހު ރޯދަ ހިފި. އެކަކު ހޯމަ، ބުރާސްފަތިދުވަހު ރޯދަ ހިފިކަން އެނގިއްޖެނަމަ އަނެކަކު ދެދުވަހުން އެއްދުވަހު ރޯދަހިފި. އެއް އަޚާ ޞާދަގާތެއް ކޮށްފިނަމަ އަނެއް އަޚާ އެއަށް ވުރެ ގިނައިން ޞަދަގާތް ކުރި.\nއެއްދުވަހަކު އެދެމީހުން ޖިހާދަށް ނުކުތް. މުސްލިމުން ގެދޮރުން ބޭރުކޮށް އެބައި މީހުންނަށް އަނިޔާވެރި ވަމުންދިޔަ ދުޝްމަނުން ތަކަކާއި ހަނގުރާމަ ކުރަން ދިޔަ. މިއީ ސުވަރުގޭގެ އެންމެ މަތީދަރަޖަ ޙާޞިލު ކުރަން ލިބުނު ފުރުޞަތެއް ކަމުގައި ދެކިގެން. އެހެނީ ﷲ ސުބުޙާނަހޫ ވަތަޢާލާ ނިކަމެތިން ރައްކާތެރިކޮށްދޭ މީހުންދެކެ ލޯބިވެ ވޮޑިގަންނަވާ. އެދެމީހުން ހަނގުރާމައިގެ މައިދާނަށް ނުކުމެ ދުޝްމަނުންނާއި ހަނގުރާމަ ކުރަމުން ގެންދިޔަ. އެދެމީހުން އެކަކު އަނެކަކަށް ގެއްލުނު. އަދި އެތަނުން އެކަކު ދުޝްމަނުންގެ އަތްދަށުގައި ހަތްޔަރު ވި. ދުޝްމަނުން އޭނާއަށް އަނިޔާކުރަމުން ގެންދިޔަ. އަދި އެބައިމީހުން އަނިޔާކުރަން ފަށާއިރަށް ހިނިތުންވޭ. ދެން މުޝްރިކުން އޭނާ އާއި ސުވާލު ކުރި. “ތިޔަހެނީ ކީއްވެ؟ ތިޔަވަނީ އަހަރެމެންގެ އަތްދަށުގައި ހަތްޔަރު ވެފަ. އަދި އަހަރެމެން މިދަނީ ގަދަފަދަ އަނިޔާތައް ކުރަމުން.” އޭނާ ބުނި. “އަހަރެން މިހެނީ އަހަރެން މަރުވެގެން މިދަނީ ޝަހީދެއް ގޮތުގައި ކަމަށްވާތީ. އަދި މިކަމުގައި އަހަރެންގެ އަޚާއަށްވުރެ އަހަރެން ކުރިއަރައި ގޮސްފީން.” ދެން އެމީހުންބުނި. “ކަލޭމެން މުސްލިމުންނަކީ ކޮންކަހަލަ ބައެއް ؟ އަހަރެމެން ހައްޔަރު ކުރި ކަލޭފަދަ އެހެން މުސްލިމަކުވެސް އޭނާމަރުވުމުގެ ކުރިން ބުނީ ހަމަ ތިފަދައިން.” ދެން އޭނާ ރޯން ފެށި. އަދި މަރުވި. ﷲ ސުބުހާނަހޫވަތަޢާލާ ވަހީ ކުރެއްވި އެދެމީހުން ސުވަރުގޭގައި ބައްދަލުވިއޭ.\n“المسبقون إلى الجنة”\nސުވަރުގެ އެދޭމީހުން، ސުވަރުގެ ލިބިގަތުމަށްޓަކައި މަސައްކަތް ކުރޭ. ލޮބުވެތި އަޚުންނާއި އުޚުތުން. އެސުވަރުގެ ލިބިގަތުމަށްޓަކައި ގަދައަޅައި މަސައްކުރައްވާ! ރަސޫލުﷲޞައްލަﷲ ޢަލައިހި ވަސައްލަމް ހަދީޘް ކުރައްވަނީ ” ދުނިޔެއަކީ މުއުމިނާގެ ހުރަގެއެވެ. އަދި ކާފިރުންގެ ސުވަރުގެއެވެ.”\nމަޞްދަރު : ބިލާލް އަސަދް ގެ those who desire paradiseގެ ދިވެހި ތަރުޖަމާގެ ތަންކޮޅެއް.


Inthigaalee insaafuge gaanoonuge dhashun mahsala hushahelhumah hulhuvaalaifi – Iru\nއިންތިގާލީ އިންސާފުގެ ގާނޫނުގެ ދަށުން މައްސަލަ ހުށަހެޅުމަށް ހުޅުވާލައިފި\nއިންތިގާލީ އިންސާފުގެ އޮފީހަށް މައްސަލަ ހުށަހަޅަން ބޭނުންވާ ފަރާތްތަކަށް މި މަހުގެ ތެރޭގައި އެފުރުސަތު ހުޅުވައިލާނެ ކަމަށް އެ އޮފީހުން ބުނެފި އެވެ.\nއިންސާނީ ހައްގުތަކާއި އަސާސީ މިނިވަންކަން ގެއްލުމާއި ބަދަލު ނަގައިދިނުމަށް އެދޭ ފޯމު މިމަހުގެ 13 ވަނަ ދުވަހުން ފެށިގެން އެ އޮފީހުން ލިބޭނެ އެވެ. އެ ދުވަހުން ފެށިގެން މައްސަލަތައް ހުށަހަޅަން ދެ މަސް ދުވަހުގެ މުއްދަތެއް ދޭނެ ކަމަށް އެ އޮފީހުން ބުނެ އެވެ.\nއިންތިގާލީ އިންސާފުގެ އޮފީހުން މިއަދު ބޭއްވި ނޫސްވެރިންގެ ބައްދަލުވުމުގައި އޮމްބަޑްސްޕާސަން ޖިހާދާ އަނީސް ވިދާޅުވީ އެ އޮފީހުގެ މައިގަނޑު މަގްސަދުތަކާއި މަސްއޫލިއްޔަތުތަކަކީ ދިވެހި ދައުލަތުގެ މުއައްސަސާތަކުގެ ތެރެއިން ހިންގާފައިވާ އިންސާނީ ހައްގުތަކާއި އަސާސީ މިނިވަންކަމަށް އަރައިގަތުމުގެ އަމަލުތައް ތަހުގީގުކޮށް އިންސާފު ހޯދައިދިނުން ކަމަށެވެ.\nއެ އޮފީހަށް ހުށަހަޅާ މައްސަލަތައް ދެ އަހަރުގެ ތެރޭގައި ބަލައި ނިންމަން އިންތިގާލީ އިންސާފުގެ ގާނޫނުގައި ބުނެ އެވެ.\nއިންތިގާލީ އިންސާފުގެ އޮފީހުގެ މައިގަނޑު މަސައްކަތަކީ ރައީސް މުހައްމަދު އަމީންގެ ވެރިކަމުން ފެށިގެން ރައީސް އަބްދުﷲ ޔާމީންގެ ވެރިކަމާ ހަމައަށް ނިޒާމީ ގޮތެއްގައި ރޭވިގެން ދައުލަތުގެ އިދާރާއަކުން ނުވަތަ އެތަނުގެ ވެރިޔަކު މީހެއްގެ އިންސާނީ ހައްގަށް އަރައިގެންފައިވާނަމަ، އެ މައްސަލައެއް ބެލުމެވެ. އަދި އެފަދަ މުއައްސަސާތައް އިސްލާހު ކުރުމެވެ.\nޖިހާދާ ވިދާޅުވީ އަނިޔާ ލިބުނު ފަރާތްތަކަށް ސިއްހީ، އިގްތިސޯދީ، އިޖުތިމާއީ ގޮތުންނާއި ނަފުސާނީ ގޮތުން ލިބިފައިވާ ގެއްލުމުން އަރައިގަތުމަށް ދައުލަތުގެ އެކި މުއައްސަސަސާތަކާ ގުޅިގެން ސައިކޯސޯޝިއޯ ސަޕޯޓު ފޯރުކޮށްދިނުމުގެ މަސައްކަތް އެ މުއައްސަސާއިން ކުރާނެ ކަމަށެވެ.\n“ސަރުކާރު މުއައްސަސާތަކުގެ ތެރޭގައި ސުލްހައާއި ހަމަޖެހުން ހޯދައިދިނުމަށް މަސައްކަތް ކުރާނަން. އެންމެ މުހިންމު ކަމަކަށް ތަހުގީގުތަކުން ފާހަގަވާ ކަންކަމުގެ އަލީގައި އެކަންކަން ސުލްހަކުރުމަށް މުއައްސަސާތަކަށް ދޭންޖެހޭ ރިކޮމެންޑޭޝަންސް ދޭނަން. އިންސާނީ ހައްގުތައް ގެއްލިފައިވާ ފަރާތްތަކަށް އެ ގެއްލުމުގެ ބަދަލު ހޯދައިދޭން އަޅުގަނޑުމެން މަސައްކަތް ކޮށްދޭނަން،” ޖިހާދާ ވިދާޅުވި އެވެ.\nމަޖިލީހުގެ ރައީސާއި އުއްތަމަ ފަނޑިޔާރަށް ރަސްމީ ގެކޮޅު ހަމަޖެއްސުމަށް ކޮމިޓީން ފާސްކޮށްފި\nމީގެ އިތުރުން އެ އޮފީހުން ބަލައި މައްސަލަތަކަށް ހެކިބަސްދޭ ފަރާތްތަކާއި މައްސަލަ ހުށަހަޅާ ފަރާތްތަކަށް ބޭނުންވާ ރައްކާތެރިކަން ދިނުމަށް ދައުލަތުގެ މުއައްސަސާތަކާ ގުޅިގެން ގިނަގުނަ މަސައްކަތްކުރާނެ ކަމަށް ޖިހާދާ ވިދާޅުވި އެވެ. ހާއްސަކޮށް ހެކިބަސްދޭ އަންހެނުންނާއި އަނިޔާ ލިބޭ އަންހެނުންނަށް ދޭން ޖެހޭ ރައްކާތެރިކަން ކަށަވަރުކޮށްދޭނެ ކަމަށް ވިދާޅުވި އެވެ.\nއެ މުއައްސަސާއިން ބަލައި މައްސަލަތަކާއި މަސައްކަތްތައް ކާމިޔާބު ކުރުމަށް އަނިޔާ ލިބުނު ފަރާތްތަކުގެ އަޑުއެހުންތައް ހުޅުވާލެވިގެން ކުރިއަށް ގެންދާނެ ކަންވެސް ފާހަގަކުރެއްވި އެވެ.\nއިންތިގާލީ އިންސާފުގެ އޮފީސް އުފެއްދީ ޑިސެމްބަރު 17، 2020 ގައެވެ.


4 ވިޔަފާރިއަކަށް އެހީވުމަށް، ބީއެމްއެލްއިން 500،000 ރުފިޔާގެ އެހީ ދެނީ4ވިޔަފާރިއަކަށް އެހީވުމަށް، ބީއެމްއެލްއިން 500،000 ރުފިޔާގެ އެހީ ދެނީ\nބީއެމްއެލްއިން އަލަށް ފަށާ ވިޔަފާރިތަކަށް އެހީވުމަށް ވަނީ ލޯނުދެނީ. - ފޮޓޯ: ބީއެމްއެލް\nއަލަށް ފަށާ ވިޔަފާރިތަކަށް އެހީވުމަށް ބޭންކް އޮފް މޯލްޑިވްސް (ބީއެމްއެލް)އިން "ސްޓާޓަޕް ގްރާންޓް" އިފްތިހާހުކޮށްފިއެވެ.\nމިއީ މިއަހަރު ބީއެމްއެލްއަށް 40 އަހަރު ފުރޭ މުނާސަބަތާ ދިމާކޮށް ކުރުމަށް ހަމަޖެހިފައިވާ މުޖުތަމައަށް ފައިދާހުރި މުހިންމު 12 ހަރަކާތުގެ ތެރެއިން ހިންގާ އެއް ހަރަކާތެވެ.\nބީއެމްއެލް ސްޓާޓަޕް ގްރާންޓަކީ އުފެދެމުން އަންނަ ވިޔަފާރިވެރިންނަށް ރާއްޖޭގައި އަލަށް ވިޔަފާރިއެއް ފެށުމަށް ނުވަތަ ހިނގަމުންދާ ވިޔަފާރިއެއް ކުރިއެރުވުމަށް އަމާޒުކޮށް ދެވޭ ހިލޭ އެހީއެކެވެ. ހުށަހެޅޭ ވިޔަފާރި ޕްލޭންތަކުގެ ތެރެއިން ހޮވާލެވޭ ހަތަރު ވިޔަފާރިއަކަށް 500،000 ރުފިޔާ ދިނުމަށް ވަނީ ހަމަޖެހިފައެވެ. ކާމިޔާބު ކަމާއެކު އެފަރާތެއްގެ ޕްލޭނާ އެއްގޮތަށް ވިޔަފާރި ހިންގުމަށް ބޭނުންވާ ފައިނޭންޝަލް ލަފާވެސް ބޭންކުން ފޯރުކޮށްދޭނެއެވެ.\nމިކަމާ ގުޅޭ ގޮތުން ބީއެމްއެލްގެ ސީއީއޯ އަދި މެނޭޖިންގ ޑައިރެކްޓަރ ޓިމް ސޯޔަރ ވިދާޅުވީ ސްޓާޓަޕް ގްރާންޓަކީ ބޭންކުން ވިޔަފާރިތަކަށް އެހީ ފޯރުކޮށްދިނުމަށާއި ރާއްޖޭގެ ސްޓާޓަޕް ވިޔަފާރިތަކާ އޮތް ގުޅުން އިތުރަށް ހަރުދަނާ ކުރުމަށް ކުރެވޭ މަސައްކަތެއްކަމަށެވެ. މި ޕްރޮގްރާމުގެ ޒަރިއްޔާއިން ސްޓާޓަޕް ކޮމިއުނިޓީ މެދުވެރިކޮށް ވަޒީފާ އުފައްދައި އިތުރު ފުރުސަތުތައް ލިބުމަށް މަގުފަހިވެ މުޖުތަމަޢަށާއި އިގްތިސާދީ ވެއްޓަށް ހެޔޮ ބަދަލެއް ގެނެސްދޭނެކަމަށް ބީއެމްއެލްއިން ބުނެއެވެ.\nސްޓާޓަޕް ގްރާންޓަށް އެޕްލިކޭޝަން ފޮނުމުގެ ސުންގަޑިއަކީ އަންނަ މާރޗް މަހުގެ 16ވަނަ ދުވަހެވެ.\nބޭންކުން ވަނީ އެބޭންކުގެ 40ވަނަ އަހަރީ ދުވަހާ ހަމަޔަށް ކޮންމެ މަހަކު ހިންގުމަށް ހަމަޖެހިފައިވާ ހަރަކާތްތަކުގެ ތެރެއިން ފުރަތަމަ ދެ ހަރަކާތެއްގެ ގޮތުގައި "ބީއެމްއެލް ސްކޮލާޝިޕް ފަންޑު" އަދި ޤައުމީ ކުތުބުޚާނާ އިތުރަށް ތަރައްގީކޮށް ޒަމާނީ ބަދަލުތަކެއް ގެނައުމަށް އެހީވުމަށްވެސް ނިންމާފައެވެ.\nބޭންކް އޮފް މޯލްޑިވްސްގެ އަހަރީ ދުވަހަކީ، ނޮވެމްބަރުމަހުގެ 11ވަނަ ދުވަހެވެ.


Hulhumale ge fas bimakun 39 million rufiyaa hoadhan ACC in angaifi\nހުޅުމާލޭގެ ފަސް ބިމަކުން 39 މިލިއަން ރުފިޔާ ހޯދަން އޭސީސީއިން އަންގައިފި\nހުޅުމާލޭގެ ސިނާއީ ސަރަހައްދުން ކުއްޔަށް ދޫކޮށްފައިވާ ފަސް ބިމަކުން ކުލީގެ ގޮތުގައި ދައުލަތަށް ލިބެންޖެހޭ 39 މިލިއަން ރުފިޔާ ހޯދަން އެންޓި ކޮރަޕްޝަން ކޮމިޝަން (އޭސީސީ) އިން ހައުސިން ޑިވެލޮޕްމެންޓް ކޯޕަރޭޝަން (އެޗްޑީސީ) އަށް އަންގައިފި އެވެ.\nއޭސީސީ އިން ނެރުނު ބަޔާނެއްގައި ވަނީ، އަމިއްލަ ފަރާތަކުން ހުޅުމާލޭގެ ސިނާއީ ސަރަހައްދުން 75 ހާސް ފޫޓުގެ ފަސް ބިމެއް ކުއްޔަށް ނަގާފައިވާ ކަމަށާއި މިހާތަނަށް އެތަންތަނަށްވާ ކުލީގެ ފައިސާ ދައްކާފައިނުވާ ކަމަށެވެ. އަދި އެބިންތައް ކުއްޔަށް ނެގި ފަރާތުން އެހެން ފަރާތަކާއެކު އެގްރިމަންޓް ހަދައި އެބިންތައް ކުއްޔަށް ދީފައިވާ ކަމަށްބުނެ އޭސީސީއަށް މައްސަލައެއް ހުށަހަޅާފައިވާ ކަމަށެވެ. އެމައްސަލަ ތަހުގީގްކޮށް އެފައިސާ ދައުލަތަށް އަނބުރާ ހޯދަން ކުރަންޖެހޭ މަސައްކަތްތައް ކުރުމަށް އެޗްޑީސީއަށް އަންގާފައިވާ ކަމަށްވެސް އޭސީސީއިން ބުންޏެވެ.\nއެބިންތަކުގެ ކުއްޔާއި ޖޫރިމަނާ މިދިޔަ އަހަރުގެ މޭމަހުގެ ދެވަނަ ދުވަހުގެ ނިޔަލަށް އެޗްޑީސީއަށް ދަންކަންޖެހެ އެވެ. އެފައިސާ ހޯދުމުގެ މަސައްކަތް ކޯޓު މެދުވެރިކޮށް ކޮށްފައިވީ ނަމަވެސް މިއަދާ ހަމައަށް ވެސް އެ ފައިސާ ލިބިފައިނުވާ ކަމަށެވެ. އަދި އެ ފައިސާ ހޯދުމާ ގުޅޭގޮތުން ކުރަންޖެހޭ މަސައްކަތްތައް ކުރުމަށް އެޓާނީ ޖެނެރަލްގެ އޮފީހާއި ފިނޭންސް މިނިސްޓްރީއަށްވެސް އަންގާފައިވާ ކަމަށް އޭސީސީއިން ބުންޏެވެ.\nއޭސީސީ އިން ބުނީ، ބޯޑު ރިސޮލިއުޝަނުން ފާސްކޮށްފައިވާ އެޗްޑީސީގެ މޯގޭޖް ޕޮލިސީ ނުވަތަ އެޗްޑީސީގެ ނަމުގައި\nރަޖިސްޓަރީ ކުރެވިފައިވާ ގޯއްޗާއި އިމާރާތާއި ނުއުފުލޭ މުދާ ރަހުނު ކުރުމަށް ހުއްދަ ދިނުމުގައި އަމަލުކުރާނެ ގޮތްތަކާއި އުސޫލު އިސްލާހުކުރުމަށްވެސް އަންގާފައިވާނެ ކަމަށެވެ. އަދި ކުރިއަށްއޮތް ތަނުގައި އެ ފަދަ ބިންތައް ކުއްޔަށް ދިނުމާއި މޯގޭޖްކުރުމަށް ހަދާ އެއްބަސްވުންތަކުގައި އެޗްޑީސީގެ ހައްގުތައް ރައްކާތެރިކުރެވޭނެ ގޮތަކަށް އެއްބަސްވުން އެކުލަވާލުމަށްވެސް އަންގާފައިވާނެ ކަމަށް އޭސީސީއިން ބުންޏެވެ.\nހުޅުމާލެ އެޗްޑީސީ އޭސީސީ\nހުޅުމާލެ ފަތާ ޓްރެކު ކައިރީ ފާހަނަ ބަރިއެއް ހަދައިފި\n"މައި ހުޅުމާލެ ޕޯޓަލް" އިފްތިތާހުކޮށްފި


މީހުންގެ ހީލަތްތެރި ރޭވުމުގައި ޖެހިވަޑައިނުގަތުމަށް ޖަމީލް އެދިވަޑައިގެންފި\n4 އަހަރު ކުރިން ( މެއި 13, 2013 )\nމަރަދޫ ފޭދޫ ޕީޕީއެމް އޮފީސް ހުޅުވުމަށް ބޭއްވި ރަސްމިއްޔާތުގައި ޖަމީލް ވާހަކަދައްކަވަނީ - އެމްވީޔޫތު ފޮޓޯ: މުޝައްރަފް ހަސަން\nމީހުންގެ ހީލަތްތެރި ރޭވުމުގައި ޖެހިވަޑައިނުގަތުމަށާއި މިފަހަރުގެ ރިޔާސީ އިންތިހާބުގައި ލާ ވޯޓު ބޭކާރުކޮށްނުލަމަށް ހޯމް މިނިސްޓަރުކަމުން ވަކިކޮށްފައިވާ ޕީޕީއެމްގެ ރިޔާސީ ކެންޑިޑޭޓު އަބްދުﷲ ޔާމީންގެ ރަނިންމޭޓު ޑރ.މުހައްމަދު ޖަމީލް އަހުމަދު އިއްޔެ އެދިވަޑައިގެންފި އެވެ.\nޕީޕީއެމްގެ މަރަދޫ ފޭދޫ އޮފީސް ހުޅުވުމަށް އިއްޔެ ބޭއްވި ރަސްމިއްޔާތުގައި ވާހަކަދައްކަވަމުން ޖަމީލް ވިދާޅުވީ މިއަހަރު ބޭއްވޭ ރިޔާސީ އިންތިހާބު ކާމިޔާބުކުރަންޖެހޭ މައިގަނޑު ދެ ސަބަބެއް އެބައޮތް ކަމަށާއި ފުރަތަމަ ސަބަބަކީ ރާއްޖޭގެ ކޮންމެ ރާއްޖޭގެ ކޮންމެ ރައްޔިތަކީ ހަމަޖެހިގެން އުޅޭވޭވަރުގެ ދިރިއުޅުމެއް ބިނާވެފައިވާ ރައްޔިތަކަށްވާންޖެހޭއިރު ޕީޕީއެމް ސަރުކާރެއްގައި އެކަން ކާމިޔާބުކުރާނެ ކަމުގެ ޔަގީންކަން އަރުވާ ކަމަށެވެ.\nދެވަނަ ސަބަބެއްގެ ގޮތުގައި ޖަމީލް ވިދާޅުވީ ދިވެހި ރާއްޖެއަކީ ވަކި އުސޫލެއްގެ ތެރޭގައި އާއި އަހުލާގީ މިންގަނޑެއްގެ ތެރޭގައި އާދަކާދަތަކާޢި ގުޅުން ހިފެހެއްޓިފައިވާ މުޖުތަމައުއަކަށް ހަދަން ޖެހޭ ކަމަށާއި ޕީޕީއެމްގެ ސަރުކާރެއްގައި ތައުލީމުގެ ތެރެއިންނާއި ދިރިއުޅުމުގެ ބޯހިޔާވަހިކަމުގެ ތަނަވަސްތެރެއިން އިގްތިސޯދު ފުޅާކޮށްގެން ނިކަމެތި ވަމުންދާ އަހުލާގިއްޔަތު ހަރުދަނާކޮށް އިސްލާމީ އަގީދާގެ މަތީގައި ރާއްޖޭގެ ބިންގާ އާރާސްތުކޮށްދެއްވާނެ ކަމަށެވެ.\n"މީހުންގެ ހީލަތްތެރި ރޭވުމުގައި ތިބޭފުޅުން ނުޖެހޭށޭ، ވަރަށް މުހިންމު ކަމެއް މިދަނޑިވަޅުގައި އެކި ކަހަލަ ތޮފިތައް ހިފައިގެން އަންނާނެ، ފަތްކޯޅިތައް ހިފައިގެން އަންނާނެ، އެކަމަކު ހަގީގަތުގައި މި މިލާ ވީރާނާވެފައި ބިންމައްޗަށް ފައިބާފައި ހުރި ފަތްތަކެއް އެކުވެގެން ވާން މިއުޅެނީ މިހާރު، އެހެންވީމަ ތިބޭފުޅުން އެބަޖެހޭ މިއަށް ވިސްނާ ވަޑައިގަންނަވަން، މިލާ ބިންމައްޗަށް ވެއްޓިފައިހުރި ފަތްތަކެއް ނަގައިގެން ބަޔަކު ދުވަން އުޅުނަސް އެއަށް އަލުން އާރާސްތުކަމެއް ނާންނާނެ، ރޯކަމެއް ނާންނާނެ." ޖަމީލް ވިދާޅުވި އެވެ.\nޖަމީލް އިތުރަށް ވިދާޅުވީ އިންތިހާބު ޕީޕީއެމްއަށް ކާމިޔާބުކުރެވެން އޮތީ ގުޅުން ރަނގަޅުވެގެން ކަމަށާއި އިންތިހާބު ކާމިޔާބުކުރެވިއްޖެނަމަ ރަނގަޅު އަހުލާގުވެރި ބަޔަކަށް ދިވެހި މުޖުތަމައު ހަދާނެ ކަމަށެވެ.\nއަދި ތުއްތު ކުދިންގެ އަހުލާގު ރަނގަޅު ކުރުން ފަދަ ކަންކަން ކުރުމަށް ރާއްޖޭގައި ރަނގަޅު އިގްތިސޯދީ ބިންގަލެއް އަންނަ ޖެހޭ ކަމަށާއި ޔާމީނަކީ އެއްވެސް ޝައްކެއް ނެތް ގޮތުގައި ރާއްޖޭގެ ކޮންމެ ދިމާލަކުން ބެއްލެވި ކަމުގައިވީ ނަމަވެސް ނުފެންނަ ވަރުގެ އިގްތިސޯދީ މާހިރެއް ކަމަށެވެ.\n"އެހެންވީމަ އަޅުގަނޑު ދަންނަވާލަން މިއުޅެނީ، މި އިންތިހާބު ކޮންމެ ހަމައަކުން ބެލިޔަސް އިރާދަކުރެއްވިއްޔާ ކާމިޔާބުކުރާނީ ޕީޕީއެމް، އޭގެ ސަބަބަކީ ތިބޭފުޅުންނަށް އަޅުގަނޑުމެން ބަލާލީމަ އެނގޭ އާރޯކަމާއި ތާޒާ ކަމާއި އެކީގައި ތިބޭފުޅުންނާއިއެކު އަޅުގަނޑުމެން ކުރިއަށް ދާން ތައްޔާރަށް، އެހެންވީމަ ވޯޓު ބޭކާރުކޮށް ނުލައްވާށޭ،" ޖަމީލް ވިދާޅުވި އެވެ.\nމެއި 13, 2013 - 11:51\nޖަމީލުބުނާގޮތަކަށް ހެދުމަކީ ކޮންކަހަލަ ކަމެއްތަ. ތިނޫން ޕާޓިއަކަށް ވޯޓު ދީފިނަމަ އެވީ ހީލަތްތެރި ކަމުގައި ޖެހުންތަ.؟\n"ފިއްލަވާ ހުންނަވައިގެން ޖަމީލު މަސައްކަތް ކުރެއްވީ ރައީސް ކަމަށް އެރުމަށް"\n2 އަހަރު ކުރިން 5\nއިސްލާމީ ޝަހުސިއްޔަތު ދެމެހެއްޓުމަށް ނައިބު ރައީސް ގޮވާލައްވައިފި\n2 އަހަރު ކުރިން 4\nއިންސާނުންގެ ފުރާނަ ސަލާމަތްކުރުމަކީ އެންމެ އިސް މަސައްކަތަށް ހެދުމަށް ނައިބް ރައީސް ގޮވާލައްވައިފި